ᐆᒪᔪᓕᕆᓂᕐᒧᑦ ᒪᓕᒐᖅ  - LOI SUR LA FAUNE ET LA FLORE

ᑲᒪᓯᓇᖓ ᐊᐅᓚᑦᓯᔩᑦ ᑲᑎᒪᔨᖏᑕ, ᒪᓕᓪᓗᓂ ᐊᕕᑦᑐᖅᓯᒪᓂᐅᔪᓂ 191 ᐊᒻᒪᓗ 201 ᐆᒪᔪᓕᕆᓂᕐᒧᑦ ᒪᓕᒐᕐᓂ, ᑎᒍᓯᕗᖅ ᐊᐅᓚᑦᓯᓂᕐᒥᒃ ᓚᐃᓴᐃᑦ ᐊᒻᒪᓗ ᓂᕕᖓᑖᑦ ᐊᐅᓚᑦᓯᔾᔪᑎᖏᓐᓂᒃ.

[ᐅᐃᕖᑎᑑᖅᑐᖅ ᐅᕗᓐᖓᕐᓗᒍ]

ᐅᑉᓗᖓ				2006.
Fait le ………………………….…… 2006.

...................................................
ᐋᓐ ᒥᑭᔾᔪᒃ ᕼᐊᓐᓴᓐ
ᓄᓇᕗᒻᒥ ᑭᒡᒐᖅᑐᐃᔨ
Commissaire du Nunavut

ᐆᒪᔪᓕᕆᓂᕐᒧᑦ ᒪᓕᒐᖅ

ᓚᐃᓴᐃᑦ ᐊᒻᒪᓗ ᓂᕕᖓᑖᑦ ᐊᐅᓚᑦᓯᔾᔪᑎᖏᑦ

ᐃᓚᖓ 1

ᐱᔾᔪᑎᒋᔭᐅᔪᑦ

ᑐᑭᓕᐅᖅᑕᐅᓯᒪᓂᖏᑦ

1.	ᑖᒃᑯᓇᓂ ᐊᐅᓚᑦᓯᔾᔪᓂ,

“ᑐᒃᓯᕋᐅᑦ” ᑐᑭᖃᖅᐳᖅ ᑐᒃᓯᕋᐅᑎᒋᔭᐅᔪᖅ ᓚᐃᓴᑖᕈᒪᓂᕐᒧᑦ ᐊᒻᒪᓗ ᑖᒃᑯᓇᓃᖃᑕᐅᓪᓗᓂ ᐱᓕᕆᐊᖑᔪᒪᔪᒧᑦ ᓇᓗᓇᐃᖅᓯᓯᒪᓂᖅ ᐅᕝᕙᓘᓐᓃᑦ ᐊᓯᖏᓐᓂᒃ ᑐᓂᔭᐅᔪᓂᒃ ᐃᑲᔪᖅᓲᑕᐅᔪᑦ ᑐᒃᓯᖃᐅᑎᒧ;

“ᑐᑭᓯᒋᐊᕐᕕᒃᓴᑦ” ᐃᓄᖕᒨᖓᑎᓪᓗᒍ ᑐᑭᖃᖅᑐᖅ ᐃᓅᑉ ᐊᑎᓕᒫᖓ, ᑐᕌᕈᑖ ᐊᒻᒪᓗ ᐅᖄᒪᐅᑖ;

“ᑮᓇᐅᔭᓕᐅᕋᓱᐊᕐᓂᕐᒧᑦ ᓚᐃᓴ” ᑐᑭᖃᖅᑐᖅ
			(a)	ᓂᐅᕕᐊᒃᓴᖃᕈᓐᓇᓂᕐᒧᑦ ᓚᐃᓴ,
			(b)	ᐆᒪᔪᖁᑎᖃᕐᓂᕐᒧᑦ ᓚᐃᓴ,
			(c)	ᐆᒪᔪᐸᐅᔭᕐᓂᐊᓂᕐᒧᑦ ᓅᑎᑦᓯᔨᐅᓂᕐᒧᑦ ᓚᐃᓴ,
			(d)	ᕿᓯᓐᓂᒃ ᕿᑐᒻᒪᒃᓴᐃᓂᕐᒧᑦ ᓚᐃᓴ, 
			(e)	ᑭᕝᕕᐊᖅᑎᑕᐅᓂᕐᒧᑦ ᓚᐃᓴ,
			(f)	ᐆᒪᔪᓂᒃ ᖃᐅᔨᓴᕐᓂᕐᒧᑦ (ᑕᐅᑐᓪᓗᒋᑦ) ᓚᐃᓴ,
			(g)	ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᔨᐅᓂᕐᒧᑦ ᓚᐃᓴ, ᐅᕝᕙᓘᓐᓃᑦ
			(h)	ᑮᓇᐅᔭᓕᐅᕈᑎᒃᓴᓂᒃ ᐊᖑᓇᓱᖃᑦᑕᓂᕐᒧᑦ ᓚᐃᓴ;

“ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᑦ” (DIO) ᑐᑭᖃᖅᑐᖅ ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᑦ ᑐᑭᖓ ᓇᓗᓇᐃᔭᖅᑕᐅᓯᒪᔪᖅ ᐊᖏᕈᑎᓂ;

“ᒥᖅᑯᓕᓐᓄᑦ ᓂᕕᖓᑖᖅ” ᓴᕕᐅᓪᓗᓂ ᓂᕕᖓᑖᖅ ᑐᓂᔭᐅᓲᖅ ᐃᓄᖕᒧᑦ ᐱᓯᒪᔪᓐᓇᕈᑕᐅᓪᓗᓂ ᐊᖑᔭᐅᔪᓐᓇᖅᑐᓂᒃ ᑮᓇᐅᔭᓕᐅᕈᑎᒃᓴᐅᓪᓗᑎᒃ ᒥᖅᑯᓕᓐᓂᒃ ᐱᓯᒪᑦᓯᒍᑕᐅᓪᓗᓂ ᑐᓂᔭᐅᓚᐅᖅᑐᖅ ᐅᕝᕙᓘᓐᓃᑦ ᑐᓂᔭᐅᓯᒪᓪᓗᓂ ᖃᐅᔨᒪᔾᔪᑕᐅᓂᐊᕐᓗᓂ ᒪᓕᒐᖅᑎᒍᑦ ᒪᓕᒃᓯᒪᓂᖓᓂ ᐊᖑᓇᓱᖕᓂᖅ ᐊᒻᒪᓗ ᐱᓯᒪᑦᓯᓂᖓᓄᑦ ᒥᖅᑯᓕᖕᒥᒃ ᑕᕝᕙᓐᖓᑦ ᐱᓚᐅᖅᑕᒥᓂᒃ ᑮᓇᐅᔭᓕᐅᕈᑎᖃᕈᓐᓇᖅᑐᒥᒃ ᒥᖅᑯᓕᖕᓂᒃ;

“ᓚᐃᓴᑖᖅᑎᑦᓯᔨ” ᑐᑭᖃᖅᑐᖅ ᐊᔪᓐᖏᔾᔪᑎᒥᒃ ᑐᓂᓯᖃᑦᑕᓲᖑᔪᖅ ᓚᐃᓴᓂ ᒪᓕᒐᖅᑎᒍᑦ;

“ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ” (NIRB) ᑐᑭᖃᖅᑐᖅ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᑐᑭᖓ ᓇᓗᓇᐃᔭᖅᑕᐅᓯᒪᔪᖅ ᐊᖏᕈᑎᓂ; 

“ᓄᓇᕗᒻᒥ ᐸᕐᓇᐃᔩᑦ” (NPC) ᑐᑭᖃᖅᑐᖅ ᓄᓇᕗᒻᒥ ᐸᕐᓇᐃᔩᑦ ᑐᑭᖓ ᓇᓗᓇᐃᔭᖅᑕᐅᓯᒪᔪᖅ ᐊᖏᕈᑎᓂ; 
“ᐆᒪᔪᒥᒃ ᐊᖑᓇᓱᒍᓐᓇᐅᑦ ᓂᕕᖓᑖᖅ” ᑐᑭᖃᖅᑐᖅ ᓂᐱᑎᒐᖅ ᑐᓂᔭᐅᓲᖅ ᓚᐃᓴᖃᖅᑑᔪᒧᑦ ᐊᔪᓐᖏᔾᔪᑎᒋᔭᐅᓪᓗᓂ ᓚᐃᓴᒥᒃ ᑎᒍᒥᐊᖅᑎᒧᑦ ᐊᖑᓇᓱᒍᓐᓇᖁᓪᓗᒍ ᑖᒃᑯᓄᓐᖓᖓᔪᓂᒃ ᐆᒪᔪᓂᒃ ᐊᔪᓐᖏᔾᔪᑕᐅᔪᖅ ᓂᐱᑎᒐᖅ. 

ᓇᓗᓇᐃᔭᖅᓯᒪᔪᑦ ᓚᐃᓴᐃᑦ ᐊᒻᒪᓗ ᐱᔪᓐᓇᐅᑏᑦ

2.	(1) ᑖᒃᑯᐊ ᑎᑎᕋᖅᓯᒪᔪᑦ ᓚᐃᓴᐃᑦ ᐊᒻᒪᓗ ᐱᔪᓐᓇᐅᑏᑦ ᓴᖅᑭᖅᑕᐅᓯᒪᔪᑦ ᐅᕝᕙᓘᓐᓃᑦ ᑲᔪᓯᑎᑕᐅᓯᒪᓂᖏᓐᓄᑦ ᑖᒃᑯᓇᓐᖓᑦ ᐱᖁᔭᕐᓂᒃ:

			(a)	ᐊᖑᓇᓱᒍᓐᓇᓂᕐᒧᑦ ᓚᐃᓴ; 
			(b)	ᐆᒪᔪᒥᒃ ᓂᕐᔪᑎᒥᒃ ᐱᓯᒪᑦᓯᓂᕐᒧᑦ ᓚᐃᓴ;
			(c)	ᓂᐅᕕᖅᑎᑦᓯᔪᓐᓇᓂᕐᒧᑦ ᓚᐃᓴ;
			(d)	ᕿᑐᒻᒪᑦᓴᐃᓂᕐᒧᑦ ᓚᐃᓴ;  
			(e)	ᑭᕝᕕᐊᖅᑎᑦᓯᔪᓐᓇᓂᕐᒧᑦ ᓚᐃᓴ;
			(f)	ᐆᒪᔪᖁᑎᒃᑯᕕᖃᕐᓂᕐᒧᑦ ᓚᐃᓴ;          
			(g)	ᐆᒪᔪᐸᐅᔭᕐᓂᐊᓂᕐᒧᑦ ᓅᑎᑦᓯᔨᐅᓂᕐᒧᑦ ᓚᐃᓴ,
			(h)	ᐆᒪᔪᓄᑦ ᐅᓗᕆᐊᓇᖅᑐᒦᓐᓂᕋᖅᑕᐅᓕᖅᑐᓄᑦ ᓚᐃᓴ;
			(i)	ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᓐᓇᓂᕐᒧᑦ ᐱᔪᓐᓇᐅᑦ;
			(j)	ᓄᓇᐅᑉ ᐊᓯᐊᓄᑦ ᐊᐅᓪᓚᑎᑦᓯᔪᓐᓇᓂᕐᒧᑦ ᐱᔪᓐᓇᐅᑦ;
			(k)	ᐊᖑᓇᓱᓐᓂᕐᒥᒃ ᐃᓕᓐᓂᐊᑎᑦᓯᓂᕐᒧᑦ ᓚᐃᓴ;      
			(l)	ᖃᐅᔨᓴᕈᓐᓇᐅᑎ;        
			(m)	ᐆᒪᔪᓂᒃ ᖃᐅᔨᓴᕈᓐᓇᓂᕐᒧᑦ (ᑕᐅᑐᓪᓗᒋᑦ) ᓚᐃᓴ,
			(n)	ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᔨᐅᓂᕐᒧᑦ ᓚᐃᓴ, ᐅᕝᕙᓘᓐᓃᑦ
			(m)	ᐊᔪᓐᖏᑎᑕᐅᓂᕐᒧᑦ ᐱᔪᓐᓇᐅᑦ; 

	(2) ᓱᖅᑯᐃᒪᓪᓚᕆᓪᓗᒍ ᓇᓗᓇᐃᖅᑕᐅᓯᒪᒻᒪᕆᓐᓂᖃᖁᓪᓗᒍ, ᐊᑐᓂᑦ ᓚᐃᓴᐃᑦ ᐊᒻᒪᓗ ᐱᔪᓐᓇᐅᑏᑦ ᓇᓗᓇᐃᔭᖅᑕᐅᓯᒪᕗᑦ ᑎᑎᕋᖅᓯᒪᓂᖏᑎᒍᑦ ᐱᖁᔭᓂ ᐊᒻᒪᓗ ᑖᒃᑯᐊ ᐊᐅᓚᑦᓯᔾᔪᑎᖏᑦ ᐃᓕᖓᑎᑕᐅᖃᑕᐅᕗᑦ.

	(3) ᓚᐃᓴ ᐋᖅᑭᑦᓯᒪᓂᖃᕆᐊᖃᖅᐳᖅ ᐊᖏᖅᑕᐅᓯᒪᓗᓂ ᒥᓂᔅᑕᒧᑦ ᐊᒻᒪᓗ ᑐᓂᔭᐅᔪᓐᓇᖅᐳᖅ ᐅᖃᓕᒫᒐᕋᓛᖑᓗᓂ ᑖᒃᑯᓇᓃᖃᑕᐅᓗᑎᒃ ᐆᒪᔪᕈᓐᓇᐅᑏᑦ ᐊᔪᓐᖏᔾᔪᑎᒋᔭᐅᔪᓄᑦ ᓂᕕᖓᑖ.

ᓚᐃᓴᖃᕆᐊᖃᕐᓂᖅ

3.	(1) ᐱᔾᔪᑎᒋᓪᓗᒍ ᐅᖃᓕᒫᕐᕕᖓᓃᑦᑐᖅ 221(1)(b) ᐱᖁᔭᓂ, ᑐᒃᓯᕋᖅᑐᖅ ᓚᐃᓴᒥᒃ ᑐᓂᓯᔭᕆᐊᖃᖅᐳᖅ ᐅᑯᓂᖓ ᑎᑎᕋᖅᓯᒪᔪᓂᒃ ᑐᓴᖅᑎᑦᓯᔾᔪᑎᓂᒃ ᓚᐃᓴᑖᖅᑎᑦᓯᔨᒧ:
			(a)	ᑐᒃᓯᕋᖅᑑᑉ ᖃᐅᔨᒪᔭᐅᔾᔪᑎᒃᓴᖏᓐᓂᒃ ᐊᒻᒪᓗ, ᐃᓄᑐᐃᓐᓇᒨᑉᐸᑦ, ᐃᓅᓕᕐᕕᕕᓂᖓᓂ;
			(b)	ᖃᓄᐃᑦᑐᒥᒃ ᓚᐃᓴᒥᒃ ᐱᔪᒪᔾᔪᑎᖓ;
			(c)	ᓇᓗᓇᐃᔭᖅᓯᒪᑦᓯᐊᖅᑐᓂ ᖃᓄᐃᓕᐅᕈᒪᓂᖓᓂᒃ ᓚᐃᓴᖓᓄᑦ;
			(d)	ᓇᓗᓇᐃᖅᑐᑦᓯᒪᔪᓂᒃ ᓇᖕᒥᓂᕆᔭᖏᓐᓂᒃ ᐅᕝᕙᓘᓐᓃᑦ ᐃᒡᓗᕐᔪᐊᕐᓂᑦ ᐊᐅᓚᓐᓂᐊᖅᑕᖏᓐᓂᒃ ᑐᒃᓯᕋᖅᑑᑉ ᓚᐃᓴᓂ ᐊᑐᕐᓗᒍ;
			(e)	ᐆᒪᔪᑦ ᖃᓄᐃᑦᑑᓂᖏᓐᓂᒃ ᓂᕐᔪᑏᑦ ᓚᐃᓴᒨᖓᓂᐊᖅᑐᑦ;

			(f)	ᓇᓗᓇᐃᖅᓯᔾᔪᑕᐅᔪᖅ ᑐᒃᓯᕋᖅᑐᑦ ᐊᔪᓐᖏᓐᓂᖓᓂᒃ ᑎᒍᒥᐊᕐᓂᕐᒥᒃ ᓚᐃᓴᒥᒃ ᖃᐅᔨᒪᔾᔪᑎᒃᓴᐅᔪᒥᓪᓗ;
			(g)	ᐱᔪᓐᓇᕋᓗᐊᕐᒪᖔᖅ ᓇᓗᓇᐃᔭᖅᑕᐅᓯᒪᓂᖏᑎᒍᑦ ᒪᓕᒃᑕᐅᔭᕆᐊᖃᖅᑎᑕᐅᔪᑎᒍᑦ ᐱᑕᖃᕆᐊᖃᖅᐸᑦ; 
			(g)	ᐊᖑᓇᓱᒍᓐᓇᐅᑎᐅᑉᐸᑦ ᓚᐃᓴ, ᓇᓗᓇᐃᔭᖅᑕᐅᓯᒪᔪᑦ ᑐᒃᓯᕋᑑᑉ ᐊᖑᔭᕆᔪᓐᓇᖅᑕᖏᑦ ᐆᒪᔪᓅᖓᓂᖏᑦ ᐊᖑᔭᐅᔪᓐᓇᖅᑐᓅᖓᑉᐸᑦ;
			(h)	ᐱᓕᕆᐊᖑᔪᖅ ᓇᓗᓇᐃᔭᖅᓯᒪᓂᖓ ᐱᔭᕆᐊᖃᖅᑎᑕᐅᑉᐸᑦ ᐊᐅᓚᑦᓯᔾᔪᑎᒃᑯᑦ;
			(i)	ᖃᖓᒃᑯᑦ ᓚᐃᓴ ᐊᐅᓚᔾᔪᑎᒋᔭᐅᓗᓂ ᐊᑐᖃᑦᑕᓂᐊᕐᒪᖔᖅ; 
			(j)	ᑐᒃᓯᕋᐅᑕᐅᑉᐸᑦ ᑯᐊᐳᕆᓴᐅᔪᓄᑦ, ᓇᓗᓇᐃᒃᑯᑕᖓᑕ ᐊᔾᔨᖓᓂᒃ ᖃᓄᐃᑦᑑᖓᓂᒃ ᐃᓕᓴᕆᔭᐅᓯᒪᓂᖓᑕ ᑯᐊᐳᕇᓴᐅᓂᖓᓄᑦ.

(2) ᐊᑭᖏᑦ ᐊᒻᒪᓗ ᑖᒃᑯᓄᓐᖓᖓᔪᑦ ᐃᓚᒃᑲᓐᓂᖏᑦ ᓚᐃᓴᓄᑦ ᐊᒻᒪᓗ ᓂᕕᖓᑖᓄᑦ ᐋᖅᑭᑦᑕᐅᓯᒪᓂᖏᑦ
ᑖᒃᑯᓇᓃᑦᑐᑦ ᐊᑭᐅᔪᓄᑦ ᐊᐅᓚᑦᓯᔾᔪᑎᓂ.

(3) ᓇᓗᓇᐃᖅᓯᒪᑦᓯᐊᓂᖓ ᓱᖅᑯᐃᒪᔭᐅᒍᑎᒃᓴᖓᓄᑦ, ᐱᔪᓐᓇᕆᐊᖃᕐᓂᖓᓄᑦ ᒪᓕᒃᑕᐅᔭᕆᐊᓖᑦ ᓚᐃᓴᒥᒃ
ᐱᓇᓱᐊᕐᓂᖓᓄᑦ ᑖᒃᑯᑎᒎᓇ ᐊᐅᓚᑦᓯᔾᔪᑎᒃᑯᑦ ᑖᒃᑯᓇᓃᖃᑕᐅᕗᑦ ᐱᖁᔭᕐᓂ.

	(4) ᑐᒃᓯᖃᖅᑐᖅ ᐱᓐᖏᔾᔪᑎᒃᓴᖃᕈᒪᓐᖏᓂᕐᒥᓂᒃ ᐊᖏᔪᖅᑳᒻᒪᕆᒻᒧᑦ ᕿᓄᒍᑎᒋᒃᐸᐅᒃ ᐱᔪᓐᓇᓐᖏᔾᔪᑎᖃᕈᒪᓐᖏᓂᕐᒥᒃ ᓚᐃᓴᒥᒃ ᐅᖃᓕᒫᕐᕕᖓᓂ 22(4)(b) ᑖᒃᑯᓇᓂ ᐱᖁᔭᓂ, ᑐᓂᓯᔭᕆᐊᖃᖅᐳᖅ ᓈᖕᒪᑦᑐᓂᒃ ᓇᓗᓇᐃᔭᐃᓯᒪᔪᓂᒃ ᑲᔪᓯᓐᖏᔾᔪᑎᒋᓚᐅᖅᑕᖓᓂᒃ ᐅᕝᕙᓘᓐᓃᑦ ᐱᕋᔭᒍᑎᒋᓚᐅᖅᑕᖓᓂᒃ ᑖᒃᑯᓇᓃᑦᑐᓂᒃ ᐅᖃᓕᒫᕐᕕᖕᓂ ᐱᔪᓐᓇᖅᑎᑕᐅᔪᒪᒍᓐᓇᖅᐳᖅ ᐊᖏᔪᖅᑳᒻᒪᕆᒻᒧᑦ ᐃᓱᒪᓕᐅᖁᓪᓗᒍ ᑖᒃᑯᓇᓃᑦᑐᓂ ᐊᕕᑦᑐᖅᓯᒪᓂᐅᕈᓯᖏᓐᓂ 22(6) ᑖᒃᑯᓇᓂ ᐱᖁᔭᓂ.

	(5) ᑐᒃᓯᕋᐅᑎᓕᐊᖑᔪᖅ ᑕᑕᑎᐊᓂᒃᓯᒪᓐᖏᑉᐸᑦ ᑎᑎᕋᖅᓯᒪᔭᕆᐊᓕᓐᓂᒃ, ᐊᖏᔪᖅᑲᒻᒪᕆᐅᑉ ᕿᐱᓗᒍᓐᓇᖅᐸᐅᒃ ᐱᔪᒪᓐᖏᓪᓗᓂᐅᒃ ᐅᕝᕙᓘᓐᓃᑦ ᕿᑲᖅᑎᑲᐃᓐᓇᕐᓗᒍ ᐱᐊᓂᒃᑕᐅᒐᓱᐊᕐᓂᖓᓂ.

ᓇᓕᐊᓐᓄᑐᐃᓐᓇᖅ ᕿᐱᓗᖕᓂᖅ

4.	ᐊᖏᔪᖅᑳᒻᒪᕆᐅᔪᖅ ᕿᐱᓗᒍᓐᓇᖅᑐᖅ ᓚᐃᓴᑖᖅᑎᑦᓯᓂᕐᒥᒃ ᑕᐃᒪᐃᒋᐊᖃᖅᓱᕆᒍᓂ ᒪᓕᒃᓯᒪᓐᖏᑦᓱᕆᒃᓯᑐᐊᕈᓂ ᐅᑯᓂᖓ
			(a)	ᐱᖕᒪᕆᐅᓂᖏᑦ ᐋᖅᑭᑦᓯᒪᑎᓪᓗᒋᑦ ᐊᕕᑦᑐᖅᓯᒪᓂᐅᕈᓯᖓᓂ 1(2) ᐱᖁᔭᓂ;
			(b)	ᓄᖑᐊᑎᑦᑎᑦᑕᐃᓕᓂᕐᒧᑦ ᑐᓐᖓᕕᖏᑦ ᐋᖅᑭᑦᑕᐅᓯᒪᓂᖏᑎᒍᑦ ᐊᕕᑦᑐᖅᓯᒪᓂᐅᕈᓯᖓᓂ 1(3) ᐱᖁᔭᓂ; ᐅᕝᕙᓘᓐᓃᑦ
			(c)	ᐃᓄᐃᑦ ᐃᓕᖅᑯᓯᖏᑕ ᑐᓐᖓᕕᖏᑦ ᐊᒃᑐᐊᓂᖃᖅᑐᑦ ᐊᕕᑦᑐᖅᓯᒪᓂᕐᒧᑦ 9 ᐱᖁᔭᓂ.

ᐱᓕᕆᐊᓄᑦ ᓇᓗᓇᐃᖅᓯᒪᔾᔪᑏᑦ 

5.	(1) ᓇᓕᑐᐃᓐᓇᖓ ᐱᓕᕆᐊᒧᑦ ᓇᓗᓇᐃᖅᓯᒪᔾᔪᑏᑦ ᐱᑕᖃᕆᐊᖃᖅᑎᑕᐅᔪᑦ ᐊᐅᓚᑦᓯᔾᔪᑎᒃᑯᑦ ᐃᓚᒋᓪᓗᓂᒋᑦ ᑐᒃᓯᕋᐅᑏᑦ ᓚᐃᓴᒥᒃ ᓇᑦᓯᐅᑎᓯᒪᔪᖃᕆᐊᖃᖅᐳᑦ ᑐᓴᕈᑎᓂᒃ ᐅᑯᓂᖓ:

			(a)	ᐱᔾᔪᑖ ᑐᒃᓯᕋᐅᑕᐅᔪᖅ ᐱᓕᕆᐊᕆᔭᐅᓂᐊᖅᑐᒧᑦ;
			(b)	ᑐᑭᓯᒋᐊᕐᕕᒃᓴᐅᓇᔭᖅᑐᑦ ᑮᓇᐅᔭᖃᖅᑎᑦᓯᔪᒧᑦ ᐱᓕᐊᕆᔭᐅᖁᓪᓗᒍ, ᐱᑕᖃᖅᐸᑦ ᑭᓯᐊᓂ;
			(c)	ᑐᑭᓯᒋᐊᕐᕕᒃᓴᐅᓇᔭᖅᑐᑦ ᑕᒪᕐᒥᒃ ᐊᐅᓚᑦᓯᖃᑕᐅᓂᐊᖅᑐᑦ ᓚᐃᓴ ᐊᑐᖅᑕᐅᓗᓂ, ᐃᓚᒋᔭᐅᓗᑎᒃ ᐱᓕᕆᐊᕆᔭᐅᔪᒧᑦ ᑲᒪᔨ ᐅᕝᕙᓘᓐᓃᑦ ᓯᕗᓕᖅᑎ ᐊᒻᒪᓗ ᐱᓕᒻᒪᓴᖅᑎᑕᐅᔪᑦ, ᐃᓕᓴᐃᔩᑦ ᐃᑲᔪᖅᑎᖏᓪᓘᓐᓃ;
			(d)	ᑕᐃᒃᑯᐊᓕᒫᑦ ᑮᓇᐅᔭᑎᒍᑦ ᐃᑲᔪᓚᐅᖅᑐᑦ ᐱᓕᕆᐊᒃᓴᒧᑦ;
			(e)	ᑲᑐᔾᔨᖃᑎᒋᔭᐅᔪᑦ ᑮᓇᐅᔭᖃᖅᑎᑦᓯᓂᕐᒧᑦ ᐃᓚᐅᔪᑦ ᐱᓕᕆᐊᒧᑦ;the 
			(f)	ᐋᖅᑭᑦᓯᒪᓂᐅᔪᑦ ᐊᑐᖅᑕᐅᔪᒫᕐᓂᐊᖅᑐᑦ ᐊᐅᓚᓂᖓᓄᑦ ᑐᒃᓯᕋᕈᑕᐅᔪᖅ ᐱᓕᕆᐊᖑᓂᐊᖅᑐᒧᑦ;
			(g)	ᐱᓕᕆᐊᖑᓂᐊᖅᑎᓪᓗᒍ ᐆᒪᔪᓂᒃ ᓂᕐᔪᑎᓂᒃ ᐱᓯᒪᑦᓯᓂᕐᒧᑦ, ᑐᒃᓯᕋᕈᑕᐅᔪᖅ ᐃᑉᐱᒍᓱᒋᐊᓂᐊᕐᓂᕐᒧᑦ ᓂᕆᑎᑦᓯᖃᑦᑕᓂᐊᕐᓂᒧᓪᓗ ᑎᒍᔭᐅᓯᒪᔪᒥᒃ ᓂᕐᔪᑎᒥᒃ ᐱᑕᖃᕆᐊᖃᕐᒥᔪᖅ ᐊᒻᒪᓗ ᑐᒃᓯᕋᐅᑕᐅᔪᖅ ᐃᖏᕐᕋᔾᔪᑎᒃᓴᓄᑦ ᐸᕐᓇᐅᑏᑦ ᑎᒍᔭᐅᓯᒪᔪᒧᑦ ᓂᕐᔪᑎᒧᑦ;
			(h)	ᑐᒃᓯᕋᐅᑎᒧᓪᓕ ᖃᐅᔨᓴᕈᓐᓇᓂᕐᒧᑦ, ᓇᓚᐅᑦᓵᖅᓯᒪᓗᒍ ᖃᓄᑎᒋᑦ ᓂᕐᔪᑏᑦ ᐊᖑᔭᐅᔭᕆᐊᖃᕐᓂᖏᑦ ᐅᕝᕙᓘᓐᓃᑦ ᑲᒪᒋᔭᐅᓂᐊᖅᐸᑕ ᐊᒻᒪᓗ ᓂᕐᔪᑎᓂᒃ ᓄᓇᐅᑉ ᐊᓯᐊᓄᑦ ᐊᐅᓪᓚᖅᑎᑕᐅᔪᖃᕐᓂᐊᕐᒪᖔᖅ;
			(i)	ᑕᐃᒪᐃᑦᑐᓅᖓᔪᓂᒃ ᑲᒪᓚᐅᖅᓯᒪᓂᖓ ᑐᒃᓯᕋᖅᑑᔫᑉ ᐊᒻᒪᓗ ᐊᓯᖏᑦ ᐊᐅᓚᑦᓯᖃᑎᒋᔭᖏᑦ ᐱᓕᕆᐊᕆᔭᐅᔪᒥᒃ;
			(j)	ᓇᓗᓇᐃᔭᖅᓯᒪᓂᖓ ᓚᐃᓴᒥᒃ ᐱᓯᒪᑦᓯᑲᓐᓂᕐᓂᖅᐸᑦ ᑭᓱᑐᐃᓐᓇᕐᒧᑦ ᐱᔪᓐᓇᐅᑎᑖᖅᓯᒪᔭᕆᐊᖃᖅᐸᓪᓗ ᑐᒃᓯᕋᖅᑐᖅ ᐱᓕᕆᐊᕆᔭᒥᓄᑦ ᓄᓇᕗᑦ ᐅᕝᕙᓘᓐᓃᑦ ᑲᓇᑕᐅᑉ ᒪᓕᒐᖏᑦ ᒪᓕᓪᓗᒋᑦ.

	(2) ᑐᒃᓯᕋᐅᑎ ᓚᐃᓴᑖᖅᑎᑕᐅᔪᒪᓂᕐᒧᑦ ᐱᓕᕆᐊᒧᑦ ᓇᓗᓇᐃᔭᖅᑕᐅᓯᒪᓂᖓ ᐊᐅᓚᑦᓯᔾᔪᑎᑎᒍᑦ ᑖᒃᑯᑎᒎᓇ, ᐊᖏᔪᖅᑳᒻᒪᕆᒃ ᐊᔾᔨᖏᓐᓂᒃ ᐊᐅᓪᓚᑎᑦᓯᔭᕆᐊᖃᖅᐳᖅ ᑐᒃᓯᕋᐅᑎᒥᒃ ᓄᓇᕗᒻᒥ 	ᐆᒪᔪᓕᕆᔨᕐᔪᐊᒃᑯᖏᓐᓄᑦ ᐊᒻᒪᓗ ᑕᐃᒃᑯᓄᖓ ᐊᒃᑐᖅᑕᐅᓂᐊᖅᑐᓄᑦ ᓄᓇᓕᖕᓂ 	ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᒋᔭᖏᓐᓄᑦ ᓄᓇᖓᓃᑉᐸᑦ ᐱᓕᕆᐊᕆᔭᐅᓂᐊᖅᑐᖅ.

	(3) ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑦ, ᐊᒻᒪᓗ ᓇᓕᑐᐃᓐᓇᖏᑦ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒋᒋᔭᖏᑦ ᑐᒃᓯᕋᐅᑎᐅᑉ ᐊᔾᔨᖏᓐᓂᒃ ᐱᒍᑎᒃ, ᐅᖃᐅᓯᒃᓴᖃᕐᕕᖃᕈᓐᓇᖅᐳᑦ 	ᐊᖏᔪᖅᑳᒻᒪᕆᒻᒧᑦ 40 ᐅᑉᓗᐃᑦ ᐃᓗᐊᓐᓂ ᑕᐃᑲᓐᖓᑦ ᐅᑉᓗᕐᒥᒃ ᐊᔾᔨᖏᓐᓂᒃ ᐱᓚᐅᕐᓗᓂ 	ᑐᒃᓯᕋᐅᑏᑦ.

	(4) ᐊᖏᔪᖅᑳᒻᒪᕆᐅᔪᖅ ᐊᐅᓪᓚᑎᑦᓯᔭᕆᐊᖃᖅᐳᖅ ᐊᔾᔨᖏᓐᒃ ᐅᖃᐅᓯᒃᓴᓕᐊᖑᔪᓕᒫᓂᒃ ᐱᔭᐅᔪᓂᒃ ᒪᓕᓪᓗᒋᑦ ᐊᕕᑦᑐᖅᓯᒪᓂᐅᕈᓯᕐᒥᒃ (3) ᑐᒃᓯᕋᖅᑐᒧᑦ ᐊᒻᒪᓗ ᑐᒃᓯᕋᖅᑐᖅ 21-ᓂᒃ ᐅᑉᓗᓂ 	ᐱᕕᖃᖅᑎᑕᐅᓗᓂ ᑕᐃᑲᓐᖓ ᐅᑉᓗᑉᒥᒃ ᑐᒃᓯᕋᖅᑐᖅ ᐱᓚᐅᖅᑎᓪᓗᒍ ᐊᔾᔨᖏᓐᓂᒃ ᐅᖃᐅᓯᒃᓴᓂᒃ 	ᑭᐅᔾᔪᑎᖃᕈᒪᒍᓂ ᓇᓕᑐᐃᓐᓇᖏᓐᓄᑦ ᐃᓱᒫᓘᑕᐅᔪᓄᑦ ᓴᖅᑭᖅᑐᓄᑦ ᑖᒃᑯᓇᓐᖓᑦ 	ᐅᖃᐅᓯᒃᓴᐅᔪᓂᒃ, ᐃᓚᒋᔭᐅᓪᓗᓂ ᐋᖅᑭᒋᐊᕈᑏᑦ ᐅᕝᕙᓘᓐᓃᑦ ᖁᔭᓈᖅᑕᐅᓂᖓ ᑐᒃᓯᕋᐅᑎᐅᑉ.

	(5) ᑐᓂᓯᓚᐅᓐᖏᓐᓂᖓᓂ ᓚᐃᓴᒥᒃ, ᐊᖏᔪᖅᑳᒻᒪᕆᒃ ᐃᓱᒪᒃᓴᖅᓯᐅᕈᑎᖃᖅᑐᒃᓴᐅᕗᖅ ᐅᑯᓂᖓ
			(a)	ᐅᖃᐅᓯᒃᓴᖅᑕᖃᖅᐸᑦ ᑖᒃᑯᓇᓐᖔᖅᑐᓂᒃ ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᓐᓂᒃ ᐅᕝᕙᓘᓐᓃᑦ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓂᒃ 40 ᐅᑉᓗᐃᑦ ᐃᓗᐊᓐᓂ ᐱᕝᕕᖃᖅᑎᑕᐅᓂᕐᒥᓂ;
			(b)	ᑭᐅᔾᔪᑎᖃᕐᓂᖅᐸᑦ ᑐᒃᓯᕋᖅᑐᖅ 21 ᐅᑉᓗᐃᑦ ᐃᓗᐊᓐᓂᒃ; ᐊᒻᒪᓗ
			(c)	ᑖᓐᓇ ᐱᓕᕆᐊᖑᔪᒪᔪᖅ ᑭᒃᑯᑐᐃᓐᓇᕐᓅᖓᒻᒪᖔᖅ.

	(6) ᐊᖏᔪᖅᑳᒻᒪᕆᐅᔪᖅ ᑐᒃᓯᕋᖅᑐᒥᒃ ᐋᖅᑭᒋᐊᖁᔨᔪᓐᓇᖅᐳᖅ ᐋᖅᑭᒋᐊᕆᐊᓕᓐᓂᒃ ᐅᕝᕙᓘᓐᓃᑦ ᑐᓴᕈᑎᒃᓴᑲᓐᓂᐅᔪᓂᒃ ᑐᒃᓯᕋᕐᕕᒋᓗᒍ ᐱᓕᕆᐊᒃᓴᒨᖓᔪᓂᒃ ᓇᓗᓇᐃᔭᖅᑕᐅᓯᒪᓂᖏᓐᓄᑦ ᓚᐃᓴᒥᒃ ᑐᓂᓯᓚᐅᓐᖏᓐᓂᖓᓂ.

	(7) ᑭᓯᐊᓂ ᐊᖏᔪᖅᑳᒻᒪᕆᒃ ᑕᐃᒪᐃᒋᐊᖃᖅᓱᕆᑦᓯᑉᐸᑦ, ᑐᒃᓯᕋᖅᑐᖅ ᑐᓂᔭᐅᒃᑲᓐᓂᕆᐊᖃᓐᖏᓚᖅ 	ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᓐᓄᑦ ᐅᕝᕙᓘᓐᓃᑦ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ 	ᑲᑐᔾᔨᖃᑎᒌᖏᓐᓄᑦ ᐱᓕᕆᐊᒃᓴᒧᑦ ᓇᓗᓇᐃᔭᖅᑕᐅᓯᒪᓂᖓ ᐊᓯᔾᔨᑕᐅᑉᐸᑦ ᑖᓐᓇ ᐊᑐᖅᑕᐅᓗᓂ 	ᐊᕕᑦᑐᖅᓯᒪᓂᐅᕈᓯᖓ (6).

	(8) ᐱᑕᖃᒃᑲᓂᖅᐸᑦ ᒪᓕᒃᑕᐅᔭᕆᐊᖃᖅᑎᑕᐅᔪᓂᒃ ᑖᒃᑯᑎᒎᓇ ᐊᐅᓚᑦᓯᔾᔪᑎᑎᒍᑦ ᐅᕝᕙᓘᓐᓃᑦ 	ᐊᖏᔪᖅᑳᒻᒪᕆᒃ ᑕᐃᒪᐃᖁᔨᑉᐸᑦ ᒪᓕᓪᓗᒍ ᐊᕕᑦᑐᖅᓯᒪᓂᐊᕈᓯᖓ 30(1) ᐱᖁᔭᓂ, 	ᑐᓴᑯᑎᓕᐊᖑᓯᒪᔪᑦ ᑖᒃᑯᓇᓂ ᑐᒃᓯᕋᐅᑎᓂᒃ ᐊᒻᒪᓗ ᐊᓯᔾᔨᕆᐊᖃᖅᑐᖃᕐᓂᖅᐸᑦ ᐱᓕᕆᐊᖅ 	ᓇᓗᓇᐃᔭᖅᑕᐅᓯᒪᓂᖓᓄᑦ ᒪᓕᒃᑕᐅᔭᕆᐊᖃᖅᑎᑕᐅᓂᕆᕙᖏᑦ ᓚᐃᓴᒃᑯᑦ.

ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑕ ᑐᑭᑖᕈᑎᖏᑦ

6.	(1) ᐊᖏᕈᑕᐅᓯᒪᔭᕆᐊᖃᖅᐸᑦ ᑐᑭᑖᕈᑕᐅᔪᖅ ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᓐᓄᑦ ᓚᐃᓴᑖᖅᑎᑦᓯᓂᐊᕐᓗᓂ,
			(a)	ᑐᒃᓯᕋᖅᑐᖅ ᐃᒪᐃᒋᐊᖃᖅᐳᖅ, ᒪᓕᓪᓗᒋᑦ ᐊᑐᖅᑕᐅᒋᐊᓕᖁᑎᖏᑦ ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑕ, ᑐᒃᓯᕋᕐᓗᓂ ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᓐᓂ ᑐᑭᑖᕈᑎᒋᔭᐅᔭᕆᐊᓕᒻᒥᒃ ᑐᑭᑖᕈᑎᖃᖁᓪᓗᒋᑦ;
			(b)	ᐊᖏᔪᖅᑳᒻᒪᕆᐅᔪᖅ ᖃᐅᔨᒪᔭᕆᐊᖃᖅᐳᖅ ᓱᖅᑯᐃᒪᑦᓯᐊᕐᓗᓂ ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏ ᑐᓴᐅᒪᔭᕆᐊᓕᓕᒫᖏᓐᓂᒃ ᑐᓴᐅᒪᒐᓗᐊᕐᒪᖔᑕ ᓇᓗᓇᐃᔭᖅᓯᒪᓂᖏᓐᓂᒃ ᑐᒃᓯᕋᐅᑕᐅᔪᖅ; ᐊᒻᒪᓗ
			(c)	ᐊᖏᔪᖅᑳᒻᒪᕆᐅᔪᖅ ᑐᓂᓯᔭᕆᐊᖃᓐᖏᓚᖅ ᓚᐃᓴᒥᒃ ᑭᓯᐊᓂ ᑐᑭᓕᐅᕈᑎᒋᔭᐅᕌᓂᒃᓯᒪᓕᖅᑎᓪᓗᒍ. 

	(2) ᐊᕕᑦᑐᖅᓯᒪᓂᐊᕈᓯᖓᓂ (1) ᐃᓕᖓᖃᑕᐅᕗᖅ ᑐᑭᑖᕆᑎᒋᔭᖏᓐᓄᑦ ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑕ ᐱᓯᒪᔭᐅᔭᕆᐊᖃᑐᐃᓐᓇᕆᐊᓕᓐᓂ ᑭᓯᐊᓂ ᐃᓕᓯᒪᖃᑕᐅᓐᖏᑦᑐᑦ ᓇᓗᓇᐃᔭᖅᑕᐅᓯᒪᓂᖏᓐᓂᒃ ᑐᑭᖏᑕ ᐆᒪ "ᐊᖏᖅᑕᐅᓯᒪᔪᖅ ᑐᑭᑖᕈᑕᐅᓪᓗᓂ ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᓐᓄᑦ' ᐊᕕᑦᑐᖅᓯᒪᓂᖓᓂ 2 ᐱᖁᔭᓂ.

ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᐊᒻᒪᓗ ᓄᓇᕗᒻᒥ ᐸᕐᓇᐃᔩ

7.	(1) ᖃᐅᔨᓴᖅᑕᐅᓂᖓᒍᑦ ᕿᒥᕐᕈᓇᒃᑕᐅᓗᓂ, ᐃᓱᒪᓕᐅᕈᑕᐅᓗᓂ, ᐊᖏᖅᑕᐅᓗᓂᓗ ᐅᕝᕙᓘᓐᓃᑦ ᐊᔪᓐᖏᑎᑕᐅᓂᕐᒧᑦ ᐊᑎᓕᐅᕆᐊᓕᒃᑯᑦ ᐱᔭᕆᐊᖃᖅᐳᑦ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᓐᓂᑦ ᐅᕝᕙᓘᓐᓃᑦ ᓄᓇᕗᒻᒥ ᐸᕐᓇᐃᔨᓂᒃ ᓚᐃᓴ ᑐᓂᔭᐅᓚᐅᓐᖏᓐᓂᖓᓂ,
			(a)	ᑐᒃᓯᕋᖅᑐᖅ ᐃᒪᐃᒋᐊᖃᖅᐳᖅ,  ᒪᓕᓪᓗᒋᑦ ᐊᑐᖅᑕᐅᔭᕆᐊᓕᖁᑎᖏᑦ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑕ ᐅᕝᕙᓘᓐᓃᑦ ᓄᓇᕗᒻᒥ ᐸᕐᓇᐃᔩᑦ, ᑐᒃᓯᕋᕆᐊᖃᖅᐳᖅ ᐊᐅᓚᑕᐅᖁᓗᒋᑦ ᐅᕝᕙᓘᓐᓃᑦ ᕿᒥᕐᕈᓇᒃᑕᐅᖁᓪᓗᒋᑦ, ᐃᓱᒪᓕᐅᕈᑏᑦ, ᐊᖏᖅᑕᐅᓂᖏᑦ ᐅᕝᕙᓘᓐᓃᑦ ᐊᔪᓐᖏᔾᔪᑎᒃᓴᓂᒃ ᐊᑎᓕᐅᖅᑕᐅᓯᒪᔪᓂᒃ;
			(b)	ᐊᖏᔪᖅᑳᒻᒪᕆᒃ ᖃᐅᔨᒪᔭᕆᐊᖃᖅᐳᖅ ᓱᖅᑯᐃᒪᑦᓯᐊᕐᓗᓂ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᐅᕝᕙᓘᓐᓃᑦ ᓄᓇᕗᒻᒥ ᐸᕐᓇᐃᔩᑦ ᑐᓴᐅᒪᔭᕆᐊᓕᓕᒫᖏᓐᓂᒃ ᓇᓗᓇᐃᔭᖅᓯᒪᓂᖏᓐᓂᒃ ᑐᓴᐅᒪᖁᓪᓗᒋᑦ ᑐᒃᓯᕋᐅᑎᓂᒃ;   
			(c)	ᐊᖏᔪᖅᑳᒻᒪᕆᒃ ᑐᓂᓯᔪᒃᓴᐅᓐᖏᓚᖅ ᓚᐃᓴᒥᒃ ᑭᓯᐊᓂ ᕿᒥᕐᕈᓇᒃᑕᐅᓂᕆᒋᐊᓕᖓ, ᐃᓱᒪᓕᐅᕈᑕᐅᔭᕆᐊᖃᕐᓂᖓ, ᐊᖏᖅᑕᐅᔭᕆᐊᖃᕐᓂᖓ ᐅᕝᕙᓘᓐᓃᑦ ᐊᔪᓐᖏᔾᔪᑎᒃᓴᓂᒃ ᐊᑎᓕᐅᖅᑕᐅᓯᒪᔪᓂᒃ ᐱᐊᓂᓚᐅᖅᑎᓪᓗᒋᑦ; ᐊᒻᒪᓗ 
			(d)	ᓚᐃᓴᒦᖃᑕᐅᔭᕆᐊᖃᖅᐳᖅ ᒪᓕᒃᑕᐅᔭᕆᐊᓖᑦ ᐋᖅᑭᑦᓯᒪᐅᑎᒃᓴᐃᓪᓗ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑕ ᐱᓕᕆᐊᒃᓴᓄᑦ ᓇᓗᓇᐃᖅᑕᐅᓯᒪᓂᖏᓐᓂ ᒪᓕᓪᓗᒋᑦ ᑖᒃᑯᐊ ᐊᖏᕈᑏᑦ. 

ᐊᖏᕐᓂᖏᑦ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᑕ

8.	(1) ᐱᖁᔭᓂ ᐅᕝᕙᓘᓐᓃᑦ ᐊᐅᓚᑦᓯᔾᔪᑎᓂ ᐊᖏᖅᑕᐅᔭᕆᐊᖃᖅᑎᑕᐅᑉᐸᑦ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓄᑦ ᓚᐃᓴᒥᒃ ᑐᓂᓯᓂᐊᕐᓂᕐᒧᑦ, ᐊᖏᔪᖅᑳᒻᒪᕆᐅᔪᖅ ᑐᓴᐅᒪᔭᕆᐊᓕᓕᒫᖏᓐᓂᒃ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᑕ ᓇᓗᓇᐃᔭᖅᓯᒪᑦᓯᐊᖅᑐᓂ ᑐᒃᓯᕋᐅᑎᒨᖓᔪᓂᒃ ᐊᒻᒪᓗ ᓚᐃᓴ ᑐᓂᔭᐅᔪᓐᓇᓐᖏᓚᖅ ᑐᒃᓯᕋᖅᑐᒧᑦ ᑭᓯᐊᓂ ᖃᐅᔨᒪᔾᔪᑎᒃᓴᓂᒃ ᓱᖅᑯᐃᒪᓇᑦᓯᐊᖅᑐᓂᒃ ᑐᓂᓯᑉᐸᑦ ᓄᓇᓕᖕᓂ ᐊᖑᓇᓱᒃᑯᓕᕆᔨᒃᑯᑦ ᑲᑐᔾᔨᖃᑎᒌᖏᑕ ᐊᖏᖅᓯᒪᓂᖏᓐᓂᒃ ᑐᒃᓯᕋᐅᑎᒥᒃ. 

	(2) ᑐᒃᓯᕋᖅᑐᖅ ᓚᐃᓴᒥᒃ ᓄᓇᓕᖕᓂ ᐊᖑᓇᒃᑐᓕᕆᔨᒃᑯᓃᓐᖔᖅᐸᑦ ᐅᕝᕙᓘᓐᓃᒃ ᑮᓇᐅᔭᖃᖅᑎᑕᐅᓯᒪᒃᐸᑦ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᓐᓂᒃ, ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᐃᓱᒪᒋᔭᐅᕌᓂᒃᓯᒪᓂᐊᖅᐳᑦ ᐱᓂᐊᕐᕕᐅᓗᑎᒃ ᑐᓴᐅᒪᔭᕇᕆᐊᖏᑦ ᐊᒻᒪᓗ ᐊᖏᖅᓯᒫᓂᒋᐊᖏᑦ ᑐᒃᓯᕋᐅᑎᒥᒃ.

ᖃᐅᔨᑎᑦᓯᔾᔪᑎᑦ ᑐᓂᔭᐅᓂᖓᓂᒃ ᓚᐃᓴ

9.	(1) ᐊᖏᔪᖅᑳᒻᒪᕆᒋᔭᐅᔪᖅ ᑐᓂᓯᔭᕆᐊᖃᖅᐳᖅ ᖃᐃᔨᑎᑦᓯᔾᔪᑎᒥ ᑐᓂᔭᐅᓂᖓᓂᒃ ᓚᐃᓴ ᐱᓕᕆᐊᖑᓂᐊᖅᑐᒧᑦ ᓇᓗᓇᐃᔭᖅᑕᐅᓯᒪᔪᑦ ᐱᔭᕆᐊᖃᓚᐅᖅᑎᓪᓗᒋᑦ ᐃᒫᒃ
			(a)	ᓇᓕᑐᐃᓐᓇᖏᑦ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᑦ ᑕᒫᓂ ᓄᓇᒥ ᐊᐅᓚᑦᓯᕕᐅᓂᐊᖅᑐᒥᒃ ᐊᔪᓐᖏᑎᑕᐅᔾᔪᑎᖃᖅᑐᒥᒃ ᓚᐃᓴᒃᑯᑦ ᑕᐃᑲᓂᐅᓂᐊᕐᓂᖓᓂᒃ;
				ᐊᒻᒪᓗ
			(b)	ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᑦ ᑲᑎᒪᔨᖏᑦ, ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᑦ ᐅᕝᕙᓘᓐᓃᑦ ᓄᓇᕗᒻᒥ ᐸᕐᓇᐃᔩᑦ, ᕿᒥᕐᕈᓇᖅᑳᕆᐊᖃᖅᓯᒪᒃᐸᑕ, ᐃᓱᒪᓕᐅᕈᑎᒋᓗᖑ, ᐊᖏᖅᑕᐅᓗᓂ ᐅᕝᕙᓘᓐᓃᑦ ᐊᔪᓐᖏᑎᑕᐅᓗᓂ ᐊᑎᓕᐅᖅᓯᒪᔪᒃᑯᑦ ᐱᔭᕆᐊᖃᓚᐅᖅᐸᑦ ᓚᐃᓴ ᑐᓂᔭᐅᓚᐅᖅᑳᑎᓐᓇᒍ.

	(2) ᐱᔭᕆᖃᕐᓂᒥᒍᑦ ᖃᐅᔨᒃᑲᐃᔾᔪᒻᒥᒃ ᐊᕕᑦᑐᖅᓯᒪᓂᐅᕈᓯᖓᓂ (1) ᐃᓚᒋᔭᖓ ᑖᒃᑯᓇᓂ ᐱᔭᕆᐊᖃᖅᑎᑕᐅᔪᓂ ᐱᖁᔭᓂ ᐅᕝᕙᓘᓐᓃᑦ ᐊᐅᓚᑦᓯᔾᔪᑎᖏᓐᓂ ᖃᐅᔨᒃᑯᐃᔾᔪᑎᑖᖅᑎᑦᓯᓂᕐᒧᑦ.

ᓂᕈᐊᖅᓯᒍᓐᓇᕐᓂᖅ ᐊᒻᒪᓗ ᐱᔪᓐᓇᐅᑎᖃᕐᓂᖅ ᐊᖏᓐᖏᓂᕐᒥᒃ ᓯᕗᓪᓕᖅᐹᒥᒃ 

10.	ᐊᖏᔪᖅᑳᒻᒪᕆᐅᔪᖅ ᐃᒪᐃᒋᐊᖃᖅᐳᖅ, ᒪᓕᓪᓗᒋᑦ ᐊᕕᑦᑐᖅᓯᒪᓂᐅᔪᖅ 113 ᐱᖁᔭᓂ, ᖃᐅᔨᒪᓇᓱᐊᕐᓗᒍ ᓱᖅᑯᐃᒪᓪᓚᕆᓪᓗᒍ ᓂᕈᐊᕈᑕᐅᔪᓐᓇᕆᐊᖓ ᑐᓂᐅᖅᑲᖅᑕᐅᓂᖏᑦ ᑮᓇᐅᔭᓕᒃᑲᓐᓂᕈᑎᒃᓴᑦ ᓚᐃᓴᐃᑦ ᐊᒻᒪᓗ ᐆᒪᔪᓂᒃ ᓂᕐᔪᑎᓂᒃ ᐱᓯᒪᑦᓯᓂᕐᒧᑦ ᓚᐃᓴᐃᑦ ᑐᓂᔭᐅᓯᒪᔪᑦ ᑮᓇᐅᔭᓕᐅᒃᑲᓐᓂᕈᑎᒃᓴᐅᑎᑕᐅᓪᓗᑎᒃ. 

11.	(1) ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᑦ ᐱᔪᓐᓇᐅᑎᖃᖅᑳᖅᐳᑦ ᐊᖏᓐᖏᓂᕐᒥᒃ ᓯᕗᓪᓕᖅᐸᒥ ᓄᓇᕗᑦ ᓄᓇᖓᑕ ᓇᓗᓇᐃᖅᑕᐅᓯᒪᓂᖏᓐᓂ ᑐᓂᓯᓂᕐᒨᖓᔪᓂᒃ ᓚᐃᓴᒥᒃ, ᒪᓕᓪᓗᒋᑦ ᐊᕕᑦᑐᖅᓯᒪᓂᐅᔪᑦ 104 ᐱᖁᔭᓂ, ᐊᖏᔪᖅᑳᒻᒪᕆᐅᔪᖅ ᖃᐅᔨᒪᓇᓱᐊᕆᐊᖃᖅᐳᖅ ᓱᖅᑯᐃᒪᓪᓚᕆᓪᓗᓂ ᒪᓕᒃᓯᒪᑦᓯᐊᕋᓗᐊᕐᒪᖔᑕ ᐊᐅᓚᑦᓯᔾᔪᑕᐅᔭᕆᐊᓕᓐᓂᒃ ᑕᐃᒃᑲᓐᖓᑦ ᐊᕕᑦᑐᖅᓯᒪᓂᐅᔪᒥᒃ.

	(2) ᓱᖅᑯᐃᒪᔭᐅᒃᓯᐊᕈᑎᒃᓴᕆᔭᐅᖁᓪᓗᒋᑦ, ᐅᑯᐊᖑᔪᑦ ᓚᐃᓴᐃᑦ ᐃᓱᒪᒋᔭᐅᔪᑦ ᑖᒃᑯᓄᓐᖓᖓᓂᖏᓐᓂᒃ ᐱᔪᓐᓇᐅᑎᖃᕐᓂᕐᒧᑦ ᐊᖏᓐᖏᖄᕐᓂᕐᒥᒃ ᓯᕗᓪᓕᖅᐹᒥᒃ ᓇᓗᓇᐃᖅᑕᐅᓯᒪᒃᑲᓂᖅᑐᑦ ᐊᕕᑦᑐᖅᓯᒪᓂᐊᕈᓯᖓᓂ (1):
			(a)	ᐆᒪᔪᖁᑎᖃᕐᓂᕐᒧᑦ ᓚᐃᓴ,
			(b)	ᓂᐅᕕᐊᒃᓴᖃᕈᓐᓇᓂᕐᒧᑦ ᓚᐃᓴ,
			(c)	ᕿᓯᓐᓂᒃ ᕿᑐᒻᒪᒃᓴᐃᓂᕐᒧᑦ ᓚᐃᓴ, 

			(d)	ᑭᕝᕕᐊᖅᑎᑕᐅᓂᕐᒧᑦ ᓚᐃᓴ,

	(3) ᒪᓕᓪᓗᒋᑦ ᐊᖏᖃᑎᒌᒍᑏᑦ, ᐊᐅᓚᓂᕆᔭᐅᔪᓄᑦ ᐱᕙᓪᓕᐊᓂᐅᔭᕆᐊᓖᑦ ᒪᓕᒃᑕᐅᔭᕆᐊᖃᖅᐳᑦ ᐊᑐᖅᑕᐅᑎᓪᓗᒍ ᐱᔪᓐᓇᐅᑎᒋᔭᐅᔪᖅ ᓯᕗᓪᓕᕐᒥ ᐊᖏᓐᖏᒍᓐᓇᓂᕐᒧᑦ ᒪᓕᓪᓗᒋᑦ ᐊᕕᑦᑐᖅᓯᒪᓂᐅᔪᒥ 104 ᐱᖁᔭᓂ ᐃᒪᐃᓕᖓᔪᑦ:
			(a)	ᐱᓚᐅᖅᑎᓪᓗᒍ ᑎᑎᖅᑲᒥᒃ ᐱᔪᒪᔪᒥᒃ ᑭᓇᑐᐃᓐᓇᕐᒥᒃ, ᐃᓄᓪᓚᑦᑖᖑᓐᖏᑐᐊᖅᐸᑦ, ᐅᕝᕙᓘᓐᓃᑦ ᑲᑐᔾᔨᖃᑎᒌᖑᓐᖏᑐᐊᖅᐸᑦ, ᐊᓯᖏᓐᓂᒃ ᑖᒃᑯᐊ ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᑕ, ᓴᖅᑭᖅᓯᒪᔪᓂᕐᒧᑦ ᐃᒡᓗᕐᔪᐊᒥᒃ, ᓇᖕᒥᓂᖅᑖᓂᕐᒧᑦ ᐅᕝᕙᓘᓐᓃᑦ ᑮᓇᐅᔭᓕᐅᕈᑎᒃᓴᕆᓇᓱᐊᕐᓂᐊᕐᓗᒍ ᐊᑐᖅᑕᐅᓂᐊᖅᑎᓪᓗᒍ ᐱᔪᓐᓇᐅᑎᖃᕐᓂᖅ ᓯᕗᓪᓕᕐᒥ ᐊᖏᓐᖏᓂᕐᒥᒃ, ᐊᖏᔪᖅᑳᒻᒪᕆᐅᔪᖅ ᖃᐅᔨᒃᑲᐃᔭᕆᐊᖃᖅᐳᖅ ᓇᓗᓇᐃᖅᑕᐅᓯᒪᔪᓂᒃ ᐃᓄᐃᑦ ᑲᑐᔾᔨᖃᑎᒌᖏᓐᓂᒃ ᑎᑎᖅᑲᒃᑯᑦ ᑕᐃᒪᐃᒍᒪᔪᖃᕆᐊᖓ;
			(b)	ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᑦ 120-ᓂᒃ ᐅᑉᓗᓂᒃ ᐱᕝᕕᖃᕐᓂᐊᖅᐳᑦ ᐱᓚᐅᖅᑎᓪᓗᒋᑦ ᖃᐅᔨᒃᑲᐃᔾᔪᒥᒃ ᐊᕕᑦᑐᖅᓯᒪᓂᐅᕈᓯᖓ ᒪᓕᓪᓗᒍ (a) ᑐᓴᖅᑎᑦᓯᓇᓱᐊᕐᕕᒃᓴᖃᕐᓗᓂ ᐊᖏᔪᖅᑳᒻᒪᕆᒻᒥᒃ ᖃᓄᐃᓕᐅᕐᓂᐊᕐᓂᕆᔪᒪᔭᒥᓂᒃ ᐱᔪᓐᓇᐅᑎᖃᕐᓂᕐᒧᑦ ᓯᕗᓪᓕᕐᒥ ᐊᖏᓐᖏᓂᕐᒥᒃ;
			(c)	ᐊᖏᔪᖅᑳᒻᒪᕆᐅᔪᖅ ᐱᕝᕕᖃᖅᑐᒃᓴᐅᕗᖅ 21-ᓂᒃ ᐅᑉᓗᓂ ᐱᓚᐅᕐᓗᓂ ᑎᑎᕋᖅᓯᒪᔪᓂᒃ ᖃᐅᔨᒃᑲᐃᔾᔪᑎᓂᒃ ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᓐᓂᒃ ᖃᐅᔨᒃᑲᐃᓂᕐᒥᒃ ᑐᒃᓯᕋᕆᐊᓐᖓᖅᓯᒪᔪᒥᒃ ᖃᓄᐃᓕᐅᕈᒪᓯᒪᓂᖏᓐᓂᒃ ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᑦ;
			(d)	ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᑦ ᐱᕝᕕᖃᖅᑐᒃᓴᐅᕗᑦ 120-ᓂᒃ ᐅᑉᓗᓂᒃ ᐱᐊᓂᒃᑕᐅᔭᕆᐊᖃᖅᑐᖃᖅᐸᑦ ᓄᓇᓕᖕᓂ ᑐᓴᕋᓱᖕᓂᕐᒥᒃ ᐊᒻᒪᓗ ᑐᓂᓯᓇᓱᐊᕐᓂᖓᓂ ᓇᓃᓐᓂᐊᕐᓂᖓᓂᒃ ᐱᓕᕆᐊᖑᓂᐊᖅᑐᒧᑦ ᑐᒃᓯᕋᐅᓯᐊᖑᔪᖅ ᐊᖏᔪᖅᑳᒻᒪᕆᒋᔭᐅᔪᒧᑦ;
			(e)	ᐊᖏᔪᖅᑳᒻᒪᕆᒋᔭᐅᔪᖅ ᐱᕝᕕᖃᖅᑐᒃᓴᐅᕗᖅ ᐅᑉᓗᓂᒃ 60-ᓂᒃ ᐱᐊᓂᒃᑕᐅᓚᐅᖅᑎᓪᓗᒍ ᐱᔭᕆᐊᖃᕐᓂᖏᑎᒍᑦ ᐊᕕᑦᑐᖅᓯᒪᓂᐊᕈᓯᕐᒥ (d) ᐊᖏᕈᑎᖃᕋᓱᐊᕐᓗᓂ ᐱᓕᕆᐊᒃᓴᒧᑦ ᑐᒃᓯᕋᐅᑎᐅᔪᒥᒃ, ᒪᓕᒋᐊᖃᖅᑐᖁᑎᖃᓐᖏᓪᓗᓂ ᒪᓕᒋᐊᖃᖅᑐᖁᑎᖃᕐᓗᓂᓘᓐᓃᑦ, ᐅᕝᕙᓘᓐᓃᑦ ᕿᐱᓗᓪᓗᒍ ᑐᒃᓯᕋᐅᑎᐅᔪᖅ;
			(f)	ᐱᓕᕆᐊᒃᓴᒧᑦ ᑐᒃᓯᕋᐅᑕᐅᔪᖅ ᐊᖏᖅᑕᐅᑉᐸᑦ, ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᑦ ᐱᕝᕕᖃᕐᓂᐊᖅᐳᑦ 230-ᓂᒃ ᐅᑉᓗᓂᒃ ᐱᓇᓱᐊᕆᐊᖃᕐᓂᖅᐸᑕ ᐃᒡᓗᕐᔪᐊᓕᐅᕐᓂᕐᒧᑦ ᐱᔪᓐᓇᐅᑎᓂᒃ ᐊᒻᒪᓗ ᑐᓂᓯᓗᑎᒃ ᐊᔾᔨᖏᓐᓂᒃ ᑕᒪᐃᓐᓄᑦ ᐃᒡᓗᕐᔪᐊᓕᐅᕐᓂᕐᒧᑦ ᐸᕐᓇᐅᑎᓂ;
			(g)	ᐱᓯᒪᔭᐃᓐᓇᕆᓕᖅᐸᒋᑦ ᑕᒪᕐᒥᒃ ᐱᔭᕆᐊᖃᖅᑎᑕᐅᔪᑦ ᐊᕕᑦᑐᖅᓯᒪᓂᐅᕈᓯᖓᓂ (f), ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒌᖏᑦ ᐱᕝᕕᖃᕆᐊᖃᖅᐳᑦ 590-ᓂᒃ ᐅᑉᓗᓂᒃ ᐱᐊᓂᒐᓱᐊᕐᓂᖓᓄᑦ ᑕᒪᐃᓐᓂᒃ ᓴᓇᔭᕆᐊᓕᓐᓂᒃ ᐊᒻᒪᓗ ᐊᖏᖅᑕᐅᓯᒪᓂᖓᓂᒃ ᓱᖅᑯᐃᒪᓇᑦᓯᐊᓕᕐᓗᓂ ᐊᖏᖅᑕᐅᓂᖓ ᓈᖕᒪᒋᐊᖓ ᐃᒡᓗᕐᔪᐊᖅ ᖃᐅᔨᓴᖅᑎᓄᑦ ᖃᐅᔨᓴᖅᑕᐅᓂᖓᒍᑦ;
			(h)	ᒥᓂᔅᑕ ᐅᖓᕙᕆᐊᖅᓯᔪᓐᓇᖅᐳᖅ ᓇᓕᑐᐃᓐᓇᖏᓐᓂᒃ ᐱᕝᕕᖃᖅᑎᑕᐅᓂᐅᔪᓂᒃ ᓇᓗᓇᐃᖅᑕᐅᓯᒪᔪᓂᒃ ᑕᕝᕙᓂ ᐊᕕᑦᑐᖅᓯᒪᓂᖓᓂ ᑐᒃᓯᕋᐅᑕᐅᑉᐸᑦ ᓇᓗᓇᐃᖅᑕᐅᓯᒪᔪᑦ ᐃᓄᐃᑦ ᑲᑐᔾᔨᖃᑎᒋᖏᓐᓄᑦ.

ᒪᓕᒃᑕᐅᔭᕆᐊᓖᑦ ᖃᓄᐃᓕᖓᓂᐅᔭᕆᐊᓖᓪᓗ

12.	ᓚᐃᓴᑖᖅᑎᑕᐅᓯᒪᔪᑦ ᓯᖁᒥᑦᓯᔭᕆᐊᖃᓐᖏᓚᑦ ᒪᓕᒃᑕᐅᔭᕆᐊᓕᓐᓂᒃ ᖃᓄᐃᓕᖓᓂᐅᔭᕆᐊᓕᓐᓂᓪᓗ ᓚᐃᓴᑖᖅᑎᑕᐅᓯᒪᒍᑎᒥᓄᑦ.

ᐊᓯᔾᔨᖅᑕᐅᓂᖏᑦ ᓚᐃᓴᐃᑦ ᐅᕝᕙᓘᓐᓃᑦ ᓂᕕᖓᑖᑦ

13.	ᑭᓇᑐᐃᓐᓇᖅ ᐊᓯᔾᔩᒍᒪᔪᖅ ᓚᐃᓴᒥ ᓂᕕᖓᑖᒥᓪᓘᓐᓃᑦ ᔭᒐᐃᔪᒥᓂᐅᒍᑎᒃ ᐅᕝᕙᓘᓐᓃᑦ ᓱᕋᑦᑐᒥᓂᕐᒥᒃ ᐊᖏᔪᖅᑳᒻᒪᕆᒻᒧᑦ ᑐᓂᓯᔭᕆᐊᖃᖅᐳᖅ ᖃᐅᔨᒪᔭᐅᔾᔪᑎᒃᓴᖓᓂᒃ ᐅᑯᓂᖓ
			(a)	ᒪᓕᒐᖅᑎᒎᖓᔪᖅ ᓇᓗᓇᐃᒃᑯᑕᖅ ᓇᓗᓇᐃᖅᓯᓯᒪᔪᖅ ᔭᒐᐃᓯᒪᓂᖓᓄᑦ ᐅᕝᕙᓘᓐᓃᑦ ᓱᕋᑦᑐᕕᓂᐅᓂᖓᓄᑦ ᑕᑕᑎᕆᐊᓕᒃᑯᑦ ᐊᖏᖅᑕᐅᓯᒪᔪᒃᑯᑦ ᒥᓂᔅᑕᒧᑦ; ᐊᒻᒪᓗ
			(b)	ᐊᓯᔾᔩᓂᖓᓄᑦ ᐊᑭᓕᐅᑎᖓ.

ᑐᓂᓯᒃᑲᓂᕐᓂᒃ ᑮᓇᐅᔭᓕᐅᕈᑎᒃᓴᓂᒃ ᓚᐃᓴᓂᒃ

14.	(1) ᑎᒍᒥᐊᖅᑎᐅᔪᑦ ᑮᓇᐅᔭᓕᐅᕈᑎᒃᓴᒥᒃ ᓚᐃᓴᒥᒃ ᐱᔪᓐᓇᖅᑎᑕᐅᕗᖅ, ᑐᒃᓯᕋᓚᐅᖅᑎᓪᓗᒍ, ᑕᐃᑦᓱᒥᖓ ᓚᐃᓴᒥᒃ ᑐᓂᔭᐅᒃᑲᓐᓂᖃᑦᑕᓂᕐᒥᒃ ᐊᕐᕌᒍᕌᖓᑦ ᐅᑭᐅᓄᑦ ᖁᓕᓄᑦ, ᑭᓯᐊᓂ ᑎᒍᒥᐊᖅᑎ ᐊᔪᓕᕈᑎᖃᖅᐸᑦ ᐱᓯᒪᔪᓐᓇᕆᐊᖃᕐᓂᖏᓐᓂᒃ ᓚᐃᓴᒥᒃ ᑎᒍᒥᐊᖅᑎᐅᓂᕐᒥᒃ.

	(2) ᖁᓕᓄᑦ ᐅᑭᐅᓄᑦ ᐅᖃᐅᓯᐅᔪᖅ ᐊᕕᑦᑐᖅᓯᒪᓂᐊᕈᓯᖓᓂ (1) ᐱᒋᐊᕐᓂᖃᕐᓗᓂ ᐅᑉᓗᕐᒥᒃ ᑕᐃᑲᓂ ᑮᓇᔭᐅᓕᐅᕈᑎᒃᓴᐅᔪᖅ ᓚᐃᓴ ᑐᓂᔭᐅᒋᐊᓐᖓᓚᐅᕐᓂᖓᓂᒃ. 

	(3) ᑮᓇᐅᔭᓕᐅᕈᑎᒃᓴᓄᑦ ᓚᐃᓴ ᑐᓂᔭᐅᒃᑲᓐᓂᕈᓐᓇᖅᑐᖅ, ᓚᐃᓴᒥᒃ ᑎᒍᒥᐊᖅᑎᐅᔪᖅ ᑐᒃᓯᕋᐅᑎᓕᐅᓚᐅᖅᑎᓪᓗᒍ ᓚᐃᓴᖓᑕ ᐃᓱᓕᕝᕕᒃᓴᖓ ᑎᑭᓚᐅᖅᑳᑎᓐᓇᒍ ᐊᖏᖅᑕᐅᓯᒪᔪᒃᑯᑦ ᐊᖏᔪᖅᑳᒻᒪᕆᒻᒧᑦ. 

ᓂᐅᕕᖅᑎᑦᓯᔩᑦ

15.	ᓂᐅᕕᖅᑎᑦᓯᔨ ᐊᑭᓖᓯᒪᔭᕆᐊᖃᖅᐳᖅ ᐊᑭᓕᕆᐊᓕᖏᓐᓂᒃ ᑐᓂᓯᔭᐅᑎᓪᓗᒍ ᓚᐃᓴᒥᒃ, ᐱᔪᓐᓇᐅᒻᒥᒃ ᐅᕝᕙᓘᓐᓃᑦ ᓂᕕᖓᑖᒥᒃ ᒪᓕᓪᓗᒋᑦ ᐊᑭᒋᔭᐅᔪᓄᑦ ᐊᐅᓚᑦᓯᔾᔪᑏᑦ.

ᐃᓚᖓ 2
ᓚᐃᓴᐃᑦ

ᐊᖑᓇᓱᖕᓂᕐᒧᑦ ᓚᐃᓴ

16.	(1) ᐊᖑᓇᓱᖕᓂᕐᒧᑦ ᓚᐃᓴᖃᕆᐊᖃᖅᐳᖅ ᐊᖑᓇᓱᖕᓂᐊᕐᓗᓂ ᐆᒪᔪᓂᒃ ᐅᕝᕙᓘᓐᓃᑦ ᓇᓗᓇᐃᖅᑕᐅᓯᒪᔪᓂᒃ ᓂᕐᔪᑎᓂᒃ, ᒪᓕᓪᓗᒋᑦ ᐊᕕᑦᑐᖅᓯᒪᓂᐅᔪᑦ 19-ᒥ ᐱᖁᔭᓂ.

	(2) ᐊᖑᓇᓱᖕᓂᕐᒧᑦ ᓚᐃᓴᐃᑦ ᐊᒡᒍᖅᑕᐅᓯᒪᔪᑦ ᐃᒪᐃᓕᖓᓂᖏᑎᒍᑦ ᖃᓄᐃᑦᑑᓂᖏᑦ ᒪᓕᑦᑐᒋᑦ:
			(a)	ᑕᒫᓂᒥᐅᒧᑦ ᐊᖑᓇᓱᒍᓐᓇᐅᑦ ᓚᐃᓴ; 
			(b)	ᑕᒫᓂᒥᐅᖑᓐᖏᑦᑐᒧᑦ ᐊᖑᓇᓱᒍᓐᓇᐅᑦ ᓚᐃᓴ;
			(c)	ᑕᒫᓂᒥᐅᖑᓐᖏᑦᑐᒧᑦ ᑲᓇᑕᐅᑉ ᐊᓯᐊᓃᓐᖔᖅᑐᒧᑦ ᐊᖑᓇᓱᒍᓐᓇᐅᑦ ᓚᐃᓴ;
			(d)	ᐊᖑᓇᓱᖕᓂᕐᒧᑦ ᓚᐃᓴ, ᑖᒃᑯᓇᓐᖔᖅᑐᖅ ᐊᕕᑦᑐᖅᓯᒪᓂᖓᓂ 255 ᐱᖁᔭᓂ;
			(e)	ᐃᓄᓪᓚᑦᑖᖑᓐᖏᑦᑐᖅ ᓄᓇᖃᖅᑳᖅᑐᕕᓂᕐᒧᑦ ᐊᖑᓇᓱᓐᓇᐅᑦ ᓚᐃᓴ;
			(f)	ᑮᓇᐅᔭᓕᐅᕈᑎᒃᓴᒧᑦ ᐊᖑᓇᓱᒍᓐᓇᐅᑦ ᓚᐃᓴ.

	(3) ᐊᖑᓇᓱᒍᓐᓇᐅᑦ ᓚᐃᓴ ᒪᓕᒃᑕᐅᔭᕆᐊᖃᖅᑐᖃᖅᐳᖅ ᑎᒍᒥᐊᖅᑎᒧᑦ ᓚᐃᓴᒥᒃ
			(a)	ᐊᖑᓇᓱᖕᓂᖅ ᒪᓕᓪᓗᒋᑦ ᐱᖁᔭᑦ ᐊᒻᒪᓗ ᐊᐅᓚᑦᓯᔾᔪᑎᖏᑦ ᐊᒻᒪᓗ ᒪᓕᒃᑕᐅᔭᕆᐊᖃᖅᑎᑕᐅᔪᑦ ᑖᒃᑯᑎᒎᓇ ᐱᖁᔭᑎᒎᖓᔪᑦ;
			(b)	ᑕᐃᒪᓕ ᐊᖑᔭᐅᔪᓐᓇᖅᑐᓂᒃ ᐊᑐᕆᐊᖃᖅᐸᑦ ᓂᕐᔪᑎᒥᒃ ᐊᖑᓇᓱᒃᑕᐅᔪᒥᒃ, ᐱᓯᒪᔭᕆᐊᓕᒃ ᐊᖑᔭᐅᔪᓐᓇᖅᑐᓂᒃ ᓂᕐᔪᑎᒥᒃ ᐊᖑᓇᓱᖕᓂᐊᓂᕐᒧᑦ; ᐊᒻᒪᓗ 
			(c)	ᓂᕕᖓᑖᖃᕆᐊᖃᖅᐸᑦ ᐊᖑᓇᓱᖕᓂᐊᖅᑕᒥᓄᑦ ᐅᕝᕙᓘᓐᓃᑦ ᐱᓯᒪᑦᓯᓂᕐᒧᑦ ᓂᕐᔪᑎᒥᒃ ᐊᖑᓇᓱᐊᖅᑕᐅᔪᒥᒃ ᐱᓯᒪᔭᐅᔪᒥᓪᓘᓐᓃᑦ, ᑕᕝᕗᓐᖓᖓᔪᒥᒃ ᓂᕕᖓᑖᓕᔭᕆᐊᖃᖅᐳᖅ ᓂᕐᔪᑎᒧᑦ. 

17.	ᑖᒃᑯᐊ ᒪᓕᓪᓗᒋᑦ ᐊᐅᓚᑦᓯᔾᔪᑏᑦ, ᑕᒫᓂᒥᐅᒧᑦ ᐊᖑᓇᓱᒍᓐᓇᐅᑦ ᓚᐃᓴ, ᑕᒫᓂᒥᓂᐅᖑᓐᖏᑦᑐᒧᑦ ᐊᖑᓇᓱᒍᓐᓇᐅᑦ ᓚᐃᓴ ᐊᒻᒪᓗ ᑕᒫᓂᒥᐅᖑᓐᖏᑦᑐᒧᑦ ᑲᓇᑕᐅᑉ ᓯᓚᑖᓃᓐᖔᖅᓯᒪᔪᒧᑦ ᐊᖑᓇᓱᒍᓐᓇᐅᑦ ᓚᐃᓴ ᐊᔪᓐᖏᔾᔪᑎᒋᔭᐅᔪᖅ ᑎᒍᒥᐊᖅᑎᐅᔪᒧᑦ
			(a)	ᐊᖑᓇᓱᖕᓂᕐᒥᒃ ᐆᒪᔪᕋᓛᓂᒃ, ᐊᓯᖏᓐᓄᑦ ᓂᐅᕕᐊᒃᓴᖃᖃᑦᑕᖅᑐᑦ ᒥᖅᑯᓕᓐᓂᒃ; 
			(b)	ᐊᖑᓇᓱᒍᓐᓇᖅᑐᑦ ᑐᒃᑐᕋᓛᓂᒃ ᐸᒥᐅᖏᑦ ᖃᐅᓪᓗᖅᑕᓂᒃ; ᐊᒻᒪᓗ
			(c)	ᐊᖑᓇᓱᒍᓐᓇᖅᑐᖅ ᑖᑯᓄᓐᖓᖓᔪᓂᒃ ᐆᒪᔪᓂᒃ ᐊᖏᖅᑕᐅᓯᒪᔪᓂᒃ ᐆᒪᔪᕈᓐᓇᐅᑎᖃᑐᐊᖅᐸᑦ ᓂᕕᖓᑖᒥᒃ ᑐᓂᔭᐅᓯᒪᔪᒥᒃ ᓚᐃᓴᒥᒃ ᑎᒍᒥᐊᖅᑎᒧᑦ. 

18.	ᐱᔾᔪᑎᒋᓪᓗᒋᑦ ᐊᕕᑦᑐᖅᓯᒪᓂᐅᔪᒥ 244 ᐱᖁᔭᓂ, ᐊᖑᓇᓱᖕᓂᕐᒧᑦ ᓚᐃᓴ ᐊᔪᓐᖏᔾᔪᑕᐅᕗᖅ ᑎᒍᒥᐊᖅᑎᒥᒃ ᐊᖑᓇᓱᖕᓂᕐᒧᑦ ᐆᒪᔪᓂᒃ, ᐊᓯᖏᓐᓂᒃ ᓂᐅᕕᐊᒃᓴᖃᖅᑎᐅᔪᑦ ᒥᖅᑯᓕᖕᓂᒃ, ᓄᓇᕗᒻᒥ ᓇᓗᓇᐃᖅᑕᐅᓯᒪᓂᖏᓐᓂ ᐅᓄᕐᓂᐅᔪᓂᒃ ᐅᖓᑖᓅᓐᖏᑦᑐᖅ
			(a)	ᐊᑕᖏᕐᓗᒋᑦ ᐱᔪᓐᓇᖅᑕᖏᑦ ᑮᓇᐅᔭᓕᐅᒃᑲᓐᓂᕈᑎᒃᓴᕆᓗᓂᒋᑦ, ᐃᓅᓯᒃᑯᑦ ᐱᖅᑯᓯᑐᖃᒃᑯᑦ ᐱᔭᕆᐊᖃᕐᓂᖏᓐᓂᒃ, ᐱᑕᖃᓐᖏᑉᐸᑦ ᐊᖑᔭᐅᔪᓐᓇᖅᑐᑦ ᐆᒪᔪᑦ ᓂᕐᔪᑏᑦ ᓴᖅᑭᖅᑕᐅᓯᒪᒃᐸᑕ ᓄᓇᕗᒻᒥ ᐆᒪᔪᓕᕆᔨᕐᔪᐊᑯᓐᓂᒃ; ᐅᕝᕙᓘᓐᓃᑦ
			(b)	ᐅᓄᕐᓂᖏᑦ ᑐᓂᔭᐅᓯᒪᓂᖏᑎᒍᑦ ᒥᓂᔅᑕᒧᑦ ᐊᕕᑦᑐᖅᓯᒪᓂᐅᕈᓯᐅᔪᖅ 122(3) ᐱᖁᔭᓂ, ᐊᖑᔭᐅᔪᓐᓇᖅᑐᑦ ᐆᒪᔪᐃᑦ ᓂᕐᔪᑎᓂᒃ ᓴᖅᑭᖅᑕᐅᓯᒪᓂᖏᑎᒍᑦ ᓄᓇᕗᒻᒥ ᐆᒪᔪᓕᕆᔨᕐᔪᐊᑯᓐᓂᒃ.

19.	(1) ᐃᓄᓪᓚᑦᑖᖑᓐᖏᑦᑐᖅ ᓄᓇᖃᖅᑳᖅᑐᒥᓂᐅᓗᓂ ᐊᖑᓇᓱᒍᓐᓇᐅᑎᖓ ᓚᐃᓴ ᐊᔪᓐᖏᔾᔪᑎᒋᔭᐅᕗᖅ ᑎᒍᒥᐊᖅᑎᒥᒃ ᐊᖑᓇᓱᖕᓂᕐᒧᑦ ᓂᕐᔪᑎᓂᒃ ᒪᓕᓪᓗᒋᑦ ᑎᒍᒥᐊᖅᑎᐅᔪᑦ ᓄᓇᖃᖅᑳᖅᑐᕕᓃᑦ ᐅᕝᕙᓘᓐᓃᑦ ᐊᓪᓚᐃᑦ ᐱᔪᓐᓇᐅᑎᖏᑦ ᐊᖑᓇᓱᒍᓐᓇᓂᕐᒧᑦ ᓂᕐᔪᑎᓂᒃ, ᑕᕝᕙᓂ ᑎᑎᕋᖅᓯᒪᑐᐃᓐᓇᕆᐊᓖᑦ ᓚᐃᓴᒥ. 

	(2) ᐊᖏᔪᖅᑳᒻᒪᕆᐅᔪᖅ ᑐᓂᓯᔪᓐᓇᖅᐳᖅ ᐃᓄᓪᓚᑦᑖᖑᓐᖏᑦᑐᒧᑦ ᓄᓇᖃᖅᑳᖅᑐᒥᓂᕐᒧᑦ ᐊᖑᓇᓱᒍᓐᓇᐅᒻᒥᒃ ᓚᐃᓴᒥᒃ ᐃᓛᒃᑯᖓᔪᓂᒃ ᐃᓄᖕᒧᑦ ᐱᔪᓐᓇᖅᑐᒧᑦ ᑎᒍᒥᐊᕐᓂᕐᒥᒃ ᑖᑦᓱᒥᖓ ᐅᕝᕙᓘᓐᓃᑦ ᐃᓕᖓᔪᓄᑦ ᐊᖏᖃᑎᒌᒍᑎᒃᑯᑦ ᐊᓪᓚᓄᑦ ᐅᕝᕙᓘᓐᓃᑦ ᑲᑐᔾᔨᖃᑎᒌᖑᔪᓄᑦ ᑭᒡᒐᖅᑐᐃᔪᓄᑦ ᑖᒃᑯᓂᖓ ᐃᓄᖕᓂᒃ. 
	(3) ᐃᓄᓪᓚᑦᑖᖑᓐᖏᑦᑐᖅ ᓄᓇᖃᖅᑳᖅᑐᕕᓂᖅ ᐊᖑᓇᓱᒍᓐᓇᐅᑎᓕᒃ ᓚᐃᓴᒥᒃ ᑐᓂᔭᐅᔪᓐᓇᖅᐳᑦ ᐅᑯᓇᓐᖔᖅᐸᑕ ᑭᓯᐊᓂ:
			(a)	ᐃᓄᒃ ᓄᓇᕕᖕᒥᐅᖅ;
			(b)	ᐃᓚᒋᔭᐅᔪᖅ ᓄᓇᖃᖅᑳᖅᑐᕕᓂᕐᓄᑦ ᓄᓇᑦᓯᐊᕐᒥᑦ;

			(c)	ᐃᓚᒋᔭᐅᔪᖅ ᒫᓂᑑᕙᒥ ᐊᓪᓚᖏᓐᓄᑦ ᐃᓚᒋᔭᐅᔪᖅ ᐅᕝᕙᓘᓐᓃᑦ ᓵᔅᑳᑦᓯᕗᐊᓐᒥ ᐊᓪᓚᖏᓐᓄᑦ ᐃᓚᒋᔭᐅᔪᖅ;
			(d)	ᓇᓕᑐᐃᓐᓇᖏᓐᓃᖔᖅᑐᖅ ᓄᓇᖃᖅᑳᖅᑐᕕᓂᕐᓂᒃ ᐱᔪᓐᓇᐅᑎᓕᖕᓂᒃ ᓄᓇᖃᖅᑳᖅᑐᒥᓂᐅᓂᕐᒥᓄᑦ ᐊᓪᓚᓃᓐᖔᓂᕐᒥᓄᓪᓘᓐᓃᑦ ᐊᖑᓇᓱᖕᓂᕐᒥᒃ ᐆᒪᔪᓂᒃ ᐅᕝᕙᓘᓐᓃᑦ ᓇᓗᓴᐃᖅᑕᐅᓯᒪᔪᓂᒃ ᓂᕐᔪᑎᓂᒃ ᓄᓇᕗᒻᒥ.

	(4) ᓇᓗᓇᐃᖅᑕᐅᒋᐊᒃᑲᓐᓂᕈᑎᒃᓴᖏᓐᓄᑦ ᓱᖅᑯᐃᒪᔭᐅᒋᐊᒃᑲᓐᓂᕈᑎᒃᓴᖏᑦ, ᑖᒃᑯᐊ ᐊᑐᐊᖅᓯᔾᔪᑏᑦ ᐱᔭᕆᐊᖃᖅᑎᑦᓯᓐᖏᓚᑦ ᑭᓇᑐᐃᓐᓇᕐᒥᒃ ᑎᒍᓯᓂᕐᒥᒃ ᓚᐃᓴᒥᒃ ᐊᖑᓇᓱᒍᓐᓇᖁᓪᓗᒍ ᐆᒪᔪᓂᒃ ᐅᕝᕙᓘᓐᓃᑦ ᐊᓯᖏᓐᓂᒃ ᓂᕐᔪᑎᓂᒃ ᓇᓗᓇᐃᖅᑕᐅᓯᒪᔪᓂᒃ ᐱᔪᓐᓇᐅᑎᖃᖅᐸᑦ ᑖᒃᑯᓇᓃᑦᑐᓂ ᐊᕕᑦᑐᖅᓯᒪᓂᐅᔪᓂ 10, 12, 13, 14 ᐅᕝᕙᓘᓐᓃᑦ 16 ᐱᖁᔭᓂ ᐊᖑᓇᓱᒍᓐᓇᕈᑎᖓᓂᒃ ᑖᑦᓱᒥᖓ ᓚᐃᓴᖃᓐᖏᓪᓗᓂ.

ᐆᒪᔪᒥᒃ ᐱᓯᒪᑦᓯᓂᕐᒧᑦ ᓚᐃᓴ

20.	(1) ᐆᒪᔪᒥᒃ ᐱᓯᒪᑦᓯᓂᕐᒧᑦ ᓚᐃᓴ ᐊᔪᓐᖏᔾᔪᑕᐅᕗᖅ ᑎᒍᒥᐊᖅᑎᒥᒃ ᑎᒍᓯᔪᓐᓇᓂᕐᒥᒃ, ᐱᓯᒪᑦᓯᓂᕐᒥᒃ ᐊᒻᒪᓗ ᓂᕆᒃᑲᐃᓂᕐᒥᒃ ᐆᒪᔪᓂᒃ ᓂᕐᔪᑎᓂᒃ ᐆᒪᔪᓃᓐᖔᖅᑐᓂᒃ ᐊᒻᒪᓗ ᖃᑦᓯᐅᓂᖏᓐᓂᒃ ᐊᔪᓐᖏᑎᑕᐅᓂᖏᑎᒍᑦ ᓚᐃᓴᒃᑯᑦ. 

	(2) ᐱᓕᕆᐊᖑᔪᖅ ᓇᓗᓇᐃᖅᑕᐅᓯᒪᔪᖅ ᐃᓚᒋᔭᐅᓪᓗᑎᒃ ᓇᓗᓇᐃᔭᖅᑕᐅᓯᒪᓂᖏᑦ ᓇᒧᓐᖓᐅᔾᔭᐅᓇᓱᐊᕐᓂᖏᓐᓂᒃ ᐊᒻᒪᓗ ᖃᖓᒃᑯᑦ ᐃᓱᓕᓐᓂᐊᕐᒪᖔᖅ ᐊᑐᖅᑕᐅᓂᖓ ᓂᕐᔪᑎᒧᑦ ᐱᓯᒪᔭᐅᔭᕆᐊᖃᕆᕗᖅ ᐃᓚᒋᓗᓂᐅᒃ ᑐᒃᓯᕋᐅᑎᓂ ᐆᒪᔪᓂᒃ ᐱᓯᒪᑦᓯᓂᕐᒧᑦ ᓚᐃᓴᒥ.

	(3) ᑭᓯᐊᓂ ᐅᖓᕙᕆᐊᕈᑎᒥᒃ ᑐᓂᔭᐅᑉᐸᑦ ᐊᖏᔪᖅᑳᒻᒪᕆᐅᔪᒧᑦ, ᐱᓕᕆᐊᖑᔪᒧᑦ ᓇᓗᓇᐃᔭᖅᑕᐅᓯᒪᓂᖓ ᑐᓂᔭᐅᔭᕆᐊᖃᖅᐳᖅ ᒪᐃ 1 ᑭᖑᓂᖓᓂᐅᓐᖏᑦᑐᖅ ᐊᕐᕌᒍᒥ ᑎᒍᔭᐅᓛᕐᓂᐊᕐᓂᖓ ᓂᕐᔪᑎᐅᑉ ᐱᒋᐊᕐᕕᒋᓂᐊᖅᑕᖓᓂ.

	(4) ᓇᓗᓇᐃᖅᑕᐅᒋᐊᒃᑲᓐᓂᖅᓯᒪᒍᑎᒃᓴᐅᓗᒍ ᓱᖅᑯᐃᒪᓇᑦᓯᐊᕐᓗᓂ, 
			(a)	ᐃᓄᒃ ᐅᕝᕙᓘᓐᓃᑦ ᑭᓇᑐᐃᓐᓇᖅ ᐱᔪᓐᓇᐅᑎᓕᒃ ᐊᖑᓇᓱᖕᓂᕐᒥᒃ ᐆᒪᔪᓂᒃ ᓇᓗᓇᐃᖅᑕᐅᓯᒪᔪᓂ ᐊᕕᑦᑐᖅᓯᒪᓂᖓᓂ 7 ᓇᓗᓇᐃᖅᑕᐅᓯᒪᓂᖃᖅᑐᓄᑦ ᐊᐅᓚᑦᓯᔾᔪᑎᓂ ᓚᐃᓴᖃᕆᐊᑐᓐᖏᓚᖅ ᑎᒍᓯᓂᕐᒧᑦ, ᐱᓯᒪᑦᓯᓂᕐᒧᑦ ᐊᒻᒪᓗ ᓂᕆᒃᑲᐃᓂᕐᒧᑦ ᓂᕐᔪᑎᓂᒃ ᓇᓗᓇᐃᑕᖅᐅᓯᒪᔪᓂ ᐆᒪᔪᓂᒃ. 
			(b)	ᑭᓇᑐᐃᓐᓇᖅ ᑎᒍᒥᐊᖅᑎᐅᔪᖅ ᐆᒪᔪᒥᒃ ᐱᓯᒪᑦᓯᓂᕐᒧᑦ ᓚᐃᓴᒥᒃ ᐊᓯᐊᓂᒃ ᐊᖑᓇᓱᒍᓐᓇᐅᒻᒥᒃ ᓚᐃᓴᖃᕆᐊᑐᓐᖏᓚᖅ ᑎᒍᓯᓂᕐᒧᑦ ᐆᒪᔪᒥᒃ ᐊᔪᓐᖏᑎᑕᐅᓂᖓᒍᑦ ᐆᒪᔪᒥᒃ ᐱᓯᒪᑦᓯᓂᕐᒧᑦ ᓚᐃᓴᒥᒃ; 
			(c)	ᑭᓇᑐᐃᓐᓇᖅ ᑎᒍᒥᐊᖅᑐᖅ ᐆᒪᔪᖁᑎᖃᕐᓂᕐᒥᒃ ᐆᒪᔪᒃᑯᕕᖕᒥ ᐊᓯᐊᒍᑦ ᐆᒪᔪᓂᒃ ᐱᓯᒪᑦᓯᓂᕐᒧᑦ ᓚᐃᓴᖃᕆᐊᑐᓐᖏᓚᖅ ᐱᓯᒪᑦᓯᓂᕐᒧᑦ ᓂᕐᔪᑎᒥᒃ ᐊᔪᓐᖏᑎᑕᐅᓂᖓᒍᑦ ᐆᒪᔪᖁᑎᖃᕐᓂᕐᒥᒃ ᐆᒪᔪᒃᑯᕕᖕᒥ ᓚᐃᓴᒥᒃ;
			(d)	ᑕᐃᒪᓕ ᐆᒪᔪᓃᓐᖔᖅᑐᖅ ᓂᕐᔪᑎᓂᒃ ᐱᓯᒪᑦᓯᓂᕐᒧᑦ ᓂᐅᕕᐊᒃᓴᖃᖅᑎᐅᑉᐸᑦ ᒥᖅᑯᓕᖕᓂᒃ, ᑐᒃᓯᕋᖅᑐᖅ ᐊᖏᖅᑕᐅᓯᒪᔭᕆᐊᖃᖅᐳᖅ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓂᒃ;
			(e)	ᓄᓇᐅᑉ ᐊᓯᐊᓄᑦ ᐊᐅᓪᓚᑎᒃᓯᓗᓂ ᐆᒪᔪᒥᒃ ᓂᕐᔪᑎᒥᒃ ᓄᓇᐅᑉ ᐊᓯᐊᓄᑦ ᐊᐅᓪᓚᑎᑦᓯᓂᕐᒧᑦ ᐱᔪᓐᓇᐅᑎᖃᕆᐊᓕᒃ;
			(f)	ᐊᖑᓇᓱᖕᓂᒃᑯᑦ ᒪᓐᓂᑕᖅᑐᖃᖅᑎᓪᓗᒍ ᐱᑭᐅᑕᖅᑐᓂᒃ ᐱᔾᔪᑎᖃᕐᓗᓂ ᐊᓯᖏᓐᓂᒃ ᑐᑭᖅᓯᐊᖃᕐᓂᕐᒧᑦ ᒪᖕᓂᓐᓂᒃ ᐃᓕᖓᑎᑕᐅᓐᖏᓚᖅ ᐱᓯᒪᑦᓯᓂᕐᒧᑦ ᐆᒪᔪᓂᒃ ᓂᕐᔪᑎᒥᒃ ᓄᓇᒦᓐᖓᖅᑐᒥᒃ ᑎᒍᓯᓯᒪᓂᕐᒥᒃ ᐊᒻᒪᓗ ᐆᒪᔪᓂᒃ ᐱᓯᒪᑦᓯᓂᕐᒧᑦ ᓚᐃᓴᖃᕆᐊᑐᓐᖏᓚᖅ; ᐊᒻᒪᓗ 
			(g)	ᐆᒪᔪᒥᒃ ᐱᓯᒪᑦᓯᓂᕐᒧᑦ ᓚᐃᓴ ᑐᓂᔭᐅᔪᓐᓇᖅᐳᖅ ᑭᓯᐊᓂ ᐆᒪᔪᖅ ᒪᓕᒐᖅᑎᒍᑦ ᐊᖑᓇᓱᒃᑕᐅᔪᓐᓇᖅᑎᑕᐅᑉᐸᑦ. 

	(5) ᐆᒪᔪᒥᒃ ᐱᓯᒪᑦᓯᓂᕐᒧᑦ ᓚᐃᓴ ᒪᓕᒃᑕᐅᔭᕆᐊᖃᖅᑎᑕᐅᔪᖃᖅᐳᖅ ᑎᒍᒥᐊᖅᑎᓄᑦ ᓚᐃᓴᒥᒃ
			(a)	ᐊᖑᓇᓱᖕᓂᕐᒧᑦ ᒪᓕᓪᓗᖏᑦ ᐱᖁᔭᑦ ᐊᒻᒪᓗ ᐊᐅᓚᑦᓯᔾᔪᑎᖏᑦ ᐊᒻᒪᓗ ᒪᓕᒃᑕᐅᔭᕆᐊᖃᖅᑎᑕᐅᔪᑦ ᓴᖅᑭᖅᑕᐅᓯᒪᔪᑦ ᑖᒃᑯᑎᒎᓇ ᐱᖁᔭᑎᒍᑦ;
			(b)	ᑕᐃᒪᓕ ᐊᖑᔭᐅᔪᓐᓇᖅᑐᑦ ᐊᑐᖅᑕᐅᒋᐊᖃᖅᐸᑕ ᓂᕐᔪᑎᒧᑦ ᑎᒍᔭᐅᔪᒧᑦ, ᑎᒍᓯᔪᓐᓇᐅᒻᒥᒃ ᐊᖑᔭᐅᔪᓐᓇᖅᑐᓂᒃ ᑖᑦᓱᒧᖓ ᓂᕐᔪᑎᒧᑦ; ᐊᒻᒪᓗ 
			(c)	ᓂᕕᖓᑖᖃᕆᐊᖃᖅᐸᑦ ᐊᖑᓇᓱᒍᓐᓇᖁᓪᓗᒍ ᐅᕝᕙᓘᓐᓃᑦ ᐱᓯᒪᑦᓯᓂᕐᒧᑦ ᐆᒪᔪᓂᒃ, ᑎᒍᒥᐊᕐᓂᖅ ᑖᒃᑯᓂᖓᑦᓯᐊᖅ ᓂᕕᖓᑖᓂᒃ ᐊᑐᓂᑦ ᑖᒃᑯᓄᓐᖓᖓᔪᓄᑦ ᐆᒪᔪᓄᑦ. 

21.	(1) ᑖᓐᓇ ᐊᕕᑦᑐᖅᓯᒪᓂᖓ ᐃᓕᖓᔪᖅ ᐆᒪᔪᓂᒃ ᐱᓯᒪᑦᓯᓂᕐᒧᑦ ᓚᐃᓴ ᑎᖕᒥᐊᓄᑦ ᓂᕿᑦᓴᒥᓂᒃ ᑐᖁᑦᓯᓲᓄᑦ.

	(2) ᐃᓚᒋᓗᓂᐅᒃ ᐊᓯᓕᒫᖏᓐᓂ ᒪᓕᒃᑕᐅᔭᕆᐊᖃᖅᑎᑕᐅᔪᓂ, ᐊᖏᔪᖅᑳᒻᒪᕆᐅᔪᖅ ᑐᓂᓯᔭᕆᐊᖃᓐᖏᓚᖅ ᓚᐃᓴᒥᒃ ᑭᓯᐊᓂ ᖃᓄᐃᑦᓴᖏᒃᑯᓂ ᑎᒍᔭᐅᔪᖅ ᐊᒻᒪᓗ ᐱᓯᒪᔭᐅᔪᖅ ᐊᐅᓚᑕᐅᓂᐊᖅᐸᑦ ᑭᒡᒐᕕᓕᕆᔨᒧᑦ ᐃᒪᐃᓐᓂᐊᖅᑐᒧᑦ
			(a)	ᖃᐅᔨᒪᓇᖅᓯᒪᓪᓗᓂ ᐊᑐᖃᑦᑕᖅᓯᒪᓂᖓᓂ ᐅᕝᕙᓘᓐᓃᑦ ᐱᔪᓐᓇᕐᓂᖓᓂᒃ ᑎᒍᓯᔪᓐᓇᕐᓗᓂ ᐊᒻᒪᓗ ᐃᑉᐱᒍᓱᒍᓐᓇᕐᓗᓂ ᐆᒪᔪᓂᒃ ᑎᖕᒥᐊᓂᒃ ᓂᕿᑦᓴᒥᓂᒃ ᑐᖁᑦᓯᓲᓄᑦ; ᐊᒻᒪᓗ 
			(b)	ᐱᕋᔭᓐᓂᕐᒧᑦ ᐸᓯᔭᒃᓴᓐᖑᓚᐅᖅᓯᒪᓐᖏᑉᐸᑦ ᑕᒪᑦᓱᒧᖓ ᐊᖑᓇᓱᖕᓂᕐᒧᑦ ᐅᕝᕙᓘᓐᓃᑦ ᐱᓯᒪᑦᓯᓂᕐᒧᑦ ᓂᕐᔪᑎᓂᒃ ᑕᓪᓕᒪᑦ ᐅᑭᐅᑦ ᓇᓕᖅᑎᓪᓗᒋᑦ ᓯᕗᓂᐊᓂ ᑐᒃᓯᕋᐅᓯᐅᓚᐅᖅᑳᕋᓂ.

	(3) ᒪᓕᒃᑕᐅᔭᕆᐊᖃᖅᑑᕗᖅ ᓚᐃᓴ ᐊᑐᖅᑕᐅᔪᖅ ᐱᓇᓱᐊᕈᑕᐅᔪᖅ ᒥᑭᒋᐊᖅᓯᔾᔪᑕᐅᓂᐊᕐᓗᓂ ᑎᒍᓯᒍᑎᒋᔭᐅᓗᓂ ᐅᐸᑦᑕᐅᓯᒪᐃᓐᓇᐅᔭᕆᐊᖃᖅᐳᖅ ᑭᒡᒐᕕᖕᓂᐊᖅᑎᒧᑦ ᓇᓗᓇᐃᖅᑕᐅᓯᒪᔪᒧᑦ ᐊᕕᑦᑐᖅᓯᒪᓂᐊᕈᓯᖓᓂ (2).

ᓂᐅᕕᐊᒃᓴᖃᕈᓐᓇᓂᕐᒧᑦ ᓚᐃᓴ

22.	(1) ᓂᐅᕕᐊᒃᓴᖃᕈᓐᓇᓂᕐᒧᑦ ᓚᐃᓴ ᐱᔪᓐᓇᑎᑦᓯᒍᑕᐅᕗᖅ 
			(a)	ᐊᐅᓚᑦᓯᓂᕐᒥᒃ ᓇᖕᒥᓂᕆᔭᐅᔪᒥᒃ ᐅᕝᕙᓘᓐᓃᑦ ᐃᒡᓗᕐᔪᐊᒥᒃ ᐊᖅᑯᑎᒋᔭᐅᓗᓂ ᓂᕿᓄᑦ ᐆᒪᔪᕕᓂᕐᓄᑦ, ᒪᓕᓪᓗᒋᑦ ᐊᕕᑦᑐᖅᓯᒪᓂᖏᑦ 108 ᐱᖁᔭᓂ;
			(b)	ᓂᐅᕕᕈᓐᓇᕐᓗᓂ ᓂᕐᔪᑎᓂᒃ ᑮᓇᐅᔭᓕᐅᕈᑎᒃᓴᖃᕐᓂᕐᒧᑦ ᐅᕝᕙᓘᓐᓃᑦ ᑎᑎᕋᖅᓯᒪᔪᖅ ᑖᓐᓇ ᖁᓛᓃᑦᑐᖅ ᓇᓗᓇᐃᖅᑕᐅᓯᒪᔪᖅ ᐊᑭᖏᓐᓂᒃ ᐅᕝᕙᓘᓐᓃᑦ ᖃᑦᓯᐅᓂᖏᓐᓂᒃ, ᒪᓕᓪᓗᒋᑦ ᐊᕕᑦᑐᖅᓯᒪᓂᖓᓂ 109 ᐱᖁᔭᓂ; ᐅᕝᕙᓘᓐᓃᑦ
			(c)	ᓂᐅᕕᖃᑦᑕᕈᓐᓇᕈᑕᐅᓗᓂ ᐱᕈᓇᒃᓴᖅᓯᒪᓐᖏᑦᑐᓂᒃ ᕿᓯᓐᓂᒃ ᐊᒥᕐᓂᓘᓐᓂᑦ ᖁᓛᓂ ᓇᓗᓇᐃᔭᖅᑕᐅᓯᒪᓂᖓᒍᑦ ᐊᒥᓲᓂᖏᓐᓂᒃ, ᒪᓕᓪᓗᒋᑦ ᐊᕕᑦᑐᖅᓯᒪᓂᐅᔪᖅ 110 ᐱᖁᔭᓂ.

	(2) ᓂᐅᕕᐊᒃᓴᖃᕈᓐᓇᕐᓂᒧᑦ ᓚᐃᓴ ᐊᔪᓐᖏᔾᔪᑕᐅᕗᖅ ᑎᒍᒥᐊᖅᑎᒧᑦ ᐊᐅᓚᑦᓯᓂᕐᒥᒃ ᓇᓗᓇᐃᔭᖅᑕᐅᓯᒪᔪᓂᒃ ᐊᐅᓚᓂᕆᔭᐅᔪᒃᓴᓂᒃ ᐊᔪᓐᖏᑎᑕᐅᔪᓂᒃ ᓚᐃᓴᒃᑯᑦ. 

	(3) ᑎᒍᒥᐊᖅᑎᐅᔪᖅ ᓂᐅᕕᐊᒃᓴᖃᕈᓐᓇᓂᕐᒧᑦ ᓚᐃᓴᒥᒃ ᐊᖅᑯᑎᒋᔭᐅᖃᑦᑕᖅᑐᖅ ᓂᕿᓄᑦ ᒪᓕᒃᓯᒪᔭᕆᐊᖃᖅᐳᖅ ᒪᓕᒐᕐᓂᒃ ᐱᓯᒪᔭᕆᐊᓕᒻᒥᒃ ᑖᒃᑯᓄᓐᖓᖓᔪᓂᒃ ᐊᑦᑕᓇᕆᐊᖃᓐᖏᓐᓂᖏᓐᓂᒃ ᓂᖀᑦ ᐊᒻᒪᓗ ᑐᓂᔭᐅᓯᒪᓂᖅ ᐅᕝᕙᓘᓐᓃᑦ ᑎᒍᒥᐊᕐᓂᖅ ᓂᐅᕕᐊᒃᓴᖃᕈᓐᓇᓂᕐᒧᑦ ᓚᐃᓴᒥᒃ ᓱᖅᑯᐃᒪᔾᔪᑕᐅᓐᖏᓚᖅ ᐅᕝᕙᓘᓐᓃᑦ ᓇᓗᓇᐃᒃᑯᑕᐅᓐᖏᓚᖅ ᑭᒃᑯᑐᐃᓐᓇᐃᑦ ᖃᓄᐃᓐᖏᓂᖏᓐᓂᒃ ᓂᖀᑦ ᑕᕝᕗᓈᖅᑎᑕᐅᔪᑦ. 

	(4) ᓇᓗᓇᐃᖅᑕᐅᒋᐊᒃᑲᓐᓂᖁᓪᓗᒍ ᓱᖅᑯᐃᒪᔭᐅᓗᓂ, ᐃᓄᒃ ᓇᖕᒥᓂᖃᖅᑐᖅ ᓇᖕᒥᓂᖃᖅᑑᓗᓂ, ᐅᕝᕙᓘᓐᓃᑦ ᑲᑐᔾᔨᖃᑎᖃᕐᓗᓂ ᐃᓚᒋᔭᖏᖏᑦ ᑕᒪᕐᒥᒃ ᐃᓄᓪᓚᑦᑖᖏᓐᓇᐅᓗᑎᒃ, ᓂᐅᕕᐊᒃᓴᖃᕈᓐᓇᓂᕐᒧᑦ ᓚᐃᓴᖃᕆᐊᑐᓐᖏᓚᑦ ᓂᐅᕕᐊᒃᓴᖃᕐᓂᐊᕈᑎᒃ ᒪᓕᒐᖅᑎᒍᑦ ᐊᖑᔭᕆᔭᒥᓂᕐᒥᓂᒃ ᓂᕐᔪᑎᒥᒃ, ᑭᓯᓂᐊᓕ ᒪᓕᒃᑕᐅᔭᕆᐊᖃᕐᓂᖏᑦ ᐅᓂᒃᑳᓕᐅᕐᓂᕐᒧᑦ ᐊᐅᓚᑦᓯᔾᔪᑏᑦ ᐊᐅᓚᑦᓯᑎᓪᓗᒍ ᑮᓇᐅᔭᓕᐅᕈᑎᒃᓴᒥᓄᑦ.

23.	(1) ᓂᐅᕕᐊᒃᓴᖃᕈᓐᓇᓂᕐᒧᑦ ᓚᐃᓴ ᐊᔪᓐᖏᔾᔪᑕᐅᓐᖏᓚᖅ ᑎᒍᒥᐊᖅᑎᒥᒃ ᐊᖅᑯᑎᒋᔭᐅᖃᑦᑕᓂᕐᒧᑦ ᒪᓕᒐᖅᑎᒍᑦ ᓯᖁᒥᑦᓯᔾᔪᑕᐅᓗᓂ ᐊᖑᔭᒥᓂᐅᔪᓂᒃ ᓂᕐᔪᑎᓂᒃ. 

	(2) ᓂᐅᕕᐊᒃᓴᖃᕈᓐᓇᓂᕐᒧᑦ ᓚᐃᓴ ᑐᓂᔭᐅᔪᓐᓇᖅᐳᖅ ᐊᓯᐊᓅᓐᖏᑦᑐᖅ ᑐᒃᓯᕋᖅᑐᒧᑦ ᑕᓐᓇ ᑐᓂᓯᓂᐊᕐᓗᓂ ᐊᖏᔪᖅᑳᒻᒪᕆᒻᒧᑦ ᓇᓗᓇᐃᔭᖅᓯᒪᔪᓂᒃ ᓇᑭᓐᖔᕐᓂᖓᓂᒃ ᓂᕐᔪᑎ ᑖᓐᓇ ᑐᒃᓯᕋᖅᑐᖅ ᐊᖅᑯᑎᒋᔭᖃᑦᑕᕈᒪᓂᖓᓄᑦ ᐊᒻᒪᓗ ᓇᓗᓇᐃᖅᑕᐅᓯᒪᒻᒪᕆᓪᓗᓂ ᓱᖅᑯᐃᖅᑕᐅᓯᒪᒍᑕᐅᓗᓂ ᑖᓐᓇ ᐱᕝᕕᐅᔪᖅ ᐱᔪᓐᓇᐅᑎᖃᕐᓂᖓᓂᒃ ᐊᖑᓇᓱᖕᓂᕐᒥᒃ ᐊᒻᒪᓗ ᑖᓐᓇ ᑐᓂᓗᓂᐅᒃ ᓂᕐᔪᑎ. 

ᓇᓕᖅᑲᐃᑦ

24.	(1) ᒪᓕᓪᓗᒍ ᑖᓐᓇ ᐊᕕᑦᑐᖅᓯᒪᓂᐅᔪᖅ, ᑭᓇᑐᐃᓐᓇᖅ, ᐃᓄᓪᓚᑦᑖᖑᓐᖏᑐᐊᖅᐸᑦ, ᓂᐅᕕᖅᑐᖅ ᐅᕝᕙᓘᓐᓃᑦ ᐱᖃᑦᑕᖅᑐᖅ ᓂᕐᔪᑎᓂᒃ ᓚᐃᓴᖃᓐᖏᑦᑐᒥᒃ ᓂᐅᕕᖅᑎᑦᓯᔪᓐᓇᓂᕐᒧᑦ ᓇᓕᖅᑲᖅᑕᕆᐊᖃᖅᐳᖅ ᑕᐃᑲᓐᖓᑦ ᐱᕕᖕᒥᓂᒃ ᓇᓗᓇᐃᖅᓯᓯᒪᔪᓂᒃ ᐅᑯᓂᖓ
			(a)	ᑐᑭᓯᒋᐊᕐᕕᒃᓴᐅᓂᖓᓂᒃ ᓇᓂ ᑖᑦᓱᒪ ᐱᕝᕕᒋᔭᖓᑕ;
			(b)	ᐊᔪᓐᖏᑎᑕᐅᔾᔪᑕᐅᔪᓂᒃ ᐊᓯᐊᑕ ᑎᒍᓯᒍᑎᒋᓚᐅᖅᑕᖓᓂᒃ, ᐃᓚᒋᔭᐅᓗᓂ ᓚᐃᓴᖓᑕ ᓈᓴᐅᑖ, ᐅᕝᕙᓘᓐᓃᑦ ᐊᑎᖃᖃᑕᐅᓂᕐᒧᑦ ᓈᓴᐅᑖ, ᐱᔭᕆᐊᖃᖅᐸᑦ ᑭᓯᐊᓂ;
			(c)	ᐅᑉᓗᖓ ᐊᐅᓚᑕᐅᔾᔪᑎᒋᓚᐅᖅᑖᑕ; ᐊᒻᒪᓗ
			(d)	ᓇᓗᓇᐃᔭᖅᑕᐅᓯᒪᓂᖓ ᓂᕐᔪᑎᐅ, ᐃᓚᒋᔭᐅᓗᓂ ᐆᒪᔪᓃᓐᖓᖅᓯᒪᓂᖓ ᓇᓕᖏᓐᓂᒃ, ᐅᖁᒪᐃᓐᓂᖓ ᐊᒻᒪᓗ ᑭᓱᑯᑦᓯᖏᓐᓃᖔᖅᓯᒪᓂᖏ.

(2) ᐊᕕᑦᑐᖅᓯᒪᓂᐊᕈᓯᐅᔪᖅ (1) ᐃᓕᖓᓐᖏᓚᖅ ᐊᐅᓚᑕᐅᔾᔪᑎᖏᓐᓄᑦ ᓇᓕᑐᐃᓐᓇᖏᓐᓄᑦ ᐅᑯᓄᓐᖓᖓᔪᓄᑦ
			(a)	ᐅᖁᒪᐃᓐᓂᒃ 20 ᑭᓗᒍᕌᒻ ᐅᕝᕙᓘᓐᓃᑦ ᒥᑦᓯᑎᓐᓂ ᓂᕿ ᐆᒪᔪᐸᐅᔭᕕᓂᖅ; ᐅᕝᕙᓘᓐᓃᑦ
			(b)	ᓂᕿᓐᖑᐊᓕᐊᖑᓯᒪᑉᐸᑦ ᐋᖅᑭᓱᖅᑕᐅᓯᒪᓗᓂ.

ᕿᑐᒻᒪᒃᓴᐃᔨᐅᓂᕐᒧᑦ ᓚᐃᓴᐃᑦ

25.	(1) ᕿᑐᖕᒪᑦᓴᐃᔨᐅᓂᕐᒧᑦ ᓚᐃᓴᐃᑦ ᐱᓕᕆᔾᔪᑕᐅᔪᓐᓇᖅᐳᖅ ᕿᑐᒻᒪᒃᓴᐃᓂᕐᒥᒃ, ᐃᒃᓴᖅᑎᕆᓂᕐᒥᒃ ᐅᕝᕙᓘᓐᓃᑦ ᔭᒐᑐᐃᓐᓇᖏᔾᔪᑎᒃᓴᖏᓐᓂᒃ ᕿᓯᖏᓐᓂᒃ ᐊᒥᖏᓐᓂᓘᓐᓃᑦ ᓂᕐᔪᑏᑦ ᐊᑭᓕᖅᑕᐅᔾᔪᑎᒃᓴᕆᓗᒋ, ᒪᓕᓪᓗᒋᑦ ᐊᕕᑦᑐᖅᓯᒪᓂᐊᕈᓯᖓᓃᑦᑐᖅ 115(1) ᐱᖁᔭᓂ.

	(2) ᕿᑐᒻᒪᒃᓴᐃᔨᐅᓂᕐᒧᑦ ᓚᐃᓴ ᐊᔪᓐᖏᔾᔪᑎᒋᔭᐅᕗᖅ ᑎᒍᒥᐊᕐᓂᕐᒥᒃ, ᐃᒃᓴᑦᑎᕆᓂᕐᒥᒃ ᐅᕝᕙᓘᓐᓃᑦ ᔭᒐᑐᐃᓐᓇᖏᔾᔪᑎᒃᓴᖏᓐᓂᒃ ᕿᓯᖏᓐᓂᒃ ᐊᒥᖏᓐᓂᓘᓐᓃᑦ ᓂᕐᔪᑏᑦ ᐊᑭᓕᖅᑕᐅᔾᔪᑎᒃᓴᕆᓗᒋᑦ.

	(3) ᕿᑐᒻᒪᒃᓴᐃᔨᐅᓂᕐᒧᑦ ᓚᐃᓴᖃᕆᐊᑐᓐᖏᓚᖅ ᑭᓇᑐᐃᓐᓇᖅ

			(a)	ᕿᑐᒻᒪᒃᓴᐃᖃᑦᑕᕐᓗᓂ, ᐃᒃᓴᑦᑎᕆᖃᑦᑕᕐᓗᓂ ᐅᕝᕙᓘᓐᓃᑦ ᔭᒐᑐᐃᓐᓇᖏᔾᔪᑎᒃᓴᖏᓐᓂᒃ ᕿᓰᑦ ᐊᒦᓪᓗ ᓂᕐᔪᑎᓄᑦ ᐃᓄᐃᑦ ᖃᐅᔨᒪᔭᑐᖃᖏᑎᒍᑦ ᐊᑐᖅᑕᐅᑉᐸᑦ; 
			(b)	ᕿᑐᒻᒪᒃᓴᐃᖃᑦᑕᕐᓗᓂ, ᐃᒃᓴᑦᑎᕆᖃᑦᑕᕐᓗᓂ ᐅᕝᕙᓘᓐᓃᑦ ᔭᒐᑐᐃᓐᓇᖏᔾᔪᑎᒃᖏᓐᓂᒃ ᐱᒪᔭᐅᓯᒪᓐᖏᑦᑐᖅ ᑐᑦᑑᑉ ᐊᒥᖏᓐᓂᒃ ᐊᑭᖃᕋᔭᓐᖑᐊᖅᑐᓂᒃ ᓂᐅᕕᐊᒃᓴᕆᖃᑦᑕᕐᓗᓂᒋᑦ ᒥᑦᑎᓯᓐᓃᑉᐸᑦ ᓂᐅᕕᐊᒃᓴᖃᖃᑦᑕᕐᓂᖓ $5,000 ᐊᕐᕌᒍᑕᒫᖅ ᐃᒃᓴᑎᖅᑕᐅᓚᐅᖅᑎᓐᓇᒍ ᐅᕝᕙᓘᓐᓃᑦ ᔭᒐᑐᐃᓐᓇᕇᒃᑯᑎᒃᓴᓄᑦ; ᐅᕝᕙᓘᓐᓃᑦ
			(c)	ᕿᑐᒻᒪᒃᐃᖃᑦᑕᕐᓗᓂ, ᐃᒃᓴᑦᑎᕆᖃᑦᑕᕐᓗᓂ ᐅᕝᕙᓘᓐᓃᑦ ᔭᒐᑐᐃᓐᓇᖏᔾᔪᑎᒃᓴᖏᓐᓂᒃ ᐱᒪᔭᐅᓯᒪᓐᖏᑦᑐᑦ ᐊᒦᑦ ᕿᓰᓪᓗ, ᐊᓯᖏᑦ ᑐᒃᑐᕋᔭᐃᑦ, ᐊᑭᖃᕋᔭᓐᖑᐊᖅᑐᓂᒃ ᓂᐅᕕᐊᒃᓴᕆᖃᑦᑕᕐᓗᒋᑦ ᒥᑦᓯᑎᓐᓃᑉᐸᑦ ᓂᐅᕕᐊᒃᓴᖃᖃᑦᑕᕐᓂᖓ $2,000 ᐊᕐᕌᖑᑕᒫᖅ ᐃᒃᓴᖅᑎᖅᑕᐅᓚᐅᖅᓐᓇᒍ ᐅᕝᕙᓘᓐᓃᑦ ᔭᒐᑐᐃᓐᓇᕇᒃᑯᑎᒃᓴᓄᑦ.

ᑭᕝᕕᐊᖅᑎᐅᓂᕐᒧᑦ ᓚᐃᓴᐃᑦ

26.	(1) ᑭᕝᕕᐊᖅᑎᐅᓂᐅᒧᑦ ᓚᐃᓴᖃᕆᐊᖃᖅᐳᖅ ᐱᒪᓂᐊᕐᓗᖑ, ᔭᒐᑐᐃᓐᓇᕇᒃᑯᑎᒋᓗᒍ, ᑭᕝᕕᐊᕐᓗᒍ ᐅᕝᕙᓘᓐᓃᑦ ᖁᐊᖅᑎᓪᓗᒍ ᓂᕐᔪᑎ ᐊᑭᓕᖅᓱᖅᑕᐅᔾᔪᑎᒃᓴᕆᓗᒍ, ᒪᓕᓪᓗᒋᑦ ᐊᕕᑦᑐᖅᓯᒪᓂᐊᕈᓯᖓᓃᑦᑐᖅ 115(2) ᐱᖁᔭᓂ.

	(2) ᒪᓕᓪᓗᒋᑦ ᐊᕕᑦᑐᖅᓯᒪᓂᐊᕈᓯᖓᓃᑦᑐᖅ 115(3) ᐱᖁᔭᓂ, ᑭᕝᕕᐊᖅᑎᐅᓂᕐᒧᑦ ᓚᐃᓴ ᐊᔪᓐᖏᔾᔪᑕᐅᕗᖅ ᑎᒍᒥᐊᖅᑎᒧᑦ ᐱᒪᒍᑕᐅᓗᓂ, ᔭᒐᑐᐃᓐᓇᕇᒃᑯᑎᒋᓗᒍ, ᑭᕝᕕᐊᕐᓗᒍ ᐅᕝᕙᓘᓐᓃᑦ ᖁᐊᖅᑎᓪᓗᒍ ᓂᕐᔪᑎ ᐊᑭᓕᖅᓱᖅᑕᐅᔾᔪᑎᒃᓴᕆᓗᒍ.

ᐆᒪᔪᖁᑎᖃᖅᑎᐅᓂᕐᒧᑦ ᓚᐃᓴ

27.	(1) ᐆᒪᔪᖃᖅᑎᐅᓂᕐᒧᑦ ᓚᐃᓴ ᐱᔪᓐᓇᕈᑕᐅᕗᖅ ᓴᖅᑭᑎᑦᓯᓂᕐᒥᒃ ᐊᒻᒪᓗ ᐊᐅᓚᑦᓯᓂᕐᒥᒃ ᐃᒡᓗᕐᔪᐊᒥᒃ ᐱᔾᔪᑎᒋᓗᒍ ᑕᒫᓐᖔᖅᓯᒪᔪᑦ ᓂᕐᔪᑎᓂᒃ ᐊᒻᒪᓗ ᑐᒃᑐᕋᓛᓂᒃ ᐊᒥᓱᕐᖑᖅᓴᐃᓂᕐᒧᑦ, ᐆᒪᔪᖁᑎᖃᕐᓂᕐᒧᑦ ᓂᕿᑖᕐᕕᒋᖃᑦᑕᕐᓗᒋᑦ, ᐱᕈᖅᓴᖃᑦᑕᕐᓗᒋᑦ.

	(2) ᐆᒪᔪᖁᑎᖃᖅᑎᐅᓂᕐᒧᑦ ᓚᐃᓴᐃᑦ ᐊᔪᓐᖏᑎᑦᓯᔾᔪᑕᐅᕗᖅ ᑎᒍᒥᐊᖅᑎᒥᒃ ᑎᒍᓯᓯᒪᔪᓐᓇᓂᕐᒥᒃ ᐅᕝᕙᓘᓐᓃᑦ ᐊᖑᓇᓱᖕᓂᕐᒥᒃ ᐆᒪᔪᓂᒃ ᐊᒻᒪᓗ ᓴᖅᑭᑎᑦᓯᓗᓂ ᐊᒻᒪᓗ ᐊᐅᓚᓪᓗᒍ ᐃᒡᓗᕐᔪᐊᖑᔪᖅ ᐆᒪᔪᓄᑦ ᓇᓗᓇᐃᖅᑕᐅᓯᒪᓗᓂ ᓇᓃᓐᓂᖓ ᐊᔪᓐᖏᔾᔪᑕᐅᑎᓪᓗᒍ ᓚᐃᓴ.

	(3) ᐱᓕᕆᐊᒃᓴᐅᔪᖅ ᓇᓗᓇᐃᖅᑕᐅᓯᒪᓂᖃᕆᐊᖃᖅᐳᖅ ᑐᒃᓯᕋᐅᑎᓃᖃᑕᐅᓗᓂ ᐆᒪᔪᖁᑎᖃᖅᑎᐅᓂᕐᒧᑦ ᓚᐃᓴᒧᑦ.

28.	ᐆᒪᔪᖁᑎᖃᖅᑎᐅᓂᕐᒧᑦ ᓚᐃᓴ ᒪᓕᒃᑕᐅᔭᕆᐊᖃᖅᑐᖁᑎᖃᖅᐳᖅ ᑎᒍᒥᐊᖅᑎᒧᑦ
			(a)	ᓴᐳᑎᔭᐅᓯᒪᓗᓂ ᓯᕐᓕᕿᒋᐊᑐᑎᓐᓇᒍ ᓯᕐᓕᕿᒐᔭᕐᓂᖓᓄᑦ ᓂᕐᔪᑎ;
			(b)	ᓈᖕᒪᒃᑐᓂᒃ ᓂᕆᔭᒃᓴᒫᖃᖅᑎᓯᐊᕐᓗᒍ ᓂᕿᒋᒋᐊᓕᖏᓐᓂᒃ, ᐃᒥᕋᒃᓴᖓᓂ, ᐃᓂᒃᓴᕆᔭᖓᓂᓪᓗ ᐅᖅᑯᐊᒃᓴᒥᒃ ᐊᒻᒪᓗ ᐃᑉᐱᒋᔭᐅᑦᓯᐊᕆᐊᖃᕐᓂᖓᓂᒃ ᓂᕐᔪᑎᐅ;
			(c)	ᓴᐳᔾᔭᐅᓯᒪᖁᓪᓗᒍ ᕿᒪᒃᓯᖁᓇᒍ ᓂᕐᔪᑎ;
			(d)	ᐊᑦᑕᓇᓐᖏᓯᐊᖅᑐᒦᑎᓪᓗᒍ ᐊᒻᒪᓗ ᑭᓛᓗᒡᕕᖏᑦ ᓴᓗᒪᑎᑕᐅᖏᓐᓇᕐᓗᑎᒃ ᓂᕐᔪᑏᑦ ᒪᑐᒪᔪᓃᑦᑐᑦ; ᐊᒻᒪᓗ
			(e)	ᐅᖑᒪᔭᐅᓗᑎᒃ ᑭᒃᑯᑐᐃᓐᓇᐃᑦ ᑕᕝᕗᖓᕋᔭᑐᐃᓐᓇᖃᑦᑕᖁᓇᒋᑦ ᓂᕐᔪᑎᖃᕐᕕᐅᔪᒧᑦ ᓂᕐᔪᑎᓂᒃ ᑲᑎᓐᖓᖃᑦᑕᖁᓇᒋᑦ.

ᐆᒪᔪᐸᐅᔭᕐᓂᐊᖅᑐᓄᑦ ᓅᑎᑦᓯᔨᐅᓂᕐᒧᑦ ᓚᐃᓴᐃᑦ

29.	(1) ᐆᒪᔪᐸᐅᔭᕐᓂᐊᖅᑐᓄᑦ ᓅᑎᑦᓯᔨᐅᓂᕐᒧᑦ ᓚᐃᓴ ᐊᔪᓐᖏᔾᔪᑕᐅᕗᖅ ᓅᑎᑦᓯᖃᑦᑕᕐᓂᕐᒧᑦ, ᑮᓇᐅᔭᓕᐅᕈᑎᒃᓴᐅᒧᑦ, ᐊᖑᓇᓱᒃᑐᒧᑦ ᐆᒪᔪᒥ, ᒪᓕᓪᓗᒍ ᐊᕕᑦᑐᖅᓯᒪᓂᐊᕈᓯᖓ 112(1) ᐱᖁᔭᓂ.

	(2) ᐆᒪᔪᐸᐅᔭᕐᓂᐊᖅᑐᓄᑦ ᓅᑎᑦᓯᔨᐅᓂᕐᒧᑦ ᓚᐃᓴ ᐊᒡᒍᖅᓯᒪᔭᐅᕗᖅ ᐅᑯᑎᒎᓇ ᒪᕐᕉᓕᖅᑲᖓᓪᓗᑎᒃ:
			(a)	ᓄᓇᓕᖕᓂ ᐆᒪᔪᐸᐅᔭᕐᓂᐊᖅᑐᓂᒃ ᓅᑎᑦᓯᔨ;
			(b)	ᐊᔪᓐᖏᑐᕐᔪᐊᖅ ᐆᒪᔪᐸᐅᔭᕐᓂᐊᓂᕐᒧᑦ ᓅᑎᑦᓯᔨ.

	(3) ᓄᓇᓕᖕᓂ ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᓂᕐᒧᑦ ᓅᑎᑦᓯᓂᕐᒧᑦ ᓚᐃᓴ ᐊᔪᓐᖏᔾᔪᑕᐅᕗᖅ ᑎᒍᒥᐊᖅᑎᒧᑦ ᓅᑎᑦᓯᔨᐅᓂᕐᒥᒃ, ᑮᓇᐅᔭᓕᐅᕈᑎᒃᓴᕆᓗᒍ, ᑎᒍᒥᐊᖅᑎᐅᔪᒧᑦ ᑕᒫᓂᒥᐅᒧᑦ ᐊᖑᓇᓱᒍᓐᓇᐅᑎᓕᖕᒧᑦ ᓚᐃᓴᒥ ᐊᖑᓇᓱᒃᑐᖅ ᐆᒪᔪᒥᒃ.

	(4) ᐊᔪᓐᖏᑐᕐᔪᐊᖑᓂᕐᒧᑦ ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᓂᕐᒧᑦ ᓅᑎᑦᓯᓂᕐᒧᑦ ᓚᐃᓴ ᐊᔪᓐᖏᔾᔪᑕᐅᕗᖅ ᑎᒍᒥᐊᕐᓂᕐᒧᑦ ᓅᑎᑦᓯᔨᐅᓂᕐᒥᒃ, ᑮᓇᐅᔭᓕᐅᕈᑎᒃᓴᕆᓗᒍ, ᑕᒫᓂᒥᐅᖑᓐᖏᑦᑐᒧᑦ ᐊᖑᓇᓱᒍᓐᓇᐅᑎ ᓚᐃᓴ ᐅᕝᕙᓘᓐᓃᑦ ᑕᒫᓂᒥᓂᐅᖑᓐᖏᑦᑐᒧᑦ ᑲᓇᑕᐅᑉ ᓯᓚᑖᓃᓐᖔᖅᑐᒧᑦ ᐊᖑᓇᓱᒍᓐᓇᐅᑎ ᓚᐃᓴ ᐊᖑᓇᓱᒃᑐᒧᑦ ᐆᒪᔪᒥᒃ.  

	(5) ᑖᒃᑯᓇᓐᖓᖅᑐᖅ ᐊᖏᖃᑎᒌᒍᑎᓂᒃ ᐊᒻᒪᓗ ᐊᕕᑦᑐᖅᓯᒪᓂᐊᕈᓯᕐᒥᒃ 23(1) ᐱᖁᔭᓂ, ᐆᒪᔪᐸᐅᔭᕐᓂᒃ ᐊᖑᓇᓱᒃᑎᑦᓯᓂᕐᒧᑦ ᓅᑎᑦᓯᔨᐅᓂᕐᒧᑦ ᓚᐃᓴ ᑐᓂᔭᐅᔪᓐᓇᖅᐳᖅ ᑐᒃᓯᕋᖅᓯᒪᔪᒧᑦ ᐊᓯᐊᓅᓐᖏᑦᑐᖅ ᑐᓂᓯᓯᒪᔪᒧᑦ ᐊᖏᔪᖅᑳᒻᒪᕆᐅᔪᒧᑦ ᖃᐅᔨᒪᔭᐅᔾᔪᑎᒃᓴᓂᒃ ᑐᒃᓯᕋᖅᑐᖅ ᐊᖏᖅᑕᐅᓚᐅᕐᓂᖓᓂᒃ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓂᒃ ᒪᓕᓪᓗᒋᑦ ᐊᔪᓐᖏᓐᓂᕆᔭᕆᐊᖃᖅᑕᖏᑦ ᑕᐃᒪᐃᑦᑐᓂᒃ ᐆᒪᔪᐸᐅᔭᓐᓂᐊᖅᑐᓄᑦ ᓅᑎᑦᓯᔨᐅᓂᕐᒧᑦ ᓇᓗᓇᐃᖅᑕᐅᓯᒪᓂᕐᒥᒃ ᓴᖅᑭᖅᑕᐅᓯᒪᔪᒥᒃ ᓄᓇᕗᒻᒥ ᐆᒪᔪᓕᕆᔨᕐᔪᐊᒃᑯᓐᓂ. 

	(6) ᐆᒪᔪᐸᐅᔭᕐᓂᒃ ᐊᖑᓇᓱᒃᑎᑦᓯᓂᕐᒧᑦ ᓅᑎᑦᓯᔨ ᓅᑎᑦᓯᖃᑦᑕᕆᐊᖃᓐᖏᓚᑦ ᒪᕐᕉᒃ ᐊᖑᓇᓱᒃᑏᑦ ᐅᖓᑖᓄᑦ ᐊᑕᐅᑦᓯᒃᑯᑦ. 

	(7) ᓱᖅᑯᐃᒪᔭᐅᑦᓯᐊᕆᐊᒃᑲᓐᓂᖁᓪᓗᒍ, ᐊᕕᑦᑐᖅᓯᒪᓂᐅᔪᖅ 111 ᐱᖁᔭᓂ ᑖᒃᑯᓄᓐᖓᖓᕗᖅ ᐱᔨᒃᓯᕋᐅᑎᓄᑦ ᐆᒪᔪᐸᐅᔭᕐᓂᒃ ᐊᖑᓇᓱᒃᑎᓂᒃ ᓅᑎᑦᓯᔨᐅᔪᒧᑦ. 

ᐆᒪᔪᓄᑦ ᐅᓗᕆᐊᓇᖅᑐᒦᓐᓂᕋᖅᑕᐅᓕᖅᑐᓄᑦ ᓚᐃᓴ

30.	(1) ᐆᒪᔪᓄᑦ ᐅᓗᕆᐊᓇᖅᑐᒦᓐᓂᕋᖅᑕᐅᓕᖅᑐᓄᑦ ᓚᐃᓴᖃᕆᐊᖃᖅᐳᖅ ᐊᐅᓚᑦᓯᖃᑕᐅᓂᐊᕐᓗᓂ ᐃᓕᓐᓂᐊᑎᑦᓯᓂᕐᒥᒃ ᐅᕝᕙᓘᓐᓃᑦ ᖃᐅᔨᓴᕐᓂᕐᒥᒃ ᐱᔭᐅᔭᕆᐊᖃᓐᖏᑎᑕᐅᔪᒥᒃ ᐱᖁᔭᖅᑎᒍᑦ ᐱᔾᔪᑎᒋᓪᓗᒍ ᓄᖑᑉᐸᓪᓕᐊᓂᖏᑦ ᐆᒪᔪᓅᖓᔪᑦ ᐅᕝᕙᓘᓐᓃᑦ ᓇᓗᓇᐃᖅᑕᐅᓯᒪᔪᑦ ᐆᒪᔪᓅᖓᔪᑦ, ᒪᓕᓪᓗᒋᑦ ᐊᕕᑦᑐᖅᓯᒪᓂᖓ 20 ᐱᖁᔭᓂ.

	(2) ᐆᒪᔪᓄᑦ ᐅᓗᕆᐊᓇᖅᑐᒦᓐᓂᕋᖅᑕᐅᓕᖅᑐᓄᑦ ᓚᐃᓴ ᐊᔪᓐᖏᔾᔪᑎᒋᔭᐅᕗᖅ ᑎᒍᒥᐊᖅᑎᓄᑦ ᐃᓚᐅᔪᓐᓇᖁᓪᓗᒍ ᓇᓗᓇᐃᖅᑕᐅᓯᒪᔪᒥᒃ ᐊᐅᓚᑕᐅᓂᐊᖅᑐᓄᑦ ᐆᒪᔪᐃᑦ ᑲᒪᒋᔭᐅᓇᓱᐊᕐᓂᖏᓐᓄᑦ ᐊᔪᓐᖏᔾᔪᑕᐅᓗᓂ ᑖᓐᓇ ᓚᐃᓴ.

ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᓐᓇᓂᕐᒧᑦ ᐱᔪᓐᓇᐅᑏᑦ

31.	(1) ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᓐᓇᕐᓂᕐᒧᑦ ᐱᔪᓐᓇᐅᑎᖃᕆᐊᖃᖅᐳᖅ, ᒪᓕᓪᓗᒋᑦ ᐊᕕᑦᑐᖅᓯᒪᓂᐊᕈᓯᕐᒥᒃ 105(1) ᐱᖁᔭᓂ, ᓄᓇᕗᒻᒨᑎᑦᓯᓂᐊᕐᓗᓂ
			(a)	ᐆᒪᔪᓂᒃ ᓂᕐᔪᑎᓂᒃ;
			(b)	ᓇᓗᓇᐃᖅᑕᐅᓯᒪᔪᒥᒃ ᐆᒪᑎᓪᓗᒍ ᓂᕐᔪᑦ ᐃᖅᓯᓇᖅᑐᖅ; ᐅᕝᕙᓘᓐᓃᑦ
			(c)	ᓇᓗᓇᐃᖅᑕᐅᓯᓚᔪᒥᒃ ᑐᖁᖓᔪᒥᒃ ᓂᕐᔪᑎᒥᒃ.

	(2) ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᓐᓇᕐᓂᕐᒧᑦ ᐱᔪᓐᓇᐅᑎᖃᕆᐊᑐᓐᖏᓚᖅ, ᒪᓕᓪᓗᒍ ᐅᖃᓕᒫᕐᕕᖓ 105(1)(b) ᐱᖁᔭᓂ, ᐃᖅᓯᖅᑎᑦᓯᔪᓐᓇᓂᕐᒧᑦ ᓄᓇᐅᑉ ᐊᓯᐊᓃᓐᖔᖅᑐᓂᒃ ᐅᑯᓂᖓ ᐆᒪᑎᓪᓗᒋᑦ ᐆᒪᔪᑦ:
			(a)	Cavia cobaya - ᐊᕕᓐᖓᕐᔪᐊᕈᓗᐃᑦ;
			(b)	Cricetus cricetus - ᐊᕕᓐᖓᐃᑦ ᐸᒥᐅᑯᑖᓖᑦ (ᕼᐊᒻᔅᑕ);
			(c)	Gerbillus - ᐊᕕᓐᖓᐃᑦ ᐸᒥᐅᑯᑖᓖᑦ (ᔫᕗ);
			(d)	Mus musculus - [ᖃᑯᖅᑕᖅ] ᐃᓪᓗᒥᐅᑕᑦ ᐊᕕᓐᖓᑦ;
			(e)	Oryctolagus - ᐅᖃᓖᑦ
			(f)	ᐆᒪᔪᖁᑎᒋᔭᑦ ᐹᓐᖑᖅᑏᑦ ᐆᒪᔪᕐᓗᐃᑦ (ᕆᑉᑕᐃᐅᓪ)
			(g)	ᐆᒪᔪᖁᑎᒋᔭᑦ ᑎᖕᒥᐊᑦ.

	(3) ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᓐᓇᕐᓂᒧᑦ ᐱᔪᓐᓇᐅᑎᒋᔭᐅᔪᖅ ᑎᒍᒥᐊᖅᑎ ᐃᓯᖅᑎᑦᓯᔪᓐᓇᕐᓗᓂ ᓂᕐᔪᑎᒥᒃ ᐅᕝᕙᓘᓐᓃᑦ ᐃᖅᓯᓇᖅᑐᒥᒃ ᐆᒪᔪᒥᒃ ᐆᒪᔫᓂᖏᓐᓅᖓᔪᓂᒃ, ᐊᖑᑕᐅᓂᖓ/ ᐊᕐᓇᐅᓂᖓ ᐊᒻᒪᓗ ᖃᑦᓯᐅᓂᖏᑦ ᐊᒻᒪᓗ ᓇᒧᓐᖓᓂᐊᕐᓂᖓᓂᒃ ᐊᖏᖅᑕᐅᓯᒪᔪᒃᑯᑦ ᐱᔪᓐᓇᐅᑎ ᐊᑐᕐᓗᒍ. 

	(4) ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᓐᓇᕐᓂᕐᒧᑦ ᐱᔪᓐᓇᐅᑎᒋᔭᐅᔪᖅ ᐆᒪᑎᓪᓗᒋᑦ ᓂᕐᔪᑎᓄᑦ ᐅᕝᕙᓘᓐᓃᑦ ᐆᒪᑎᓪᓗᒋᑦ ᐃᖅᓯᓇᖅᑐᑦ ᐆᒪᔪᑦ ᑐᓂᔭᐅᔪᑑᒍᓐᓇᖅᐳᖅ ᑐᒃᓯᕋᐅᓯᐅᖅᓯᒪᔪᖅ ᑐᓂᓯᓯᒪᔪᖅ ᓚᐃᓴᑖᖅᑎᑦᓯᔨᒧᑦ ᓇᓗᓇᐃᒃᑯᑕᕐᒥᒃ ᐆᒪᔪᓄᑦ ᓘᑦᑖᒥᒃ ᓇᓗᓇᐃᖅᓯᓯᒪᔪᓂᒃ ᓂᕐᔪᑎ ᐅᕝᕙᓘᓐᓃᑦ ᐆᒪᔪᖅ ᐃᓯᖅᑎᑕᐅᔪᓐᓇᕆᐊᖓ ᖃᓄᐃᓐᖏᓐᓂᖓᓄᑦ. 

	(5) ᖃᐅᔨᒃᑲᐃᔾᔪᑏᑦ ᑐᒃᓯᕋᐅᑏᑦ ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᓐᓇᕐᓂᕐᒧᑦ ᐱᔪᓐᓇᐅᑎᒋᔭᐅᔪᖅ ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᓐᓇᕐᓂᕐᒧᑦ ᐆᒪᑎᓪᓗᒍ ᓂᕐᔪᑎ ᑐᓂᔭᐅᔭᕆᐊᖃᖅᐳᖅ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓄᑦ ᓄᓇᓕᖕᒧᑦ ᓂᕐᔪᑎᒧᑦ ᐃᓂᒋᔭᐅᓂᐊᖅᑐᒧᑦ. 
32.	(1) ᑭᓇᑐᐃᓐᓇᖅ ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᒃᓴᐅᓐᖏᓚᖅ ᐊᒻᒪᓗ ᐃᓯᖅᑎᑦᓯᔪᓐᓇᓂᕐᒧᑦ ᐱᔪᓐᓇᐅᑎᑖᖅᑎᑕᐅᔭᕆᐊᖃᓐᖏᓚᖅ ᐅᑯᓄᖓ ᐆᒪᑎᓪᓗᒋᑦ ᐆᒪᔪᓄᑦ: 
(a)	Alopex - ᑎᕆᒐᓐᓂᐊᖅ ᖃᐅᓪᓗᖅᑐᖅ ᐊᒻᒪᓗ ᐅᑭᐅᖅᑕᖅᑐᒥᐅᖅ ᑎᕆᒐᓐᓂᐊᖅ;
(b)	Arvicolinae - ᐊᕕᓐᖓᖅ ᐱᕈᖅᑐᖅᑐᓲᖅ ᐊᒻᒪᓗ ᐊᕕᓐᖓᖅ;
(c)	Cervidae - ᑐᒃᑐᕋᓛᖅ;
(d)	Cynomys - ᓯᒃᓯᒃ; 
(e)	Leporidae - ᐅᑲᓕᐊᕐᔪᑦ ᐊᒻᒪᓗ ᐅᑲᓖᑦ ᐊᓯᖏᑦ ᐅᕆᒃᑐᓛᒐᔅ ᑭᐅᓂᑰᓚᔅ - ᖃᓪᓗᓈᓃᓐᐋᖅᑐᑦ ᐅᑲᓖᑦ
(f)	Marmota - ᓯᒃᓰᑦ ᐃᓚᒃᓴᔭᖏᓪᓗ ᐆᒪᔪᑦ
(g)	Mephitis - ᖃᑯᑦᑕᑯᑖᓖᑦ ᓂᓕᖅᑕᖅᑐᑦ;
(h)	Myocastor coypus - ᓇᑦᓯᕈᓘᔮᖅᑐᐃᑦ ᐋᑐ;
(i)	Neotoma -ᑎᕆᐊᑦ ᓇᐹᖅᑐᓕᒻᒦᖔᖅᑐᑦ;
(j)	Nyctereutes procyonoides - ᕌᑰᓐ (racoon dog);
(k)	Peromyscus - ᐊᕕᓐᖓᑦ (deer mouse);
(l)	Procyon lotor - ᕋᑰᓐ;
(m)	Rattus - ᑎᕆᐊᖅ;

(n)	Sigmodontinae -ᓯᓚᕐᔪᐊᒦᓐᖔᖅᑐᑦ ᑎᕆᐊᑦ ᐊᕕᓐᖓᐃᓪᓗ;
	(new world rat and mouse);
(o)	Spilogale putorius - ᑕᖅᓴᓖᑦ ᓂᓕᓲᑦ (spotted skunk0;
(p)	Tamias - ᒪᖏᐊᓲᑦ ᕿᔪᓐᓂᒃ (chipmunk);
(q)	Vulpes - ᑲᔪᖅᑐᑦ, ᐊᑯᓐᓇᑦᑐᑦ, ᕿᕐᓂᖅᑕᑦ ᐊᒻᒪᓗ ᖃᑯᖅᑕᑦ ᑎᕆᒐᓐᓂᐊᑦ.

	(2) ᓄᓇᐅᑉ ᐊᓯᐊᓃᓐᖔᖅᑐᓂᒃ ᐃᓯᖅᑎᑦᓯᔪᓇᐅᒻᒥᒃ ᐱᔪᓐᓇᐅᑎ ᕿᐱᓗᒃᑕᐅᔭᕆᐊᖃᖅᐳᖅ ᐊᖏᔪᖅᑳᒻᒪᕆᒻᒧᑦ ᓱᓕᔪᕆᔭᐅᑉᐸᑦ ᐃᓯᖅᑎᑦᓯᓂᐅᔪᖅ ᐋᓐᓂᐊᓇᖅᑐᖅᑖᑎᑦᓯᑐᐃᓐᓇᕆᐊᖃᕆᐊᖓ ᐆᒪᔪᒥᒃ ᐅᕝᕙᓘᓐᓃᑦ ᓱᕈᐃᓗᓂ ᓇᔪᒐᐅᔪᒥᒃ.

ᓄᓇᐅᑉ ᐊᓯᐊᓄᑦ ᐊᐅᓪᓚᑎᑦᓯᔪᓐᓇᓂᕐᒧᑦ ᐱᔪᓐᓇᐅᑏᑦ

33.	(1) ᓄᓇᐅᑉ ᐊᓯᐊᓄᑦ ᐊᐅᓪᓚᑎᑦᓯᔪᓐᓇᓂᕐᒧᑦ ᐱᔪᓐᓇᐅᑎ ᐱᔪᓐᓇᐅᑎᒋᔭᐅᕗᖅ ᐊᐅᓪᓚᑎᑦᓯᓂᕐᒥᒃ ᓂᕐᔪᑎᒥᒃ ᓄᓇᕗᒻᒥ, ᒪᓕᓪᓗᒋᑦ ᐊᕕᑦᑐᖅᓯᒪᓂᐊᕈᓯᖓᓃᑦᑐᑦ 106(1) ᐱᖁᔭᓂ.

	(2) ᓄᓇᐅᑉ ᐊᓯᐊᓄᑦ ᐊᐅᓪᓚᑎᑦᓯᔪᓐᓇᓂᕐᒧᑦ ᐱᔪᓐᓇᐅᑎ ᐊᔪᓐᖏᔾᔪᑕᐅᕗᖅ ᑎᒍᒥᐊᖅᑎᒥᒃ ᐊᐅᓪᓚᑎᑦᓯᔪᓐᓇᓂᕐᒧᑦ ᓂᕐᔪᑎᒥᒃ ᐆᒪᔪᓃᓐᖔᖅᑐᓂᒃ, ᐊᖑᑕᐅᓂᖓ/ᐊᕐᓇᐅᓂᖓ ᐊᒻᒪᓗ ᖃᑦᓯᐅᓂᖏᓐᓂᒃ ᐊᔪᓐᖏᑎᑕᐅᑎᓪᓗᒍ ᓚᐃᓴᒃᑯᑦ. 

	(3) ᑕᒫᓂᒥᓂᐅᖑᓐᖏᑦᑐᒧᑦ ᐊᖑᓇᓱᒍᓐᓇᐅᑦ ᓚᐃᓴ ᐊᒻᒪᓗ ᑕᒫᓂᒥᓂᐅᖑᓐᖏᑦᑐᒧᑦ ᑲᓇᑕᐅᑉ ᓯᓚᑖᓃᓐᖔᖅᑐᒧᑦ ᐊᖑᓇᓱᒍᓐᓇᐅᑦ ᓚᐃᓴ ᐃᓕᖓᑎᑕᐅᕗᑦ ᐊᐅᓪᓚᑎᑦᓯᔪᓐᓇᓂᕐᒧᑦ ᐱᔪᓐᓇᐅᑕᐅᓂᖏᓐᓂᒃ, ᐊᔪᓐᖏᔾᔪᑎᒋᔭᐅᓪᓗᓂ ᐊᐅᓪᓚᑎᑦᓯᓂᕐᒧᑦ ᓄᓇᐅᑉ ᐊᓯᐊᓄᑦ ᓂᕐᔪᑎᒥᒃ ᒪᓕᒐᖅᑎᒍᑦ ᐊᖑᔭᐅᔪᒥᓂᕐᒥᒃ ᒪᓕᓪᓗᒍ ᓚᐃᓴᒃᑯᑦ ᖃᓄᐃᓕᐅᕈᓐᓇᕈᑎᒋᔭᐅᔪᖅ, 30 ᐅᑉᓗᐃᑦ ᐃᓗᐊᓐᓂ ᓂᕐᔪᑎ ᑐᖁᑕᐅᓚᐅᖅᑎᓪᓗᒍ. 

	(4) ᓱᖅᑯᐃᒪᔭᐅᑦᓯᐊᕆᐊᒃᑲᓐᓂᕈᑎᒃᓴᐅᓪᓗᒍ, ᑎᒍᒥᐊᖅᑎ ᑮᓇᐅᔭᓕᐅᕈᑎᒃᓴᒥᒃ ᐊᖑᓇᓱᖕᓂᕐᒧᑦ ᓚᐃᓴ ᓄᓇᐅᑉ ᐊᓯᐊᓄᑦ ᐊᐅᓪᓚᑎᑦᓯᒍᑎᖃᕆᐊᑐᓐᖏᓚᖅ ᓂᕐᔪᑎᒥᒃ ᐊᖑᔭᐅᔪᕕᓂᕐᒥᒃ ᑮᓇᐅᔭᓕᐅᕈᑎᒃᓴᒥᒃ ᐊᖑᓇᓱᖕᓂᕐᒧᑦ ᓚᐃᓴᖃᖅᐸᑦ. 

34.	(1) ᓄᓇᐅᑉ ᐊᓯᐊᓄᑦ ᐊᐅᓪᓚᑎᑦᓯᔪᓐᓇᓂᕐᒧᑦ ᐱᔪᓐᓇᐅᑎ ᑐᓂᔭᐅᔪᓐᓇᖅᐳᖅ ᐊᓯᐊᓅᓐᖏᑦᑐᖅ ᑐᒃᓯᕋᖅᓯᒪᔪᑐᐊᒧᑦ ᐃᒪᐃᓯᒪᔪᒧᑦ
			(a)	ᓂᕐᔪᑎ ᑕᑯᔭᐅᒃᑲᕐᓗᓂᐅᒃ ᐊᐅᓪᓚᖅᑎᑕᐅᓂᐅᓴᔪᖅ ᓄᓇᐅᑉ ᐊᓯᐊᓄᑦ ᐆᒪᔪᓕᕆᔨᒧᑦ ᖃᐅᔨᓴᖅᑕᐅᖁᓪᓗᒍ;
			(b)	ᑐᓂᓯᓗᓂ ᑐᒃᓯᕋᖅᑑᑉ ᐊᖑᓇᓱᒍᓐᓇᐅᑎᖓᓂ ᓚᐃᓴᖓᑕ ᓈᓴᐅᑖᓂᒃ ᐅᕝᕙᓘᓐᓃᑦ ᐊᑎᖃᖃᑕᐅᔫᓂᖓᓄᑦ ᓈᓴᐅᑖᓂᒃ;
			(c)	ᑐᓂᓯᓗᓂ ᓂᕕᖓᑖᒥᒃ, ᓇᓗᓇᐃᒃᑯᑕᕐᒥᒃ ᖃᐅᔨᒪᔭᐅᔾᔪᑎᒋᔭᖓᓄᑦ ᐅᕝᕙᓘᓐᓃᑦ ᐊᓯᖏᓐᓂᒃ ᖃᐅᔨᒪᔭᐅᔾᔪᑎᒃᓴᖏᓐᓂᒃ ᓂᕐᔪᑎ ᐊᐅᓪᓚᖅᑎᑕᐅᔪᖅ ᒪᓕᒐᖅᑎᒍᑦ ᖃᓄᐃᓯᒪᓐᖏᓐᓂᖓᓂᒃ ᐊᖑᔭᐅᓂᕆᓚᐅᖅᑕᖓ ᐅᕝᕙᓘᓐᓃᑦ ᐱᔭᐅᓂᕆᓚᐅᖅᑕᖓ; ᐊᒻᒪᓗ
			(d)	ᑐᓂᓯᓗᓂ ᖃᐅᔨᒋᐊᒃᑲᓂᕐᕕᒃᓴᐅᓇᔭᖅᑐᓂᒃ ᖃᐅᔨᒪᔭᐅᔾᔪᑎᒃᓴᓂᒃ ᐊᐅᓪᓚᑎᑦᓯᕝᕕᐅᔪᖅ.

	(2) ᓱᖅᑯᐃᒪᔭᐅᑦᓯᐊᕆᐊᒃᑲᓐᓂᕈᑎᒃᓴᐅᓪᓗ, ᒪᓕᒃᑕᐅᔭᕆᐊᖃᖅᑎᑕᐅᔪᓄᑦ ᐃᓕᓯᒪᖃᑕᐅᓗᓂ ᐊᕕᑦᑐᖅᓯᒪᓂᖓᓂ 32 ᐱᖁᔭᓂ, ᐱᔪᓐᓇᐅᑎᑖᖅᑎᑕᐅᓂᖅ ᓄᓇᐅᑉ ᐊᓯᐊᓄᑦ ᐊᐅᓪᓚᑎᑦᓯᔪᓐᓇᓂᕐᒧᑦ ᐱᔪᓐᓇᐅᑎᒥᒃ ᕿᐱᓗᒃᑕᐅᔪᓐᓇᖅᐳᖅ ᑭᓯᐊᓂ
			(a)	ᐊᐅᓪᓚᑎᑦᓯᔪᓐᓇᓂᕐᒧᑦ ᓄᓇᐅᑉ ᐊᓯᐊᓄᑦ ᓂᕐᔪᑎᒥᒃ ᒪᓕᒐᕐᓂᒃ ᓯᖁᒥᑦᓯᓂᐅᑉᐸ;
			(b)	ᓂᕐᔪᑎ ᒪᓕᒐᕐᓂᒃ ᓯᖁᒥᑦᓯᒍᑕᐅᓪᓗᓂ ᐊᖑᔭᐅᓚᐅᕐᓂᖓᓄᑦ;
			(c)	ᓂᕐᔪᑎ ᐱᓯᒪᔭᐅᑉᐸᑦ ᑭᓯᐊᓂ ᒪᓕᒐᕐᓂᒃ ᓯᖁᒥᑦᓯᓯᒪᒍᑕᐅᓗᓂ;
			(d)	ᓂᕐᔪᑎ ᓄᖑᐊᑎᑉᐸᓪᓕᐊᔪᓅᖓᑉᐸᑦ ᐅᕝᕙᓘᓐᓃᑦ  ᓇᓗᓇᐃᖅᑕᐅᖃᑕᐅᓯᒪᖃᑕᐅᑉᐸᑦ ᐆᒪᔪᓂ ᓇᓗᓇᐃᖅᑕᐅᓯᒪᔪᓂ;

			(e)	ᐊᐅᓪᓚᖅᑎᑕᐅᓂᖓ ᓂᕐᔪᑎᐅᑉ ᐃᓂᒋᓂᐊᓕᖅᑕᖓᓄᑦ ᐊᐅᓪᓚᖅᑎᑕᐅᓂᖓ ᒪᓕᒐᕐᓂᒃ ᓯᖁᒥᑦᓯᓂᐅᓂᐊᖅᐸᑦ; ᐅᕝᕙᓘᓐᓃᑦ
			(f)	ᑕᐃᒪᓕ ᓂᕐᔪᑎ ᐆᒪᑎᓪᓗᒍ ᐊᐅᓪᓚᖅᑎᑕᐅᒐᓱᐊᖅᐸᑦ ᓄᓇᐅᑉ ᐊᓯᐊᓄᑦ , ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᑦ ᑕᐃᑲᓂ ᓄᓇᖓᓂ ᐊᖑᔭᐅᕝᕕᒋᓚᐅᖅᑕᖓᓂ ᐱᓐᖏᔾᔪᑎᖃᖅᑎᓯᑉᐸᑕ ᐊᐅᓪᓚᑎᑦᓯᓂᕐᒧᑦ ᓄᓇᐅᑉ ᐊᓯᐊᓄᑦ. 

ᐊᖑᓇᓱᓐᓂᕐᒥᒃ ᐃᓕᓐᓂᐊᑎᑦᓯᓂᕐᒧᑦ ᓚᐃᓴ

35.	(1) ᐊᖑᓇᓱᖕᓂᕐᒥᒃ ᐃᓕᓐᓂᐊᑎᑦᓯᓂᕐᒧᑦ ᓚᐃᓴᖃᕆᐊᖃᖅᐳᖅ, ᒪᓕᓪᓗᒍ ᐊᕕᑦᑐᖅᓯᒪᓂᖓᓂ 116 ᐱᖁᔭᓂ, ᓴᖅᑭᑎᑦᓯᒍᓐᓇᕐᓗᓂ, ᐊᑐᐃᓐᓇᐅᑎᑦᓯᓗᓂ ᐅᕝᕙᓘᓐᓃᑦ ᐋᖅᑭᑦᓯᒪᑦᓯᓗᓂ ᐃᓕᓐᓂᐊᕈᑎᒃᓴᓂᒃ ᐃᓕᓐᓂᐊᑎᑦᓯᓂᐊᕐᓂᕐᒧᑦ ᐆᒪᔪᓂᒃ ᐊᖑᓇᓱᒃᑕᐅᓂᐊᖅᑐᓂᒃ. 

	(2) ᐊᖑᓇᓱᖕᓂᕐᒥᒃ ᐃᓕᓐᓂᐊᑎᑦᓯᓂᕐᒧᑦ ᓚᐃᓴ ᐊᔪᓐᖏᔾᔪᑎᒋᔭᐅᕗᖅ ᑎᒍᒥᐊᖅᑎᒧᑦ ᐊᒻᒪᓗ ᐃᓕᓴᐃᔨᓄᑦ ᐃᖅᑲᓇᐃᔭᖅᑎᑕᐅᓂᐊᖅᑐᓄᑦ ᑎᒍᒥᐊᖅᑎᒧᑦ ᓴᖅᑭᑦᓯᖁᓪᓗᒋᑦ, ᐊᑐᐃᓐᓇᐅᑎᑦᓯᓗᓂ ᐅᕝᕙᓘᓐᓃᑦ ᐋᖅᑭᑦᓯᒪᑦᓯᓗᓂ ᐃᓕᓐᓂᐊᕈᑎᒃᓴᓂᒃ ᐃᓕᓐᓂᐊᑎᑦᓯᓂᐊᕐᓂᕐᒧᑦ ᐆᒪᔪᓂᒃ ᐊᖑᓇᓱᒃᑕᐅᓂᐊᖅᑐᓂᒃ ᓚᐃᓴ ᐊᑐᖅᑕᐅᓗᓂ.
	(3) ᓱᖅᑯᐃᒪᔭᐅᑦᓯᐊᕆᐊᒃᑲᓐᓂᕈᑎᒃᓴᐅᓪᓗ, ᐃᓕᓴᐃᔩᑦ ᐅᕝᕙᓘᓐᓃᑦ ᐃᓕᓐᓂᐊᖅᑎ ᓚᐃᓴᖃᕆᐊᖃᖅᐳᖅ ᐅᕝᕙᓘᓐᓃᑦ ᐊᔪᓐᖏᔾᔪᑎᒥᒃ ᓇᓗᓇᐃᖅᑕᐅᓯᒪᔪᒥᒃ ᐊᕕᑦᑐᖅᓯᒪᓂᖓᓂ 18 ᐱᖁᔭᓂ ᐆᒪᔪᕈᓐᓇᐅᒻᒥᒃ. 

	(4) ᐱᓕᕆᐊᒃᓴᐅᔪᒧᑦ ᓇᓗᓇᐃᖅᑕᐅᓯᒪᔾᔪᑎᖃᕆᐊᖃᖅᐳᖅ ᑐᒃᓯᕋᐅᑎᓃᖃᑕᐅᓗᓂ ᐊᖑᓇᓱᖕᓂᕐᒧᑦ ᐃᓕᓐᓂᐊᑎᑦᓯᓂᕐᒧᑦ ᓚᐃᓴᒥ, ᑭᓯᐊᓂ ᐃᓕᓐᓂᐊᕐᓂᐅᓂᐊᖅᑐᖅ ᑮᓇᐅᔭᖃᖅᑎᑕᐅᑉᐸᑦ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓄᑦ. 

ᖃᐅᔨᓴᕈᓐᓇᐅᑎ

36.	(1) ᖃᐅᔨᓴᕈᓐᓇᐅᑎᖃᕆᐊᖃᖅᐳᑦ ᖃᐅᔨᓴᕐᓂᐊᕐᓗᓂ ᓂᕐᔪᑎᓂᒃ ᐅᕝᕙᓘᓐᓃᑦ ᓄᐊᑦᓯᓂᐊᕐᓗᓂ ᓂᕐᔪᑎᓃᓐᖔᖅᑐᓂᒃ ᖃᐅᔨᓴᒐᒃᓴᓂᒃ ᖃᐅᔨᓴᕐᓂᐅᔪᒧᑦ, ᒪᓕᓪᓗᒍ ᐊᕕᑦᑐᖅᓯᒪᓂᐊᕈᓯᖓ 117(1) ᐱᖁᔭᓂ.

	(2) ᓂᕐᔪᑎᓂᒃ ᖃᐅᔨᓴᕈᓐᓇᐅᑎ ᐊᔪᓐᖏᔾᔪᑕᐅᕗᖅ ᑎᒍᒥᐊᖅᑎᓄᑦ ᓇᓗᓇᐃᖅᑕᐅᓯᒪᔪᒥᒃ ᖃᐅᔨᓴᕈᓐᓇᕈᑕᐅᓪᓗᓂ ᐆᒪᔪᓅᖓᔪᓂ ᓂᕐᔪᑎᓂᒃ ᓚᐃᓴᒃᑯᑦ ᐊᔪᓐᖏᑎᑕᐅᔾᔪᑎᓕᖕᓂᒃ ᐊᒻᒪᓗ ᓄᐊᑦᓯᓂᕐᒧᑦ ᓂᔪᑎᓃᓐᖔᖅᑐᓂᒃ ᖃᐅᔨᓴᒐᒃᓴᓂᒃ ᖃᐅᔨᓴᕐᓂᐅᓂᐊᖅᑐᒧᑦ ᐃᓕᖓᑎᑕᐅᓗᑎᒃ. 

	(3) ᐱᓕᕆᐊᒃᓴᐅᔪᒧᑦ ᓇᓗᓇᐃᖅᑕᐅᓯᒪᔾᔪᑎᖃᕆᐊᖃᖅᐳᖅ ᑐᒃᓯᕋᐅᑎᓃᖃᑕᐅᓗᓂ ᓂᕐᔪᑎᒥᒃ ᖃᐅᔨᓴᕈᓐᓇᐅᒻᒥ.

	(4) ᐊᖏᔪᖅᑳᒻᒪᕆᐅᔪᖅ ᑐᓂᓯᓂᕐᒥᒃ ᓂᕐᔪᑎᒥᒃ ᖃᐅᔨᓴᕈᓐᓇᐅᒻᒥᒃ ᒪᓕᒃᑕᐅᔭᕆᐊᖃᖅᑐᓂᒃ ᐋᖅᑭᑦᓯᓯᒪᑐᐃᓐᓇᕆᐊᖃᖅᐳᖅ ᑐᒃᓯᕋᖅᑐᖅ ᑮᓇᐅᔭᑎᒍᑦ ᓇᓪᓕᐅᒃᑯᒫᖃᕆᐊᖃᕐᓂᕐᒥᒃ ᑎᑎᕋᕐᕕᒃᓴᐅᔪᒥ ᑎᑎᕋᕐᕕᒋᔭᕆᐊᓕᓐᓂᒃ ᐊᒻᒪᓗ ᐅᓄᕐᓂᖏᓐᓂᒃ ᐊᖏᖅᑕᐅᓯᒪᑎᓪᓗᒍ ᒥᓂᔅᑕᒧᑦ ᓱᖅᑯᒪᒍᑕᐅᓂᐊᖅᑎᓪᓗᒍ

			(a)	ᖃᐅᔨᓴᕐᓂᕐᒧᑦ ᐃᓕᖓᔪᑦ ᐱᖁᔭᓂ, ᐊᐅᓚᑦᓯᔾᔪᑏᑦ ᒪᓕᒃᑕᐅᔭᕆᐊᖃᖅᑎᑕᐅᔪᓪᓗ ᐱᖁᔭᑎᒍᑦ ᐊᒻᒪᓗ ᓇᓕᑐᐃᓐᓇᖏᑦ ᒪᓕᒃᑕᐅᓯᒪᔭᕆᐊᓖᑦ ᖃᓄᐃᒍᓯᐅᒋᐊᓖᓪᓗ ᓚᐃᓴᒨᖓᔪᑦ; ᐊᒻᒪᓗ 

			(b)	ᐃ'ᓚᐅᕐᓂᖓᓄᑦ ᓇᔪᒐᕆᔭᐅᔪᖅ ᑕᐃᒫᑦᓴᐃᓐᓇᖅ ᐃᓕᖅᑎᓪᓗᒍ ᐋᖅᑭᑦᑕᐅᓗᓂ ᑐᒃᓯᕋᖅᓯᒪᔪᒧᑦ ᐊᐅᓚᑦᓯᕕᒥᓂᐅᑎᓪᓗᒍ.

	(5) ᓱᖅᑯᐃᒪᔭᐅᑦᓯᐊᕆᐊᒃᑲᓐᓂᕈᑎᒃᓴᐅᓪᓗᑎᒃ, ᖃᐅᔨᓴᕈᓐᓇᐅᑎ ᑖᒃᑯᓇᓃᖃᑕᐅᑎᑦᓯᔪᓐᓇᖅᐳᖅ ᐊᔪᓐᖏᔾᔪᑎᒥᒃ ᐃᓕᖓᓂᖃᖅᑐᓂᒃ ᐅᑯᓂᖓ
			(a)	ᑖᑦᓱᒧᖓ ᐃᓕᖓᓗᓂ ᓚᐃᓴ ᐅᕝᕙᓘᓐᓃᑦ ᐊᓯᖏᓐᓄᑦ ᐱᔪᓐᓇᐅᑎᖃᖅᑎᑕᐅᓂᕐᒧᑦ ᓇᓗᓇᐃᖅᑕᐅᓯᒪᔪᓂ ᐊᕕᑦᑐᖅᓯᒪᓂᖏᓐᓂ 18 ᐱᖁᔭᓂ, ᖃᐅᔨᓴᕐᓂᕐᒨᖓᖃᑕᐅᓂᐊᖅᐸᑦ ᐊᖑᓇᓱᖕᓂᖅ ᓂᕐᔪᑎᓂᒃ;
			(b)	ᐆᒪᑎᓪᓗᒍ ᐱᓯᒪᑦᓯᓂᕐᒧ ᓚᐃᓴ ᐱᓯᒪᑦᓯᓂᕐᒧᑦ ᓂᕐᔪᑎᒥᒃ ᖃᐅᔨᓴᕐᓂᕐᒧᑦ ᐃᓕᖓᑎᑕᐅᓗᓂ, 
			(c)	ᐊᔪᓐᖏᑎᑕᐅᓂᕐᒧᑦ ᐱᔪᓐᓇᐅᑦ ᖃᐅᔨᓴᕐᓂᕐᒥ ᐊᑐᖅᑕᐅᓂᐊᖅᐸᑕ ᓱᒋᐅᑏᑦ, ᐱᖁᑏᑦ, ᐊᐅᓚᑦᓯᔾᔪᓰ, ᐊᐅᓚᓂᐅᔭᕆᐊᓖᑦ ᐅᕝᕙᓘᓐᓃᑦ ᐊᐅᓚᑦᓯᔾᔪᑕᐅᔪᑦ ᓯᖁᒥᑦᓯᓂᖃᕐᓂᐊᖅᐸᑕ ᐱᖁᔭᓂᒃ ᐊᒻᒪᓗ ᐊᐅᓚᑦᓯᔾᔪᑎᖏᓐᓂᒃ ᒪᓕᒃᑕᐅᔭᕆᐊᖃᖅᑐᖁᑎᖏᓐᓂᓪᓗ ᐱᖁᔭᑎᒍᑦ ᐋᖅᑭᑦᑕᐅᓯᒪᔪᑦ; 
			(d)	ᓄᓇᐅᑉ ᐊᓯᐊᓄᑦ ᐊᐅᓪᓚᑎᑦᓯᓂᕐᒧᑦ ᐱᔪᓐᓇᐅᑦ ᓂᕐᔪᑎ ᐱᔪᓐᓇᐅᑎᖃᕈᑕᐅᔭᕆᐊᖃᖅᐸᑦ ᓄᓇᐅᑉ ᐊᓯᐊᓄᑦ ᐊᐅᓪᓚᖅᑎᓯᐅᑎᒥᒃ ᐊᐅᓪᓚᖅᑎᑕᐅᓂᔭᕆᐊᓕᖓ ᖃᐅᔨᓴᕐᓂᕐᒧᑦ ᐃᓕᖓᓂᐊᖅᑎᓪᓗᒍ; ᐊᒻᒪᓗ 
			(e)	ᐊᓯᓕᒫᖏᑦ ᓚᐃᓴᖃᕈᑕᐅᔭᕆᐊᓖᑦ ᐅᕝᕙᓘᓐᓃᑦ ᐱᔪᓐᓇᐅᑎᖃᕈᑕᐅᔭᕆᓖᑦ ᐱᖁᔭᑎᒍᑦ ᐊᖏᔪᖅᑳᒻᒪᕆᐅᑉ ᐱᔭᕆᐊᖃᖅᓱᕆᑉᐸᒋᑦ ᖃᐅᔨᓴᕐᓂᕐᒧᑦ ᐃᓕᖓᖃᑕᐅᓂᐊᖅᑎᓪᓗᒋᑦ. 

	(6) ᖃᐅᔨᓴᕐᓂᕐᒧᑦ ᐱᔪᓐᓇᐅᑎᑖᖅᑎᑕᐅᔪᖃᕆᐊᖃᓐᖏᓚᖅ ᑕᓪᓕᒪᑦ ᐅᑭᐅᑦ ᐅᖓᑖᓅᖓᔪᓂᒃ ᐅᑉᓗᕐᒥᒃ ᑕᐃᑲᓐᖓᑦ ᑐᓂᔭᐅᕕᒋᓚᐅᖅᑕᖓᓂᒃ. 

ᐆᒪᔪᓂᒃ ᖃᐅᔨᓴᕈᓐᓇᓂᕐᒧᑦ ᓚᐃᓴ (ᑕᐅᑐᓪᓗᒋᑦ)

37.	(1) ᖃᐅᔨᓴᕈᓐᓇᐅᑎᖃᕆᐊᖃᖅᐳᑦ ᖃᐅᔨᓴᕐᓂᐊᕐᓗᓂ ᓂᕐᔪᑎᓂᒃ, ᒪᓕᓪᓗᒍ ᐊᕕᑦᑐᖅᓯᒪᓂᐊᕈᓯᖓ 117(2) ᐱᖁᔭᓂ, ᓴᖅᑭᑎᑦᓯᒍᓐᓇᕐᓗᓂ, ᐊᑐᐃᓐᓇᐅᑎᑦᓯᓗᓂ ᐅᕝᕙᓘᓐᓃᑦ ᐋᖅᑭᑦᓯᒪᑦᓯᓗᓂ ᐊᐅᓚᓂᐅᓂᐊᑎᓂᒃ ᓂᕐᔪᑎ ᑲᒪᒋᔭᐅᓂᐊᑐᐊᖅᐸᑦ, ᐊᒃᑐᐊᔭᐅᓂᐊᑐᐊᖅᐸᑦ ᐅᕝᕙᓘᓐᓃᑦ ᖃᓂᒋᔭᐅᖃᑦᑕᓚᖓᑐᐊᖅᐸᑦ ᖃᐅᔨᓴᖅᑕᐅᓗᓂ, ᑖᒃᑯᓄᓐᖓᖓᖃᑕᐅᓗᓂ ᐊᔾᔨᓕᐅᕆᓂᖅ ᐅᕝᕙᓘᓐᓃᑦ ᒪᓕᒃᑕᐅᔭᕆᐊᓕᓐᓂ ᑲᑎᓐᖓᓗᑎᒃ ᓅᑎᑕᐅᓯᒪᔪᑦ, ᓅᓯᒪᑎᑕᐅᔪᓂ ᐅᕝᕙᓘᓐᓃᑦ ᐳᓚᕋᑎᓃᑦᑐᓂᒃ. 

	(2) ᓂᕐᔪᑎᓂᒃ ᖃᐅᔨᓴᕈᓐᓇᐅᑎ ᐊᔪᓐᖏᔾᔪᑕᐅᕗᖅ ᑎᒍᒥᐊᖅᑎᒧᑦ ᓴᖅᑭᐅᒪᑎᒃᓯᓂᕐᒥᒃ, ᐊᑐᐃᓐᓇᐅᑎᑦᓯᓂᕐᒥᒃ ᐅᕝᕙᓘᓐᓃᑦ ᐊᐅᓚᑦᓯᔾᔪᑕᐅᔪᓐᓇᕐᓗᓂ ᓇᓗᓇᐃᖅᑕᐅᓯᒪᔪᒥᒃ ᓚᐃᓴᒃᑯᑦ.

	(3) ᐱᓕᕆᐊᒃᓴᐅᔪᒧᑦ ᓇᓗᓇᐃᖅᑕᐅᓯᒪᔾᔪᑎᖃᕆᐊᖃᖅᐳᖅ ᑐᒃᓯᕋᐅᑎᓃᖃᑕᐅᓗᓂ ᓂᕐᔪᑎᒥᒃ ᖃᐅᔨᓴᕈᓐᓇᐅᒻᒥᒃ ᓚᐃᓴᒥᒃ.

	(4) ᓱᖅᑯᐃᒪᔭᐅᑦᓯᐊᕆᐊᒃᑲᓐᓂᕈᑎᒃᓴᐅᓪᓗᑎᒃ, ᖃᐅᔨᓴᖅᑐᖃᖅᑎᓪᓗᒍ ᓂᕐᔪᑎᓂᒃ ᓅᑎᑕᐅᓯᒪᑎᓪᓗᒋᑦ ᐱᓱᕐᓗᑎᒃ ᐅᕝᕙᓘᓐᓃᑦ ᓄᓇᒃᑰᕈᑎᒃᑯᑦ ᐊᓯᖏᑎᒍᓪᓘᓐᓃᑦ ᐃᖏᕐᕋᔾᔪᑎᑎᒍᑦ ᓚᐃᓴᖃᕆᐊᑐᓐᖏᓚᖅ ᓂᕐᔪᑎᓂᒃ ᖃᐅᔨᓴᕐᓂᐊᕐᓗᓂ.

ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᔨᐅᓂᕐᒧᑦ ᓚᐃᓴ

38.	(1) ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᔨᐅᓂᕐᒧᑦ ᓚᐃᓴ ᐊᔪᓐᖏᔾᔪᑕᐅᕗᖅ ᑎᒍᒥᐊᖅᑎᒧᑦ ᓚᐃᓴᒥ ᓅᑎᑦᓯᓂᐊᖅᑐᓂᒃ ᑲᒪᓗᓂ, ᐃᖅᑲᓇᐃᔭᖅᑎᒃᓴᓂᒃ ᐊᒻᒪᓗ ᐱᖁᑎᖏᓐᓂᒃ ᑖᒃᑯᖓ ᐊᖑᓇᓱᒃᑎᑕᐅᓂᐊᖅᑐᑦ ᐅᕝᕙᓘᓐᓃᑦ ᐊᖑᓇᓱᒍᒪᔪᑦ ᐆᒪᔪᐸᐅᔭᓂᒃ ᑖᒃᑯᓇᓂ ᐊᔪᓐᖏᑎᑕᐅᕝᕕᐅᔪᓂ ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᔨᐅᓂᕐᒧᑦ ᓚᐃᓴᒥ.

	(2) ᓱᖅᑯᐃᒪᔭᐅᑦᓯᐊᕆᐊᒃᑲᓐᓂᕈᑎᒃᓴᐅᓪᓗᑎᒃ, ᑎᒍᒥᐊᖅᑎ ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᔨᐅᓂᕐᒧᑦ ᓚᐃᓴᒥᒃ ᓅᑎᑦᓯᔨᐅᓂᕐᒧᑦ ᓚᐃᓴᖃᕆᐊᑐᓐᖏᓚᖅ ᒪᓕᓪᓗᒋᑦ ᐃᖏᕐᕋᖃᑦᑕᕐᓂᕐᒧᑦ ᐳᓚᕋᖅᑐᓕᕆᓂᕐᒧᓪᓗ ᐱᖁᔭ ᑕᐃᒃᑯᓄᓐᖓᖓᔪᓂᒃ ᐊᐅᓚᑕᐅᔪᓄᑦ ᐊᔪᓐᖏᔾᔪᑎᖃᖅᑎᑕᐅᓪᓗᑎᒃ ᓇᓗᓇᐃᖅᑕᐅᓯᒪᔪᑎᒍᑦ ᐆᒪᔪᐸᐅᔭᕐᓂᐊᖅᑐᓂᒃ ᓅᑎᑦᓯᔨᐅᓂᕐᒧᑦ ᓚᐃᓴᓂᒃ. 

	(3) ᑐᒃᓯᕋᐅᑕᐅᔪᖅ ᐆᒪᔪᐸᐅᔭᕐᓂᐊᑎᑦᓯᓂᕐᒧᑦ ᐊᖑᓇᓱᒃᑎᑦᓯᔨᐅᓂᕐᒧᑦ ᓚᐃᓴᒥ ᑖᒃᑯᓇᓃᖃᑕᐅᔭᕆᐊᖃᖅᐳᑦ ᐅᑯᐊ ᑐᓴᐅᒪᑎᑦᓯᔾᔪᑏ:
			(a)	ᓇᓃᓐᓂᖓᓂᒃ ᑐᒃᓯᕋᖅᑑᑉ ᓇᖕᒥᓂᖃᕐᕕᒋᔭᖓ ᐊᒻᒪᓗ ᓇᓂ ᐊᐅᓚᑦᓯᔪᒫᕐᓂᐊᕐᒪᖔᖅ ᐆᒪᔪᐸᐅᔭᕐᓂᐊᓂᕐᒧᑦ ᓅᑎᑦᓯᔾᔪᑎᒥᒃ;
			(b)	ᐊᑎᖓ, ᑐᕌᕈᑖ ᐊᒻᒪᓗ ᐃᓂᒋᔭᖏᑦ ᐊᑐᓂᑦ ᐃᖅᑲᓇᐃᔭᖅᑏᑦ ᐃᖅᑲᓇᐃᔭᖅᑎᒋᓇᔭᖅᑕᖏᑦ ᑐᒃᓯᕋᖅᑑᑉ ᓅᑎᑦᓯᔨᐅᓂᕐᒥᓄᑦ ᓇᖕᒥᖁᑎᖓ ᐊᒻᒪᓗ ᐱᔨᒃᓯᕋᕐᕕᖓ;
			(c)	ᓱᖅᑯᐃᒪᔭᐅᔾᔪᑎᖃᕐᓗᓂ ᑐᒃᒥᕋᖅᑐᖅ ᑭᒃᑯᑐᐃᓐᓇᕐᓄᑦ ᐃᓕᖓᔪᓂᒃ ᐊᑭᓖᑎᑕᐅᓂᕐᒧᑦ ᓇᓪᓕᐅᒃᑯᒫᖃᕐᓂᖓᓂᒃ ᓇᓗᓇᐃᖅᑕᐅᓯᒪᔪᑎᒍᑦ ᐊᕕᑦᑐᖅᓯᒪᓂᐊᕈᓯᒃᑯᑦ 39(4).

39.	(1) ᑐᒃᓯᕋᖅᑐᖅ ᐆᒪᔪᐸᐅᔭᓂᒃ ᓅᑎᑦᓯᔨᐅᓂᕐᒧᑦ ᓚᐃᓴᒥᒃ ᕿᐱᓪᓗᒃᑕᐅᔭᕆᐊᖃᖅᐳᖅ ᐊᖏᔪᖅᑳᒻᒪᕆᒃ ᓱᓕᔪᕆᔭᖃᖅᐸᑦ ᐃᒪᐃᓐᓂᖓᓂᒃ
			(a)	ᐆᒪᔪᕋᓱᒃᑎᑕᐅᓂᐊᖅᑐᑦ ᓂᕐᔪᑎᓂᒃ, ᐊᖑᔭᐅᔪᓐᓇᖅᑐᑎᒍᑦ ᓴᖅᑭᖅᑕᐅᓯᒪᔪᓂᒃ, ᐱᔪᓐᓇᕋᔭᓐᖏᑦᑐᑦ ᐊᖑᔭᐅᔪᓐᓇᖅᑐᓃᓐᖔᖅᑐᓂᒃ ᐆᒪᔪᓂᒃ; ᐅᕝᕙᓘᓐᓃᑦ
			(b)	ᑐᒃᓯᕋᐅᑎ ᐊᖏᖅᑕᐅᓯᒪᓂᖓᓄᑦ ᐊᑎᓕᖅᑕᐅᓯᒪᓐᖏᑉᐸᑦ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓄᑦ ᑐᒃᓯᕋᕐᕕᐅᔪᒥ ᐊᐅᓚᑦᓯᕕᐅᔪᒪᓪᓗᓂ.

	(2) ᒪᓕᒃᑕᐅᔭᕆᐊᖃᖅᑑᕗᖅ ᓚᐃᓴ ᓚᐃᓴᒥᒃ ᑎᒍᒥᐊᖅᑎ ᖃᓄᐃᒋᔭᐅᓐᖏᓐᓂᕆᓯᒪᔭᖓᓂᒃ ᐊᑐᖅᑕᐅᖃᑦᑕᖅᑐᑎᒍᑦ ᐱᔨᒃᓯᕋᐅᑎᓂᒃ ᐱᔾᔪᑎᒋᓪᓗᒋᑦ ᐱᔨᒃᓯᕋᐅᑏᑦ ᐊᑐᐃᓐᓇᐅᑎᑕᐅᔪᑦ ᐊᖑᓇᓱᒃᑎᖃᑦᑕᖅᑕᖏᓐᓄᑦ.

	(3) ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᔨᐅᔪᖅ ᖃᐅᔨᒪᔭᕆᐊᖃᖅᐳᖅ ᓱᖅᑯᐃᒪᑦᓯᐊᕐᓗᓂ ᐊᑐᓂᑦ ᓅᑎᑦᓯᔨᒋᕙᒃᑕᖏᑦ ᐃᖅᑲᓇᐃᔭᖅᑐᑦ ᐆᒪᔪᐸᐅᔭᕐᓂᐊᓂᕐᒧᑦ ᐊᖑᓇᓱᒃᑎᑦᓯᔨᐅᔪᒧᑦ ᑎᒍᒥᐊᕆᐊᖃᕐᒪᑕ ᐆᒪᔪᐸᐅᔭᖅᓯᐅᑎᑦᓯᓂᕐᒧᑦ ᓅᑎᑦᓯᔨᐅᓂᕐᒧᑦ ᓚᐃᓴᒥᒃ ᐊᒻᒪᓗ ᐱᓯᒪᐃᓐᓇᕐᓗᒋᑦ ᐊᐅᓚᐅᔾᔨᓯᒪᓂᓕᒫᒥᓂ.

	(4) ᐆᒪᔪᐸᐅᔭᖅᓯᐅᑎᑦᓯᓂᕐᒧᑦ ᐊᖑᓇᓱᒃᑎᑦᓯᔨ ᐋᖅᑭᐅᒪᑎᑦᓰᓐᓇᕆᐊᖃᖅᐳᖅ ᑭᒃᑯᑐᐃᓐᓇᕐᓅᖓᔪᓂᒃ ᒪᓕᒐᖅᑎᒍᑦ ᐊᑭᓖᑎᑕᐅᓂᕐᒧᑦ ᓇᓪᓕᐅᒃᑯᒫᓂᒃ ᓇᓪᓕᐅᒃᑯᒫᖃᕐᓗᓂ ᓚᐃᓴᓐᓯᑎᒍᑦ ᐊᐅᓚᑕᐅᔪᓂᒃ ᐅᓄᕐᓂᓕᓐᓂᒃ ᒥᑦᓯᑎᓐᓅᖏᑦᑐᖅ $1,000,000.

	(5) ᑭᒃᑯᑐᐃᓐᓇᕐᓅᖓᔪᓂᒃ ᒪᓕᒐᖅᑎᒍᑦ ᐊᑭᓖᑎᑕᐅᓂᕐᒧᑦ ᓇᓪᓕᐅᒃᑯᒫᖑᔪᑦ ᐊᑐᕈᓐᓇᕆᐊᖃᖅᐳᑦ ᐃᓱᓕᓐᖏᓐᓂᓕᒫᖏᓐᓂᒃ ᓚᐃᓴᖏᑦ. 

	(6) ᑭᒃᑯᑐᐃᓐᓇᕐᓅᖓᔪᓂᒃ ᒪᓕᒐᖅᑎᒍᑦ ᐊᑭᓖᑎᑕᐅᓂᕐᒧᑦ ᓇᓪᓕᐅᒃᑯᒫᖑᔪᖅ ᐃᓱᓕᕝᕕᒃᓴᖓ ᓇᓪᓕᖅᐸᑦ ᐅᕝᕙᓘᓐᓃᑦ ᓄᖅᑲᖅᑎᑕᐅᑉᐸᑦ ᓚᐃᓴᖓᑕ ᐊᑑᑎᒋᔪᓐᓇᖅᑕᖓ, ᐆᒪᔪᐸᐅᔭᓂᒃ ᐊᖑᓇᓱᒃᑎᑦᓯᔨᐅᓂᕐᒧᑦ ᓚᐃᓴ ᐃᕐᖐᓐᓇᖅ ᐊᑐᕈᓐᓃᑦᓴᐅᑎᒋᓂᐊᖅᐳᖅ ᐃᓱᓕᕝᕕᒃᓴᖓ ᓇᓪᓕᑐᐊᖅᐸᑦ ᐅᕝᕙᓘᓐᓃᑦ ᓄᖅᑲᖅᑎᑕᐅᑐᐊᖅᐸᑦ. 

40.	ᐊᖑᓇᓱᒃᑎᑦᓯᖃᑦᑕᓂᕐᒧᑦ ᓅᑎᒃᓯᔨᐅᔪᖅ ᐅᖃᕆᐊᖃᖅᐳᖅ ᐅᑕᖅᑭᑲᐃᓐᓇᖏᑦᓯᐊᕐᓗᓂ ᐊᐅᓚᑦᓯᔨᐅᔪᒧᑦ ᐅᖃᕐᕕᒋᔭᕆᐊᓕᒻᒥᓄᑦ ᓯᖁᒥᑦᓯᓂᖏᓐᓂᒃ ᐃᖅᑲᓇᐃᔭᖅᑎᖏᑦ, ᓅᑎᑦᓯᔨᖏᑦ ᐅᕝᕙᓘᓐᓃᑦ ᓅᑎᑕᐅᓯᒪᔪᑦ 
			(a)	ᐱᖁᔭᓂᒃ ᐊᒻᒪᓗ ᐊᐅᓚᑦᓯᔾᔪᑎᖏᓐᓂᒃ ᒪᓕᒃᑕᐅᔭᕆᐊᖃᖅᑐᖁᑎᖏᓐᓂᒃ ᐱᖁᔭᑎᒍᑦ;
			(b)	ᐃᖃᓗᓕᕆᓂᕐᒧᑦ ᐱᖁᔭᖅ (ᑲᓇᑕᒥ) ᐅᕝᕙᓘᓐᓃᑦ ᐊᐅᓚᑦᓯᔾᔪᑎᓕᐊᖑᓯᒪᔪᑦ ᑖᒃᑯᑎᒎᓇ ᐱᖁᔭᑎᒍᑦ; ᐅᕝᕙᓘᓐᓃᑦ
			(c)	ᓄᓇᕗᒻᒥ ᐃᑦᑕᕐᓂᓴᓕᕆᓂᕐᒧᑦ ᐊᒻᒪᓗ ᐃᓄᒋᐊᓐᖓᕕᓂᕐᓄᑦ ᓄᓇᒋᔭᐅᖃᑦᑕᖅᑐᒥᓂᕐᒧᑦ ᐊᐅᓚᑦᓯᔾᔪᑏᑦ (ᑲᓇᑕ) ᐅᕝᕙᓘᓐᓃᑦ ᐃᑦᑕᕐᓂᓴᓕᕆᓂᕐᒧᑦ ᐱᖁᔭᑦ ᐅᕝᕙᓗᓐᓃᑦ ᐊᐅᓚᑦᓯᔾᑎᓕᐊᖑᓯᒪᔪᑦ ᑖᒃᑯᑎᒎᓇ ᐱᖁᔭᑎᒍ. 

ᐊᔪᓐᖏᑎᑕᐅᓂᕐᒧᑦ ᐱᔪᓐᓇᐅᑦ

41.	(1)ᐊᔪᓐᖏᑎᑕᐅᓂᕐᒧᑦ ᐱᔪᓐᓇᐅᑦ ᐱᔭᕆᐊᖃᖅᑎᑕᐅᕗᑦ ᐊᑐᖅᑕᐅᓂᐊᖅᑎᓪᓗᒋᑦ ᓱᒋᐅᑏᑦ, ᐱᖁᑏᑦ, ᐊᐅᓚᑦᓯᔾᔪᓰᑦ, ᐊᐅᓚᓂᐅᔭᕆᐊᓖᑦ ᐅᕝᕙᓘᓐᓃᑦ ᐊᐅᓚᑦᓯᔾᔪᑕᐅᔪᑦ ᓯᖁᒥᑦᓯᓂᖃᕐᓂᐊᖅᐸᑕ ᐱᖁᔭᓂᒃ ᐊᒻᒪᓗ ᐊᐅᓚᑦᓯᔾᔪᑎᖏᓐᓂᒃ ᒪᓕᒃᑕᐅᔭᕆᐊᖃᖅᑐᖁᑎᖏᓐᓂᓪᓗ ᐱᖁᔭᑎᒍᑦ ᐋᖅᑭᑦᑕᐅᓯᒪᔪᑦ; ᒪᓕᓪᓗᒋᑦ ᐊᕕᑦᑐᖅᓯᒪᓂᖏᓐᓃᑦᑐᖅ 21 ᐱᖁᔭᓂ.

	(2) ᐊᔪᓐᖏᑎᑕᐅᓂᕐᒧᑦ ᐱᔪᓐᓇᐅᑎ ᐊᔪᓐᖏᔾᔪᑎᒋᔭᐅᕗᖅ ᑎᒍᒥᐊᖅᑎᒧᑦ ᐊᑐᖅᑕᐅᔪᓐᓇᖅᑎᑕᐅᓂᖏᓐᓄᑦ ᓱᒋᐅᑏᑦ, ᐱᖁᑏᑦ, ᐊᐅᓚᑦᓯᔾᔪᓰᑦ, ᐊᐅᓚᓂᐅᔭᕆᐊᓖᑦ ᐅᕝᕙᓘᓐᓃᑦ ᐊᐅᓚᑦᓯᔾᔪᑕᐅᔪᑦ ᓇᓗᓇᐃᖅᑕᐅᓯᒪᓂᖏᑦ ᐊᐅᓚᓂᕆᔭᐅᓂᐊᖅᑐᓄᑦ ᐱᔪᓐᓇᐅᑎᒃᑯᑦ ᐊᔪᓐᖏᔾᔪᑎᖃᕐᓗᑎᒃ, ᑭᓯᐊᓂᓕ ᓯᖁᒥᑦᓯᓂᖃᕐᓂᐊᓐᖏᑐᐊᖅᐸᑕ ᐱᖁᔭᓂᒃ ᐊᒻᒪᓗ ᐊᐅᓚᑦᓯᔾᔪᑎᖏᓐᓂᒃ ᒪᓕᒃᑕᐅᔭᕆᖃᖅᑐᓂᓪᓗ ᓴᖅᑭᖅᑕᐅᓯᒪᔪᓂᒃ ᑖᒃᑯᑎᒎᓇ ᐱᖁᔭᑎᒍᑦ. 

ᐊᓯᓕᒫᖏᑦ ᓚᐃᓴᖃᕈᑕᐅᔭᕆᐊᓖᑦ ᐅᕝᕙᓘᓐᓃᑦ ᐱᔪᓐᓇᐅᑎᖃᕈᑕᐅᔭᕆᓖᑦ ᐱᖁᔭᑎᒍᑦ ᐊᖏᔪᖅᑳᒻᒪᕆᐅᑉ ᐱᔭᕆᐊᖃᖅᓱᕆᑉᐸᒋᑦ ᖃᐅᔨᓴᕐᓂᕐᒧᑦ ᐃᓕᖓᖃᑕᐅᓂᐊᖅᑎᓪᓗᒋᑦ.

ᐃᓚᖓ 3
ᓂᕕᖓᑖᑦ

ᓂᕕᖓᑖᑦ ᑐᓂᔭᐅᖃᑦᑕᕐᓂᖏᑦ

42.	ᐆᒪᔪᓂᒃ ᐱᔪᓐᓇᕈᑕᐅᔪᖅ ᓂᕕᖓᑖᖅ ᐊᒻᒪᓗ ᒥᖅᑯᓕᓐᓄᑦ ᓂᕕᖓᑖᖅ ᐊᖏᖅᑕᐅᓯᒪᔭᕆᐊᖃᖅᑐᖅ ᒥᓂᔅᑕᒧᑦ.

43.	(1) ᑭᓇᑐᐃᓐᓇᖅ ᑐᒃᓯᕋᕈᓐᓇᖅᑐᖅ ᐱᓯᒪᑦᓯᒍᓐᓇᖅᑐᓂᓗ ᓂᕕᖓᑖᒥᒃ ᒪᓕᓪᓗᒋᑦ ᐊᐅᓚᑦᓯᓂᐅᔭᕆᐊᖃᓖᑦ ᐊᖏᖅᑕᐅᓯᒪᔪᑦ ᐊᖏᔪᖅᑳᒻᒪᕆᒻᒧᑦ.

	(2) ᐱᔾᔪᑎᒋᓪᓗᒋᑦ ᐊᕕᑦᑐᖅᓯᒪᓂᐊᕈᓯᖏᓐᓃᑦᑐᑦ 126(1) ᐱᖁᔭᓂ, ᑐᒃᓯᕋᖅᑐᖅ ᓂᕕᖓᑖᒥᒃ ᖃᐅᔨᒪᔾᔪᑎᒃᓴᐅᔪᓂᒃ ᑐᓂᓯᓯᒪᔭᕆᐊᖃᖅᐳᖅ ᓚᐃᓴᑖᖅᑎᑦᓯᔨᒧᑦ ᐅᑯᓂᖓ:
			(a)	ᑐᑭᓯᒋᐊᕐᕕᒃᓴᐅᓂᖓᓂᒃ ᓇᓂ ᑖᑦᓱᒪ ᐱᕝᕕᒋᔭᖓᑕ;
			(b)	ᐆᒪᔪᓃᓐᖔᕐᓂᖓᓂᒃ ᓂᕐᔪᑎ ᓂᕕᖓᑖᖃᕈᑕᐅᔪᒧᑦ;

			(c)	ᓇᓗᓇᐃᔭᖅᑕᐅᓯᒪᓂᖓ ᐱᖃᑕᐅᔪᓐᓇᕐᓂᖓᓂᒃ ᐊᖑᔭᐅᔪᓐᓇᖅᑐᓃᓐᖔᖅᑐᓂᒃ ᑐᓂᔭᐅᓯᒪᓂᖓᓂᒃ ᑐᒃᓯᕋᖅᑐᖅ.  

	(3) ᓂᕕᖓᑖᖅᑖᕈᒪᓂᕐᒧᑦ ᑐᒃᓯᕋᐅᑦ ᓚᐃᓴᑖᕈᒪᔾᔪᒻᒥᒃ ᐃᓚᖃᕈᓐᓇᖅᑐᖅ. 

	(4) ᒥᖅᑯᓕᖕᒧᑦ ᓂᕕᖓᑖᖅ ᑐᓂᔭᐅᑉᐸᑦ ᑲᑎᓐᖓᓗᓂ ᓂᕐᔪᑎᓐᓂᐊᕈᓐᓇᕐᓂᕐᒧᑦ ᓂᕕᖓᑖᒥᒃ, ᓚᐃᓴᑖᖅᑎᑦᓯᖃᑦᑕᖅᑐᖅ ᓇᓗᓇᐃᖅᓯᔭᕆᐊᖃᖅᐳᖅ ᓈᓴᐅᑖᓂᒃ ᒥᖅᑯᓕᖕᒧᑦ ᓂᕕᖓᑖᒥᒃ ᑕᕝᕙᓂ ᐆᒪᔪᕐᓂᐊᕈᓐᓇᐅᒻᒥ ᓂᕕᖓᑖᒥ.

	(5) ᐆᒪᔪᕐᓂᐊᕈᓐᓇᐅᑎ ᓂᕕᖓᑖᖅ ᐃᓱᓕᕝᕕᖃᓲᖑᔪᑦ ᔫᓂᐅᑉ ᓄᓐᖑᐊᓂ ᐊᕐᕌᒍᑕᒫᖅ.

	(6) ᒥᖅᑯᓕᖕᒧᑦ ᓂᕕᖓᑖᖅ ᑕᕝᕙᓃᑎᑕᐅᓐᖏᑦᑐᖅ ᐊᒥᕐᒥ ᕿᓯᒻᒥᓘᓐᓃᑦ, ᐃᓱᓕᕝᕕᒃᓴᖃᖅᐳᖅ ᔫᓂᐅᑉ ᓄᓐᖑᐊᓂ ᐊᕐᕌᒍᑕᒫᖅ.

ᒪᓕᒃᓯᒪᔭᕆᐊᓖᑦ ᐆᒪᔪᕐᓂᐊᕈᓐᓇᐅᑎᓄᑦ ᓂᕕᖓᑖᓄᑦ

44.	(1) ᑭᓇᑐᐃᓐᓇᖅ ᓚᐃᓴᖃᕆᐊᖃᓐᖏᑦᑐᖅ ᐊᖑᓇᓱᓐᓂᐊᕐᓗᓂ ᓂᕐᔪᑎᒥᒃ ᐊᖑᓇᓱᒃᑐᑦᓴᐅᕗᖅ ᐅᑯᓂᖓ ᓂᕐᔪᑎᓂᒃ ᑭᓯᐊᓂ ᑎᒍᒥᐊᖅᐸᑦ ᐆᒪᔪᕈᓐᓇᐅᒻᒥᒃ ᓂᕕᖓᑖᒥᒃ ᐊᔪᓐᖏᔾᔪᑎᒋᓗᓂᐅᒃ:
			(a)	ᑮᓇᐅᔭᓕᐅᕈᑎᖃᕈᓐᓇᖅᑐᒥᒃ ᒥᖅᑯᓕᓐᓂᒃ;
			(b)	ᐆᒪᔪᐸᐅᔭᐃᑦ, ᐊᓯᓕᒫᖏᑦ ᑐᒃᑐᕋᓛᑦ ᐸᒥᐅᓖᑦ ᖃᖁᖅᑕᓂᒃ;
			(c)	ᓇᓕᑐᐃᓐᓇᖏᑦ ᓂᕐᔪᑏᑦ ᓇᓗᓇᐃᖅᑕᐅᓯᒪᔪᑦ ᑖᒃᑯᓄᓐᖓᖓᓂᖏᓐᓂᒃ ᐊᕕᑦᑐᖅᓯᒪᓂᖏᓐᓂ 18 ᐱᖁᔭᓂ.

45.	(1) ᑐᒃᓯᕋᕈᓐᓇᖁᓪᓗᑎᑦ ᐆᒪᔪᕋᓱᐊᕈᒪᓂᕐᒧᑦ ᓂᕕᖓᑖᒥᒃ ᐊᔪᓐᖏᔾᔪᑕᐅᓂᐊᖅᑐᒥᒃ ᐊᖑᓇᓱᖕᓂᕐᒧᑦ ᑮᓇᐅᔭᓕᐅᕈᑎᖃᕈᓐᓇᖅᑐᒥᒃ ᒥᖅᑯᓕᖕᓂᒃ ᓄᓇᕗᑦ ᓄᓇᖓᑕ ᓇᓗᓇᐃᖅᑕᐅᓯᒪᓂᖓ, ᐃᓄᒃ ᐃᒪᑦᑑᒋᐊᓕᒃ
			(a)	ᐊᑐᖅᑐᒥᒃ ᐊᖑᓇᓱᖕᓂᕐᒧᑦ ᓚᐃᓴᖃᐃᓐᓇᖅᓯᒪᓗᓂ ᐆᑦᑑᕝᕙ 27, 1981-ᒥᓂᒃ, ᐊᒻᒪᓗ ᐊᖑᓇᓱᓚᐅᖅᓯᒪᓪᓚᑖᕐᓗᓂ ᒥᖅᑯᓕᓐᓂᒃ ᓂᐅᕕᐊᒃᓴᕆᓂᐊᕐᓗᒋᑦ ᑭᖑᓂᐊᓂ ᐅᑉᓗᖅ ᑕᐃᓐᓇ ᐊᖏᕈᑎᓄᑦ ᓂᕈᐊᕈᑕᐅᓚᐅᖅᓯᒪᔪᖅ ᓄᓇᕗᒻᒥ ᓄᓇᖓᑕ ᓇᓗᓇᐃᖅᑕᐅᓯᒪᓂᖓᓂ ᐊᖑᓇᓱᒡᕕᒋᓂᐊᕈᒪᔭᖓ ᒥᖅᑯᓕᓐᓂᒃ ᓂᐅᕕᐊᒃᓴᕆᓂᐊᕐᓗᒋᑦ;
			(b)	ᐊᖏᖅᑕᐅᓯᒪᓂᕐᒥᒍᑦ ᐊᑎᓕᐅᖅᓯᒪᔪᒥᒃ ᐱᓗᓂ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓂᒃ ᑕᐃᑲᓂ ᓄᓇᓕᖕᒥ ᐊᖑᓇᓱᒡᕕᒋᓂᐊᖅᑕᖓᓂ; ᐅᕝᕙᓘᓐᓃᑦ
			(c)	ᐃᓄᓪᓚᑦᑖᖑᑉᐸᑦ ᐊᖑᓇᓱᒍᒪᓗᓂ ᓂᐅᕕᐊᒃᓴᕆᓂᐊᖅᑕᒥᓂᒃ ᒥᖅᑯᓕᖕᓂᒃ ᑕᐃᑲᓐᖓᑦ ᐊᑐᖅᑕᐅᖏᓐᓂᕐᓗᑯᕕᓂᕐᓂᒃ ᐊᒥᐊᒃᑯᕕᓂᕐᓂᒃ ᐊᖑᔭᐅᔪᓐᓇᖅᑐᓃᓐᖔᖅᑐᓂᒃ ᑐᓂᔭᐅᒍᑎᒋᓚᐅᖅᑕᒥᓂᒃ. 

	(2) ᐱᔾᔪᑎᒋᓪᓗᒋᑦ ᐅᖃᓕᒫᕐᕕᖏᓐᓃᑦᑐᑦ (1)(a) "ᐊᖑᓇᓱᒍᓐᓇᐅᑦ ᓚᐃᓴ" ᑐᑭᖃᖅᑐᖅ ᐊᖑᓇᓱᒍᓐᓇᐅᑎᑐᐃᓐᓇᕐᒥᒃ ᓚᐃᓴᒥ ᑐᓂᔭᐅᓯᒪᔪᒥᒃ ᓄᓇᑦᓯᐊᖅ ᒐᕙᒪᒃᑯᖏᓐᓂᒃ ᒪᓕᒐᕆᔭᐅᓚᐅᖅᓯᒪᔪᑎᒍᑦ ᐆᒪᔪᓕᕆᓂᕐᒧᑦ ᒪᓕᒐᖅ ᑕᐃᑲᓂ ᐅᕝᕙᓗᓐᓃᑦ ᐅᑉᓗᖅ ᓯᕗᓂᐊᓂ ᓇᓗᓇᐃᖅᑕᐅᓯᒪᓂᕆᔭᖏᓐᓃᑦᑐᖅ ᑕᐃᑲᓂ ᐅᖃᓕᒫᕐᕕᖓᓂ. 

	(3) ᐆᒪᔪᕈᓐᓇᐅᑦ ᓂᕕᖓᑖᖃᕐᓂᕆᔭᐅᔪᖅ ᐊᔪᓐᖏᔾᔪᑎᒋᔭᐅᕗᖅ ᐊᖑᓇᓱᖕᓂᖓᓂᒃ ᓂᐅᕕᐊᒃᓴᖃᖃᑦᑕᖅᑐᖅ ᒥᖅᑯᓕᖕᓂᒃ ᒪᓕᓪᓗᒋᑦ ᐅᑯᐊ

			(a)	ᐊᖑᔭᐅᔪᓐᓇᖅᑐᓃᓐᖔᖅᑐᓂᒃ ᓴᖅᑭᖅᑕᐅᓚᐅᖅᑐᓂᒃ ᒥᖅᑯᓕᖕᓂᒃ ᓂᐅᕕᐊᒃᓴᖃᖃᑦᑕᕈᓐᓇᓂᕐᒧᑦ ᐊᒻᒪᓗ ᐃᓱᒪᒋᔭᐅᔪᖅ ᐱᔭᕆᐊᖃᖅᑐᕆᔭᐅᑉᐸᑦ ᐱᔾᔪᑎᒋᓪᓗᒍ ᓂᐅᕕᐊᒃᓴᖃᕈᓐᓇᖅᑐᖅ ᒥᖅᑯᓕᖕᓂᒃ ᐊᖏᕈᑎᑎᒍᑦ; ᐊᒻᒪᓗ 
			(b)	ᓚᐃᓴᒥ ᑎᒍᒥᐊᖅᑎᐅᔪᖅ ᐆᒪᔪᕈᓐᓇᐅᑎᒥᒃ ᓂᕕᖓᑖᖅᑖᓚᐅᖅᑐᖅ ᐊᖏᖅᑕᐅᓯᒪᓪᓗᓂ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓂᒃ ᒪᓕᓪᓗᒋᑦ ᐊᕕᑦᑐᖅᓯᒪᓂᐊᕈᓯᖏᑦ (1)(b), ᐊᒻᒪᓗ ᒪᓕᒃᑕᐅᔭᕆᐊᖃᖅᑎᑕᐅᔪᑦ ᑖᒃᑯᓇᓐᖓᑦ ᓄᓇᓕᖕᓂ ᐊᖑᓇᓱᒃᑐᓕᕆᔨᒃᑯᑦ ᑲᑐᔾᔨᖃᑎᒌᖏᓐᓂᒃ. 

46.	(1) ᑎᒍᒥᐊᖅᑎᐅᔪᖅ ᐊᖑᓇᓱᒍᓐᓇᐅᒻᒥᒃ ᓚᐃᓴᒥᒃ ᐃᒪᐃᒋᐊᖃᖅᐳᖅ, ᓂᐅᕕᓚᐅᕐᓗᓂ ᐆᒪᔪᕈᓐᓇᐅᒻᒥᒃ ᓂᕕᖓᑖᒥᒃ, ᓂᕕᖓᑖᖅ ᐃᓕᓗᒍ ᓚᐃᓴᒥᓄᑦ ᒪᓕᓪᓗᒋᑦ ᑎᑎᕋᖅᑕᐅᓯᒪᔪᑦ ᐊᑐᖅᑕᐅᖁᔭᐅᔪᑦ ᐊᖏᖅᑕᐅᓯᒪᓪᓗᑎᒃ ᐊᖏᔪᖅᑳᒻᒪᕆᒻᒧᑦ. 

	(2) ᐊᖑᓇᓱᐊᓚᐅᖅᑎᓪᓗᒍ ᓂᕐᔪᑎᒥᒃ ᑕᕝᕙᐃᓐᓇᖅ ᒪᓕᓪᓗᒋᑦ ᐆᒪᔪᕈᓐᓇᐅᑎᓄᑦ ᓂᕕᖓᑖᖅ, ᑎᒍᒥᐊᖅᑎ ᓂᕕᖓᑖᒥᒃ ᐃᒪᐃᒋᐊᖃᖅᐳᖅ, ᒪᓕᓪᓗᒋᑦ ᑎᑎᕋᖅᑕᐅᓯᒪᔪᑦ ᐊᑐᖅᑕᐅᖁᔭᐅᔪᑦ ᐊᖏᖅᑕᐅᓯᒪᓪᓗᑎᒃ ᐊᖏᔪᖅᑳᒻᒪᕆᒻᒧᑦ, ᓄᖅᑲᑎᓪᓗᓂᐅᒃ ᓂᕕᖓᑖᖅ ᐊᑐᖅᑕᐅᖃᑦᑕᕐᓂᖓ ᑭᔾᔭᕐᓗᓂᒋᑦ ᒪᑉᐱᒐᕐᒦᑦᑐᓄᑦ ᐲᔭᕐᓗᓂᒋᑦ ᓚᐃᓴᒥ ᓂᕕᖓᑖᒥᒃ ᐃᓕᓯᕕᐅᓂᐊᖅᑐᖅ ᓇᓗᓇᐃᒃᑯᑕᐅᓗᑎᒃ ᐅᑉᓗᖓᓂᒃ ᐊᖑᔭᐅᓚᐅᕐᓂᖓᓂᒃ. 

ᒥᖅᑯᓕᖕᓄᑦ ᓂᕕᖓᑖᑦ

47.	(1) ᑭᓇᑐᐃᓐᓇᖅ ᐊᖑᓇᓱᖃᑦᑕᖅᑐᖅ ᓂᐅᕕᐊᒃᓴᕆᔭᒥᓂᒃ ᒥᖅᑯᓕᖕᓂᒃ, ᐊᖑᔭᐅᔪᓐᓇᖅᑐᓃᓐᖔᖅᑐᓂᒃ, ᐃᓕᓯᔭᕆᐊᖃᖅᐳᖅ ᓂᕕᖓᑖᖓᓂᒃ ᒥᖅᑯᓕᐅᑉ ᐊᒥᕐᒧᑦ ᕿᓯᒻᒧᓘᓐᓃᑦ ᒪᓕᓪᓗᒋᑦ ᑖᒃᑯᓇᓃᑦᑐᑦ ᐊᕕᒃᑐᖅᓯᒪᓂᖓᓂ.  

	(2) ᒥᖅᑯᓕᖕᒧᑦ ᓂᕕᖓᑖᖅ ᑕᕝᕙᓃᒋᐊᖃᖅᐳᖅ ᐃᓕᓯᒪᓗᓂ ᐊᑐᖅᑕᐅᑲᓐᓂᕈᓐᓇᓈᖅᑕᐅᓯᒪᓐᖏᓗᓂ.

	(3) ᒥᖅᑯᓕᖕᒧᑦ ᓂᕕᖓᑖᖅ ᐃᓕᔭᐅᑲᐅᑎᒋᒋᐊᖃᖅᐳᖅ ᐱᒪᔭᐅᓯᒪᓐᖏᑦᑐᒧᑦ ᐊᒥᕐᒧᑦ ᕿᓯᒻᒧᓘᓐᓃᑦ ᐱᔭᐅᔪᓐᓇᖅᓯᑐᐊᖅᐸᑦ, ᑭᓯᐊᓂᓕ ᐃᓕᓯᓯᒪᓂᖅ ᒥᖅᑯᓕᖕᓄᑦ ᓂᕕᖓᑖᒥᒃ ᑭᖑᕙᖅᑎᑕᐅᓯᒪᔪᓐᓇᖅᐳᖅ ᑭᓯᐊᓂ ᐊᒥᖅ ᕿᓯᓪᓘᓐᓃᑦ ᐱᒪᔭᐅᒐᓱᐊᕐᓂᖓᓂ. 

	(4) ᑭᓯᐊᓂ ᒥᖅᑯᓕᖕᒧᑦ ᓂᕕᖓᑖᖅ ᐃᓕᓯᒪᒃᐸᑦ ᐊᒥᕐᒧᑦ ᕿᓯᒻᒧᓘᓐᓃᑦ, ᑭᓇᑐᐃᓐᓇᖅ ᐃᒪᐃᒋᐊᖃᓐᖏᓚᖅ 
			(a)	ᐊᐅᓪᓚᑎᓪᓗᒍ ᓄᓇᐅᑉ ᐊᓯᐊᓄᑦ ᐊᒥᖅ ᕿᓯᓪᓘᓐᓃᑦ ᓄᓇᕗᒻᒥᒃ;
			(b)	ᐊᐅᓪᓚᑎᓪᓗᒍ ᕿᓯᒃ ᐊᒥᕐᓘᓐᓃᑦ ᖃᖓᑕᓲᒃᑯᑦ ᓄᓇᕗᒻᒧᐃᓐᓇᖅ; ᐅᕝᕙᓘᓐᓃᑦ
			(c)	ᐊᐅᓪᓚᑎᓪᓗᒍ ᕿᓯᒃ ᐊᒥᕐᓘᓐᓃ.

	(5) ᓂᕕᖓᑖᒥᒃ ᐲᖅᓯᔪᓐᓇᖅᑐᖅ ᒥᖅᑯᓕᖕᒧᑦ ᕿᓯᖕᒥᒃ ᐊᒥᕐᒥᓘᓐᓃ ᐃᓕᓴᕆᔭᐅᓯᒪᔪᑎᒍᑦ ᓂᐅᕕᐊᒃᓴᖃᖃᑦᑕᖅᑐᑎᒍᑦ ᑲᒪᒋᓂᐊᕐᓗᓂᐅᒃ. 

ᐃᓚᖓ 4
ᐱᔭᐅᔭᕆᐊᖃᓐᖏᑦᑐᑦ ᓄᒃᑎᖅᑕᐅᔪᓪᓗ

ᐱᔭᐅᔭᕆᐊᖃᓐᖏᑦᑐᖅ

48.	ᑭᓇᑐᐃᓐᓇᖅ ᐃᒡᓗᒧᑦ ᐃᓯᕆᐊᖃᓐᖏᑦᑐᖅ ᐊᐅᓚᑦᓯᕕᐅᔪᒧᑦ ᐆᒪᔪᒃᑯᕕᖁᑎᒋᔭᐅᔪᒧᑦ ᓚᐃᓴᖃᕐᓗᑎᒃ, ᑭᓯᐊᓂ
			(a)	ᓚᐃᓴᒃᑯᑦ ᐊᔪᓐᖏᑎᑕᐅᑉᐸᑦ;
			(b)	ᐊᐅᓚᑦᓯᔨᐅᑉᐸᑦ ᐅᕝᕙᓘᓐᓃᑦ ᐃᖅᑲᓇᐃᔭᖅᑎᐅᑉᐸᑦ ᐃᒡᓗᕐᔪᐊᒥᒃ ᐅᕝᕙᓘᓐᓃᑦ ᐆᒪᔪᕐᓂᐊᑎᐅᑉᐸᑦ; ᐅᕝᕙᓘᓐᓃᑦ
			(c)	ᐆᒪᔪᓄᑦ ᓘᑦᑖᖑᑉᐸᑦ ᐅᕝᕙᓘᓐᓃᑦ ᐊᖏᖅᑕᐅᓯᒪᓗᓂ ᐱᔪᓐᓇᖅᑎᑕᐅᓗᓂ ᐊᐅᓚᑦᓯᔨᐅᔪᒧᑦ ᐃᒡᓗᕐᔪᐊᒥᒃ ᐅᕝᕙᓘᓐᓃᑦ ᐆᒪᔪᕐᓂᐊᖅᑎᒧᑦ. 

49.	(1) ᑭᓇᑐᐃᓐᓇᖅ ᑎᒍᒥᐊᖅᑎᐅᖏᑦᑐᖅ ᐆᒪᔪᐸᐅᔭᕐᓂᐊᓂᕐᒧᑦ ᐊᖑᓇᓱᒃᑎᑦᑎᓂᕐᒧᑦ ᓚᐃᓴᒥᒃ ᐃᒪᐃᒋᐊᖃᓐᖏᓚᖅ
			(a)	ᐆᒪᔪᐸᐅᔭᕐᓂᐊᓂᕐᒧᑦ ᓅᑎᑦᓯᔨᐅᓐᖑᐊᓗᓂ; ᐅᕝᕙᓘᓐᓃᑦ
			(b)	ᐱᔪᒐᖅᓴᐅᔾᔨᓂᕐᒧᑦ ᐅᕝᕙᓘᓐᓃᑦ ᖃᐅᔨᔭᐅᒋᐊᒃᑲᓐᓂᕈᑎᒃᓴᓂᒃ ᐊᑐᐃᓐᓇᐅᓂᕐᒥᓂᒃ ᐆᒪᔪᐸᐅᔭᕐᓂᐊᓂᕐᒧᑦ ᓅᑎᑦᓯᔨᐅᔪᓐᓇᓂᕐᒥᓂᒃ. 

	(2) ᑭᓇᑐᐃᓐᓇᖅ ᑎᒍᒥᐊᖅᑎᐅᖏᑦᑐᖅ ᐆᒪᔪᐸᐅᔭᕐᓂᐊᓂᕐᒧᑦ ᓅᑎᑦᓯᔨᐅᓂᕐᒥᒃ ᓚᐃᓴᒥᒃ ᓴᖅᑭᑎᑦᓯᔭᕆᐊᖃᓐᖏᓚᖅ ᐅᕝᕙᓘᓐᓃᑦ ᓴᖅᑭᐅᒪᑎᑦᓯᖁᔨᔭᕆᐊᖃᓐᖏᓚᖅ ᑐᓴᕈᑎᑎᒍᑦ ᐆᒪᔪᐸᐅᔭᕐᓂᐊᓂᕐᒧᑦ ᓅᑎᑦᓯᖃᑦᑕᕈᓐᓇᓂᕐᒥᓂᒃ ᑎᑎᕋᖅᓯᒪᓂᖃᐅᖅᑐᓂᒃ ᐅᖃᐅᓯᒃᑯᑦ, ᑎᑎᖅᑐᒐᒃᑯᑦ ᐅᕝᕙᓘᓐᓃᑦ ᐊᔾᔨᓐᖑᐊᒃᑯᑦ ᒪᖓᑦᓯᓗᓂ ᓴᒡᓗᓂᖃᖅᑐᓂᓪᓘᓐᓃᑦ. 

50.	ᑭᓇᑐᐃᓐᓇᖅ ᓴᖅᑭᐅᒪᑎᑦᓯᔪᒃᓴᐅᓐᖏᓚᖅ ᖃᐅᔨᔭᐅᒃᑲᓐᓂᕈᑎᒃᓴᒥᓂᓪᓗ ᐊᑐᐃᓐᓇᐅᑎᑦᓯᓗᓂ ᐊᓯᒥᓄᒃ ᓅᑎᑦᓯᔨᐅᓐᖑᐊᓂᕐᒥᓄᑦ ᐆᒪᔪᐸᐅᔭᕐᓂᐊᓂᕐᒧᑦ ᓄᓇᕗᒻᒥ ᖃᐅᔨᒪᓗᓂ, ᐅᕝᕙᓘᓐᓃᑦ ᖃᐅᔨᒪᒐᔭᓐᖑᐊᕋᓗᐊᕐᓗᓂ, ᑖᓐᓇ ᐊᓯᐊ ᑎᒍᒥᐊᓐᖏᓐᓂᖓᓂᒃ ᐆᒪᔪᐸᐅᔭᕐᓂᐊᓂᕐᒧᑦ ᓅᑎᑦᓯᔨᐅᓂᕐᒧᑦ ᓚᐃᓴᒥᒃ. 

51.	(1) ᑭᓇᑐᐃᓐᓇᖅ ᐲᖅᓯᔭᕆᐊᖃᓐᖏᓚᖅ ᒥᖅᑯᓕᖕᒧᑦ ᓂᕕᖓᑖᒥᒃ ᐃᓕᓯᒪᔪᒥᒃ ᐊᒥᕐᒥ ᕿᓯᒻᒥᓘᓐᓃᑦ ᑭᓯᐊᓂ
			(a)	ᐊᒥᖅ ᕿᓯᓪᓘᓐᓃᑦ ᐃᓕᓴᕆᔭᐅᓯᒪᔪᑎᒍᑦ ᓂᐅᕕᐊᒃᓴᖃᖃᑦᑕᖅᑐᑎᒍᑦ 					ᑲᒪᒋᓂᐊᕐᓗᓂᐅᒃ; ᐅᕝᕙᓗᓐᓃᑦ
			(b)	ᐆᒪᔪᕐᓂᐊᖅᑎᒧᑦ ᐊᔪᓐᖏᑎᑕᐅᑉᐸᑦ ᐲᖅᑕᐅᖁᔭᐅᓗᓂ.

	(2) ᑭᓇᑐᐃᓐᓇᖅ ᐊᖅᑯᑎᒋᔭᐅᖃᑦᑕᕆᐊᖃᓐᖏᓚᖅ ᐱᓯᒪᑦᓯᓗᓂᓘᓐᓃᑦ ᐊᒥᕐᒥᒃ ᕿᓯᒻᒥᓘᓐᓃᑦ ᒥᖅᑯᓕᖕᒧᑦ ᓂᕕᖓᑖᖃᓐᖏᓪᓗᓂ ᑖᓐᓇ ᐊᒥᖅ ᕿᓯᓪᓘᓐᓃᑦ ᓂᕕᖓᑖᖃᕆᐊᖃᖅᑐᒥᓂᐅᑉᐸᑦ. 

	(3) ᑭᓇᑐᐃᓐᓇᖅ ᐃᓕᓯᔭᕆᐊᖃᓐᖏᓚᖅ ᒥᖅᑯᓕᖕᒧᑦ ᓂᕕᖓᑖᒥᒃ ᑭᓱᑐᐃᓐᓇᕐᒧᑦ ᐊᓯᖏᓐᓄᑦ ᐊᒦᑦ ᕿᓰᓪᓗ ᑐᓂᔭᐅᔾᔪᑕᐅᓚᐅᖅᑐᓄᑦ. 

52.	(1) ᑭᓇᑐᐃᓐᓇᖅ ᓂᐅᕕᕆᐊᖃᓐᖏᓚᖅ, ᓂᐅᕕᐊᒃᓴᖃᕆᐊᖃᕋᔭᓂᓗ ᐅᕝᕙᓘᓐᓃᑦ ᑕᐅᖅᓰᔭᕆᐊᖃᓐᖏᓚᖅ, ᐅᕝᕙᓘᓐᓃᑦ ᓂᐅᕕᕈᒪᔭᕆᐊᖃᓐᖏᓚᖅ, ᓂᐅᕕᐊᒃᓴᖃᕈᒪᒋᐊᖃᓐᖏᓚᖅ ᑕᐅᖅᓰᔪᒪᔭᕆᐊᖃᓐᖏᓚᖅ, ᓂᕐᔪᑎᐅᑉ ᓂᕿᖓᓂᒃ ᐊᖑᔭᒥᓂᐅᔪᒥᒃ ᐅᑯᑎᒎᓇ
			(a)	ᑕᒫᓂᒥᐅᒧᑦ ᐊᖑᓇᓱᒍᓐᓇᐅᑦ ᓚᐃᓴ; 
			(b)	ᑕᒫᓂᒥᐅᖑᓐᖏᑦᑐᒧᑦ ᐊᖑᓇᓱᒍᓐᓇᐅᑦ ᓚᐃᓴ;
			(c)	ᑕᒫᓂᒥᐅᖑᓐᖏᑦᑐᒧᑦ ᑲᓇᑕᐅᑉ ᐊᓯᐊᓃᓐᖔᖅᑐᒧᑦ ᐊᖑᓇᓱᒍᓐᓇᐅᑦ 

	(2) ᓱᖅᑯᐃᒪᒍᑕᐅᒃᑲᓐᓂᖁᓪᓗᒍ ᓇᓗᓇᐃᖅᑕᐅᓯᒪᓗᓂ, ᐊᕕᑦᑐᖅᓯᒪᓂᐊᕈᓯᖅ (1) ᐱᓐᖏᔾᔪᑕᐅᓐᖏᓚᖅ ᑐᓂᓯᓂᕐᒥᒃ ᐆᒪᔪᕕᓂᕐᓂᒃ ᓂᕿᓂᒃ. 

ᓄᒃᑎᖅᑕᐅᔪᖅ

53.	(1) ᓚᐃᓴᖓ ᓄᖑᓯᒪᓐᖏᑐᐊᖅᐸᑦ ᐊᑐᕐᓗᓂ ᐅᕝᕙᓘᓐᓃᑦ ᐱᔪᓐᓇᐅᑎ ᑐᓂᔭᐅᓯᒪᔪᖅ ᐆᒪᔪᓕᕆᓂᕐᒧᑦ ᐱᖁᔭᑎᒍᑦ ᐊᐅᓚᑦᓯᔾᔪᑎᒃᓴᐅᔪᑦ ᑖᒃᑯᐊ ᐊᑐᓕᓚᐅᖅᑎᓐᓇᒋᑦ ᓱᓕ ᐊᑐᖅᑎᑕᐅᓂᐊᖅᐳᖅ ᓯᕗᓂᐊᒍᑦ ᐅᑯᐊ ᐅᓪᓗᐃᑦ
			(a)	ᐅᓗᖅ ᐊᑐᕈᓐᓃᕕᒃᓴᖓ;
			(b)	ᐅᕐᓗᖅ ᓄᖅᑲᕐᓂᕆᓚᐅᖅᑕᖓ ᐅᕝᕙᓘᓐᓃᑦ ᓄᖅᑲᖅᑎᑕᐅᕝᕕᒋᓚᐅᖅᑕᖓ; ᐅᕝᕙᓘᓐᓃᑦ
			(c)	ᔫᓂ 30, 2006-09

	(2) ᓚᐃᓴᖃᖅᑎᓪᓗᒍ ᐊᑐᖅᑐᒥᒃ ᐅᕝᕙᓘᓐᓃᑦ ᐱᔪᓐᓇᐅᒻᒥᒃ ᓇᓗᓇᐃᖅᑕᐅᓯᒪᔪᒥ ᐊᕕᑦᑐᖅᓯᒪᓂᐊᕈᓯᖓᓂ (1) ᐃᓕᖓᑎᑕᐅᔭᕆᐊᖃᖅᐳᖅ ᑕᐃᒪᓐᓄᑦ ᐱᔾᔪᑎᒋᔭᐅᔪᓄᑦ ᓲᕐᓗ ᑐᓂᔭᐅᓯᒪᔪᑎᑐᑦ ᐊᐅᓚᑦᓯᔾᔪᑏᑦ ᒪᓕᒃᑕᐅᓪᓗᑎᒃ, ᐊᒻᒪᓗ ᑭᓇᑐᐃᓐᓇᖅ ᑎᒍᒥᐊᖅᑐᖅ ᑖᑦᓱᒥᖓ ᓱᓕ ᑲᒪᒋᔭᖃᕈᓐᓇᕆᐊᖃᖅᐳᖅ ᐱᔪᓐᓇᐅᑎᒥᒍᑦ ᐅᕝᕙᓘᓐᓃᑦ ᐱᔪᓐᓇᖅᑎᑕᐅᓂᕐᒥᒍᑦ ᓚᐃᓴᖃᕐᓂᕐᒥᒍᑦ ᐅᕝᕙᓘᓐᓃᑦ ᐱᔪᓐᓇᐅᑎᖃᖅᑎᑕᐅᓂᕐᒥᒍᑦ, ᑭᓯᐊᓂ ᓈᖕᒪᖏᑦᑐᒥᓂᐅᓕᕐᓂᖅᐸᑦ ᐅᕝᕙᓘᓐᓃᑦ ᓈᖕᒪᒍᓐᓃᖅᓱᑐᒥᓂᐅᑉᐸᑦ ᐱᖁᔭᑎᒍᑦ ᐊᒻᒪᓗ ᐊᐅᓚᑦᓯᔾᔪᑎᖏᑎᒍᑦ ᒪᓕᒃᑕᐅᔭᕆᐊᖃᖅᑎᑕᐅᔪᑎᒍᓪᓗ ᑖᒃᑯᑎᒎᓇ ᐱᖁᔭᖅᑎᒍᑦ ᓴᖅᑭᖅᑕᐅᓚᐅᖅᑐᓂᒃ. 

	(3) ᑭᓇᑐᐃᓐᓇᖅ ᓄᑖᓐᖑᕆᐊᕆᔪᓐᓇᖏᓚᖅ ᓚᐃᓴᒥᒃ ᐱᔪᓐᓇᐅᑎᒥᓪᓘᓐᓃᑦ ᓇᓗᓇᐃᖅᑕᐅᓯᒪᔪᒃᑯᑦ ᐊᕕᑦᑐᖅᓯᒪᓂᐊᕈᓯᖓᓂ (1) ᑭᓯᐊᓂ ᑐᒃᓯᕋᐅᓯᐅᒃᑲᓐᓂᕈᓐᓇᖅᐳᖅ ᓄᑖᒥᒃ ᓚᐃᓴᑖᕈᒪᔾᔪᑎᒥᒃ ᐱᔪᓐᓇᐅᑎᑖᕈᒪᔾᔪᑎᒥᓪᓘᓐᓃᑦ ᒪᓕᓪᓗᒋᑦ ᑖᒃᑯᐊ ᐊᐅᓚᑦᓯᔾᔪᑏ.